
ACTE  PRIMER 


Saló  en  casa  Don  Isidoro.  Una  petita  taula  prepa- 
rada per  pendre  un  desdejuni  en  el  primer  terme  de  la 
dreta,  y  davant  de  la  taula  una  finestra  oberta.  Portals 
laterals  y  al  f oro.  Mobiliari  elegant. 

Dreta  y  esquerra,  les  de  l'actor. 


ESCENA  I 


En  LLOPISj/  desseguida  en  SANTIAGO 

(En  Llopts  coloca  damunt  d'una  taula  un  coixinet 
embolicat  ab  paper  de  seda.  El  coixinet  tindrà  aques- 
tas paraulas  brodadas  opintadas  en  colors:  «-Sols per 
quinze  minuts.**  Desseguida  en  Llopis  arregla  la 
taula  pel  desdejuni.J 

LLOPIS 

Gracias  a  Déu  que'l  senyor  tapicer  ja  ha  portat  el 
coixinet  de  la  senyoreta!  Ha  preguntat  ben  bé  cinc 
vegadas  per  ell  aquest  dematí.  Ara'l  diari.  (Agafa  un 
diari  obert  que  hi  haurà  damunt  d'u?t  moble  qualsevol, 
senyala  un  punt  del  mateix,  el  dobla,  el  posa  sobre  la 
taula  del  desdejuni,  y  diu.)  El  senyor  tindrà  una  ale- 

gría  quan  llegeixi  lo  que  aquí  diuen  del  seu  nebot 
Ricardito.  Una  ximpleria  de  las  sevas,  però  a  mi'm  fan 
molta  gràcia  las  ocurrencias  del  senyoret.  (Se  sent  un 
timbre.)  Ha  entrat  algú.  Avant! 

(Entra  en  Santiago  de  librea  pelforo.  Tipo  de  criat 
estupit,  pèl  ros,  barret  de  copa  a  la  mà,  ab  el  qual 
jugarà  ab  ce?'t  embràs.  Acceiít  gallego.) 

SANTIAGO 

Buenus  días. 

LLOPIS 

Què  se  li  ofereix? 

SANTIAGO 

Quisiera  hablar  con  el  senor  magistradu. 

LLOPIS 

El  senyor  s'està  vestint,  però  no  tardarà  a  sortir  a 
pendre'l  desdejuni. 

SANTIAGO 

Buenu:  entonces  me  esperaré  aquí.  Yo  sirvu  mucho 
pur  esperar,  y  es  lo  primeru  que  aprendí  en  Barcelona. 
Me  dicen  que  soy  filósufu  purque  para  nun  aburrirme 
mientras  esperu,  siempre  llevu  en  el  bolsillu  algú  para 
leer.  (Se  treu  de  la  butxaca  alguns  papers  impresos  y 
un  número  del  «Cu-cut».j  Leeré  mientras  tantu. 

LLOPIS 

Què  es  això? 

Santiago  (donant-se  tój 

Estu,  el  Cu-cut,  donde  aprendu  la  gramàtica  cata- 
lana, y  estu  otru  una  novela  muy  interesante:  Las  mo?i- 
■>as  secretas,  ó  mejor  dicho,  El  secreto  de  las  monjas. 

LLOPIS 
El  títol  promet. 

SANTIAGO 

jQué  cosas  pasan,  compadre,  dentru  de  los  conventus! 
iQué  sensaciones  experimenta  usted  leyendo  esas  no- 
velas!  Yo  soy  muy  nuveleru. 

LLOPIS 

Què'm  compta! 

SANTIAGO 

-   iQuè  le  cuentu?  (Ab  molt  misteri.)  Que  sobre  mi 
nacimientu  flota  algú  nevulosu.  Soy  hijo  de  la  calle. 

LLOPIS 

Jo  també.  Soc  fill  del  carrer  de  las  Bassas  de  Sant 
Pere. 

SANTIAGO 

Nun  queiru  decir  estu. 

LLOPIS 

Ja  hi  caic!  <;Es  que'l  pare  de  vostè's  deya  de  nom 
La  Calle?  ^Potser  era  aquell  empressari  de  teatros  de 
Madrid? 

SANTIAGO 

Nun,  tampoco:  queiru  decir  que  me  encontraron 
recién  nacidu  en  el  arroyu. 

LLOPIS 
jAh,  vatua  nonsas!  Sí  que  va  tenir  un  bressol  ben  gran! 
SANTIAGO 

Si  hasta  llegué  à  sospechar  que  nun  tenia  padre  ni 
mtadre. 

LLOPIS 
Com  els  bolets.  Burrango!  Això  no  pot  ser. 
SANTIAGO 

Pero  esu  antes  de  leer  nuvelas.  Desde  que  leu  estus 
librus  y  veu  las  cosas  extraordinarias  que  les  pasan  à 
algunus  ninus  del  hospicio,  abrigu  la  esperanza  de 
que  el  dia  menús  pensadu  cambiaré  por  completu  mi 
triste  destinu.  iQuiere  usted  que  le  lea...? 

(Fa  ademan  d 'asseure-s  J 

LLOPIS 

Aquí,  no:  a  la  cuina. 

SANTIAGO 

jQuién  me  dice  à  mi  que  mi  padre  nun  fué  un  conde 
•ó  un  marqués  y  mi  madre  una  monja,  antes  de  serlu? 

LLOPIS 
Jo  no  li  dic  pas  que  no. 

SANTIAGO 

jPasan  tantas  cosas  en  el  mundu! 

LLOPIS 

Ja  ho  crec!  Fins  la  moneda  falsa.  Y,  si  vostè  vol 
passar,  per  aquí's  va  a  la  cuina. 

(Mutis  en  Santiago  y  en  Llopis  pelforo.  Apart.) 
An  aquest  las  novelas  el  portaran  à  Sant  Boi. 


ESCENA   II 

Don  IsiDORO_y  la  Mariana 

(DON  ISIDORO,  50  anys.  Ti fio  g rave  de  magistrat.  La 
Mariana,  4.0  anys.  Tipo  correcte  de  dóna  de  sa  casa.) 

ISIDORO 

Y  jo't  dic  que  t'equivocas. 

mariana  (servint  el  cafè  ab  llet) 

Y  jo  repeteixo  que  estic  en  lo  cert. 

(S'asseuen  a  taula.) 

ISIDORO 

Si  no  es  possible!  No  es  possible  que  la  nostra  filla 
s'hagi  enamorat  del  tarambana  d'en  Ricardito.  La  nos- 
tra estimada  Julita  es  una  nena. 

MARIANA 

Precisament  per  això.  Las  nenas  fan  criaturadas,  y 
la  criaturada  més  freqüent  en  las  noyas  sense  experièn- 
cia, es  la  d'enamorar-se  dels  tarambanas.  Creu-me:  la 
Julita  està  boja  per  en  Ricardo. 

ISIDORO 
D'aquest  tarit-tarot!  (Prenent  el  cafè  ab  llet.jYosa.-ra. 
una  mica  més  de  llet.  (Agafa  'l  diari y  's  fixa  en  lagace- 

tilla  que  parla  d' en  Ricardo.)  D'aquest  estrafalari, 
d'aquest  boig,  d'aquest...  (Donant  ten  cop  de  puny  d  la 
taula.)  Té:  justament  aquí'l  tens  altra  vegada  en  cam- 
panya y  retratat  de  cos  enter.  . 

MARIANA 

Com?  Se  torna  à  ocupar  d'ell  el  diari? 

ISIDORO 

Escolta.  (Llegint.)  «De  sociedad. — Anoche  quedo 
constituído  el  «Excéntrico  Club»,  que  la  flor  y  nata  de 
nuestros  jóvenes  calaveras  se  proponen  fundar.  Fué 
elegido  presidente  por  unanimidad,  el  extravagante 
clubman  Ricardo  de  Quadras,  tan  conocido  por  sus 
excentricidades. » 

mariana  (furiosa) 

Ah!  Això  passa  de  la  mida!  Ho  veus!  Sentint  això, 
fins  crec  que'm  farà  mal  l'esmorsar! 

ISIDORO  (llegint) 
«Si  se  tiene  en  cuenta  que  para  ser  socio  de  ese 
Club  se  ha  de  haber  cometido  un  disparate  enorme  ó 
una  hazafía  verdaderamente  loca,  la  elección  de  tal 
presidente  resulta  justificada  y  lògica.»  (Apartant  el 
diari.)  Valenta  societat! 

mariana 
Isidoro,  procura  que  aquest  jove  excèntric  no  torni 
à  posar  els  peus  en  aquesta  casa. 

ISIDORO 
Això,  estimada  Mariana,  seria  tirar  llenya  al  foc. 
Cal  obrar  ab  diplomàcia.  Primerament  hem  de  pro- 
curar posar  en  ridícol  an  en  Ricardito,  fer-lo  antipàtic 
an  els  ulls  de  la  Julita,  però  sense  que  la  nena  des- 
cobreixi la  nostra  intenció.  Aquest  es  el  medi  més 
segur  de  curar-la.  Tu  faràs  caure  la  conversa  sobre  ell, 
y  jo  m'encarrego  del  demés. 

ESCENA   III 

Els  citats,  en  Llopis  j>  desseguida  en  Santiago 

LLOPIS  (desde  l foro) 

Hi   ha  un   criat  que  desitja   parlar   ab   el   senyor 
magistrat. 

ISIDORO 

Que  passi. 
(En  Llopisfa  entrar  an  en  Santiago  y  desseguida  ja 
mutis.) 

SANTIAGO 

Buenus  días. 

ISIDORO 

Què  se  li  ofereix? 

SANTIAGO 
iEs  usted  el  sefior  magistrado  Lapeira? 
ISIDORO 

Sí. 

SANTIAGO 

Vengu  de  parte  de  mi  amu. 

ISIDORO 

Y  qui  es  el  teu  amo? 

SANTIAGO 

El  senor  del  Bosque. 

ISIDORO 

Del  Bosque?  Quin  Bosch? 

SANTIACO 

U  de  la  Selva,  comú  usted  quiera. 

ISIDORO 
De  la  Selva,  sí.  Un  dels  cosins  del  plet. 


LA  PESCA  DELS    LLAGOSTINS  1 3 

SANTIAGO 

Del  pleitu,  sí,  senor.  Y  lo  que  puedu  decir  à  usted 
es  que  nosotrus  somus  los  que  tenemus  razón.  El  otru 
tiene  toda  la  culpa.  Mi  senor  es  buenu  comú  el  pan 
blancu,  incapaz  de  hacer  mal  à  nadie,  però  el  capitàn 
es  de  lo  màs  malu  que  existe:  es  peor  que  un  moru  del 
Riff.  Se  queja  de  todu  el  mundu;  però,  senor  magis- 
tradu,  yo  también  me  quejo:  ha  de  saber  usted  que  me 
ha  llamadu  burricu,  y  yo  entiendu  que  esu  es  una 
injuria  grave.  <;Nun  es  verdad? 

ISIDORO 

Eh!...  Segons  l'article  185  del  Còdic,  pot  ser  una 
injuria,  però  això  depèn  de  l'intenció  aplicada  a  la 
rase.  Ben  mirat  el  burro  es  un  animal  molt  apreciable... 
una  mica  tonto  y  un  tros  gandul,  per  regla  general, 
però  pacient,  resignat  y  dòcil.  Porta  feixugas  cargas 
sense  queixar-se,  y,  per  lo  tant,  Xassimis  assinum  es  un 
ser  molt  bo  y  molt  útil.-Sent  aixís,  el  dir-li  a  vostè  burro, 
el  capità,  ha  volgut  dir  que  vostè  es  un  ser  útil  y  bo. 

(Li  dona  alguns  copets  a  l'espatlla.) 

SANTIAGO 

Esu  ya  es  otra  cosa  y  me  tranquiliza,  pues  si  soy  un 
burro,  seré  un  burricu  buenu  y  trabajador.  ^Verdad? 
ISIDORO 

Això  mateix.  Y  ara,  digui:  què  vol  vostè? 

SANTIAGO 

i  Lo  que  yo  queiru?...  jDemoniu!  Ya  se  me  ha  vuelto 
à  olvidar.  jAh!  Sí...  Mi  amu  pregunta  cuàndu  tiene  de 
venir. 

ISIDORO  (mirant  el  rellotge) 

Estic  esperant  el  capità  d'un  moment  a  l'altre.  Per 
consegüent,  digui  al  seu  senyor,  que's  prengui  la  mo- 
lèstia de  venir  desseguida. 

SANTIAGO 

Està  bien.  Vaya:  cuandu  me  pase  algú  serio  acudiré 
à  usted,  senor  magistradu.  La  manera  de  explicarme 

lo  del  burricu,  me  ha  dejado  satisfechu.  Quedamos  en 
que  yo  soy  un  sabio  burro. 

(Donant  cops  a  i'  espatlla  al  senyor  magistrat.) 
ISIDORO 
No:  en  tot  cas,  un  burro  savi.  (Repetint  els  cops  a 
V espatlla.)  Adiós.  ( Empeny ent-lo  lleugerament  vers  la 
porta.) 

SANTIAGO 

Que  ustedes  lu  pasen  bien.  (Mutis  foro.) 

ISIDORO 
Si  l'amo  se  sembla  al  criat,  quina  feina  se'm  girarà! 
(En  aquest  moment  entra  per  la  finestra  una  pilota  de 
las  de  jugar  al  tennis.  Figurarà  que  cau  en  el  bol  en 
que  pren  el  cafè  la  Maria?ia.  Això  pot  obtenir-se  fent- 
la  baixar  del  bastidor  per  7nedi  d'un  fil  lligat  al  bol.) 

mariana  (traient  la  pilota  del  bol) 
Una  .pilota  de  tennis.  Serà  de  la  Julita.  Sols  la  nostra 
filla  pot  anunciar-se  de  semblant  manera. 


ESCENA   IV 

Els  citats y  la  JULITA 

(La  Julita  entra  corre?its  fel  foro,  ab  la  desmvoltura 
pròpia  de  una  colegiala  aixerida.  Portarà  la  pala  de 
jugar  al  tennis.) 

JULITA 

Bon  dia,  papà!  Bon  dia,  mamà!   Que  potser  us  ha 
caigut  al  cap  la  meva  pilota  de  tennis? 

ISIDORO 

Afortunadament  en  el  cap,  no... 

MARIANA 

Però  ha  caigut  dintre'l  meu  bol  de  cafè. 
(Li  tira  després  d'haver-la  aixugada  ab  un  tovalló.) 

JULITA 

Del  mal  el  menos. 

MARIANA 

Ab  qui  jugas  tant  dematí  en  el  jardí? 

JULITA 

Ab  qui  vols  que  jugui?  Ab  en  Ricardito. 

mariana  (reprenent-la) 

Ja  volia  dir  jo! 

(L '  Isidoro  tus  pera  que '  s  contingut.) 

ISIDORO  (cambiant  de  to) 
Bé,  bé,  bé! 

JULITA 

L'he  fet  venir  per  entregar-li  un  regalo  de..  (Veient 
el  paquet.)  Ah!  vet-aquí  l'obra  mestra  de  las  mevas 
mans!  No's  cansarà  d'admiraria! 

MARIANA 

Més  li  valdria  que's  preparés  pels  exàmens. 
(L' Isidoro  torna  a  tossir  perquè  la  seva  dona  s  con- 
tingui. La  Julita's  prepara  un  tros  de  pa  ab  man- 
tegay  se'l  menja.) 

JULITA 

Feu-me'l  favor  de  deixar  en  pau  an  en  Ricardito! 
Prou  feina  té'l  pobre. 

ISIDORO  (ab  sorna) 
Ay,  sí,  pobret! 

JULITA 

Que  no  haveu  llegit  el  diari?  An  en  Ricardito  l'han 
elegit  president  del  «Excèntric  Club»  per  unanimitat. 
Que  bé!  Es  una  distinció  que  l'honra. 

MARIANA 

Sobre  això  hi  hauria  molt  que  dir.  Jo  l'honra  no  la 
sé  veure  enlloc. 

(L  Isidoro  torna  a  tossir.) 

JULITA 

Y  ara  tot  es  trencar-se' 1  cap  per  veure  quina  de  fresca 
en  farà  per  mostrar-se  digne  de  tant  honrós  càrrec. 

ISIDORO 

Això  no't  preocupi,  que  no  li  faltarà  cap  per  pensar 
alguna  barbaritat  digna  de  la  seva  situació. 

MARIANA 

Jo  creia  que  n'havia  fetas  prous  de  calaveradas  en 
la  seva  vida. 

JULITA 

Las  passadas  no's  comptan.  Ara's  tracta  de  fer-ne 
una  de  grossa. 

ISIDORO 

Y  la  farà,  y  la  farà!  Per  aquestas  cosas  se  pinta  sol. 
(En  veu  baixa  a  la  Mariana.)  Comensa,  dóna. 

MARIANA 

Què  us  sembla  si  avuy  el  convidéssim  a  dinar? 

JULITA 

Magnífic!  Aixís  entrarà  l'animació  en  aquesta  casa. 

ISIDORO 
Jo  no  m'havia  atrevit  a  proposar-ho  per  por  de  dis- 
gustar-te. (A  la  Mariana.)  Perquè  no  sé  quina  mania 
t'ha  agafat  contra  aquest  xicot.  Per  altra  part,  en 
Ricardo  es  un  noy  de  molt  xic,  ben  educat  y  té  ja  un 
bigoti  que  l'honra. 

JULITA  (ab  e?itusiasme) 

Y  tant  gros  que  ja  se'l  fa  arribar  fins  a  la  vora  dels 
ulls.  Ell  monta  en  bicicleta  y  a  cavall,  y  lo  mateix  guia 
un  auto  que  una  moto,  y  balla  més  que  una  baldufa. 

MARIANA 

Diuen  que'n  sab  més  que  la  Pauleta  Pamias. 

JULITA 

Ho  fa  tot  bé,  ab  una  maestría  admirable. 

ISIDORO 

Llàstima  que  may  se  li  senti  una  paraula  seria. 

MARIANA 

En  cambi  fa  riure  a  tothom.  Té  molt  d'actor  còmic. 

ISIDORO 

Còmics  són  també'ls  clowns  del  Circo,  ab  la  sola 
diferencia  que  ells  s'hi  guanyan  honradament  el  pa 
fent  riure  al  públic.  Es  un  ofici  o  una  ocupació  com 
qualsevol  altra.  Tot  home  útil  àla  societat  ha  de  tenir  un 
ofici.  Fins  las  abellas  treuen  fóra  del  rusc  als  abellots. 

MARIANA 

Y  matan  las  vespas  a  picadas. 

ISIDORO 

Pobre  d'en  Ricardo  si  s'acosta  a  un  rusc! 

JULITA 

Es  que  en  Ricardito  no  té  necessitat  de  treballar:  es 
molt  ric. 

ISIDORO 
Ric...  ric... 

MARIANA 

Això  ho  fa'l  grill. 

ISIDORO 

En  els  temps  que  corren,  que  las  quiebras  estan  a 
l'ordre  del  dia  y  els  negocis  van  tant  malament,  l'home 
de  més  capital  està  exposat,  en  un  dos  per  tres,  a 
veure-s  arruïnat;  y  si  an  en  Ricardito  la  ruina'l  sor- 
prengués casat  y  ab  fills,  ay  la  mare!  La  misèria  seria 
espantosa.  Tots  passaríam  molta  fam. 

MARIANA 

Y  molta  set.  Perquè  ell  es  incapàs  de  guanyar  un 
cèntim. 

ISIDORO  (molt  serio y  grave) 

Y  si  avuy  el  convido  a  dinar,  a  pesar  de  tot,  es  perquè 
sé  que  tinc  una  filla  honesta  y  ab  l'enteniment  neces- 
sari per  saber  compendre  fins  aont  pot  bromejar-se  ab 
aquesta  mena  de  cavallers  lleugers  de  cervell. 

MARIANA  (també  seria  y  grave) 
Es  natural  y  evident  que,  si  no  estiguéssim  segurs  de 
la  teva  sensatesa  y  cordura,  no'l  convidaríam.  Y  ara  a 
las  mevas  feinas,  que  no  són  pocas. 

(Mutis  esquerra.) 

ISIDORO 

Jo  també  tinc  de  treballar.   Qui  no  té  de  treballar 
en  aquest  món? 


(Mutis  dreta.) 


ESCENA  V 

La  Julita,  sola 

JULITA 

(de  mal  humor,  contenint-se  las  llàgrimas  ab  treball.) 
Tots,  tothom  treballa  menos  ell.  (Treu  el  mocador.) 
El  meu  bon  humor,  la  meva  alegria,  esmicolada,  feta 
trossos.  Si  al  menos  pogués  jo  defensar-lo!  Però  no  té 
defensa.  Els  meus  papàs  tenen  raó,  y  això  aumenta  la 
meva  tristesa.  Soc  molt  desgraciada! 

íS'aixuga'  Is  ulls  ab  el  mocador.) 


ESCENA  VI 

La  Julita  y  en  Ricardo. 

( Pel f oro,  elegant,  ab  vestit  de  jugador  de  tennis,  ab  una 
flor  grossa  en  el  trau  de  V  americana  y  la  raqueta  o 
pala  a  la  mà,) 

RICARDG 

Però,  Julita,  Julita!  Què  fas?  Que  no  recordas  que 
t'estic  esperant  en  el  jardí  ab  la  raqueta  à  la  mà?  No'm 
contestas?  (S'hi  acosta.)  Y  ara!  Ploras? 

JULITA 

Sí,  ploro...  Ploro  per  tu. 

RICARDO 

Per  mi? 

JULITA 

Sí,  Ricardo,  sí:  per  mor  de  tu. 

RICARDO 

Julita,  deixa-t  de  bromas. 

JULITA 

No  es  cosa  de  broma,  no. 

RICARDO 

Mira:  lo  millor  serà  que  anem  a  continuar  la  nostra 
partida  de  tennis. 

JULITA 

Sí,  sí.  (Reconvenint-lo.)  Per  jugar  may  te  falta 
temps.  Més  valdria  que  estudiessis,  preparant-te  pels 
exàmens. 

RICARDO 
De  què'm  servirà  a  mi  una  carrera? 

JULITA 

Y  el  teu  pervindre? 

RICARDO 

Me  l'imagino  de  color  de  rosa.  Quan  sigui  major 
d'edat  me  casaré  ab  una  nena  hermosa,  bonica  com 
un  àngel,  l'àngel  de  la  família,  y  serem  felissos  entre- 
mitg  d'una  munió  d'angelets  grassos  y  rossos  com  un 
fil  d'or. 

JULITA 

Y  ab  què  comptas  per  mantenir  tota  aquesta  munió 
de  serafms? 

RICARDO 
Mira,  Julita:  vaig  ser  molt  previsor  en  l'elecció  dels 
meus  pares. 

JULITA 

Què  vols  dir  ab  això? 

RICARDO 

Que  vaig  triar  uns  pares  bastant  rics  perquè  jo  pogués 
viure  sense  treballar. 

JULITA 

En  els  temps  que  corren  estàs  exposat  a  perdre'l  ten 
capital  en  un  dos  per  tres,  y  si  la  ruina't  sorprengués 
casat  y  ab  fills,  la  vostra  misèria  seria  espantosa.  Pas- 
saríau  molta  fam  y  molta  set. 

RICARDO  (apart,  senyalant  la  porta  de  la  dreta) 

(Ah,  ja!  Ja  ho  entenc!  Aquest  discurs  ha  sortit  d'aquí. 
Prenem-ho  ab  calma.)  (Se  serveix  una  copeta  de  conyac.) 
A  la  teva  salut,  cosineta.  (Beu.) 

JULITA 

Jo  no'm  casaria  may  ab  un  home  que  no  tingués 
una  colocació  o  una  carrera.  Un  home  que  no  fassi 
res,  un  desvagat,  un  gandul,  com  diuen,  no  es  més 
que  un  burinot,  y  fins  las  abellas  treuen  del  seu  costat 
els  abellots. 

RICARDO 

Y  per  recitar  aquesta  oració  fúnebre  has  triat  precisa- 
ment l'instant  en  que  anava  a  correspondre  al  teu 
anunciat  obsequi  ab  aquest  medallon?  (Se  treu  un  estoig 
de  la  butxaca.) 

JULITA  (saltant  d'alegria) 

Ay,  Ricardito,  que  bonic!  Que  es  preciós!  (Transició.) 
Però,  no,  no'l  vui;  no,  no'l  prenc;  no'l  puc  pendre. 

RICARDO  (admirat) 
Com?  Que  no  l'acceptas? 

JULITA 

Ja  veuràs...  Diga-m,  Ricardito:  quant  t'ha  costat 
aquest  medallon? 

RICARDO 
Quan  se  reb  un  regalo  no's  pregunta  may  el  preu. 

JULITA 

Ja  ho  sé.  Però  jo  vui  saber-ho  y  no'm  vinguis  ab 
cumpliments  y  excusas.  Cuita,  digas:  quant  val? 

RICARDO 

No  re:  quaranta  duros. 

JULITA 

Doncs  bé:  Escolta.  Quan  tu,  fixa  t  bé  en  lo  que't 
dic:  quan  tu  mateix  hagis  guanyat  honradament,  ab 
el  teu  treball,  els  quaranta  duros  que  costa'l  medallon, 
alashoras  l'acceptaré  y  el  convertiré  en  el  meu  adorno 
predilecte. 

RICARDO 

Però,  cosineta,  què  són  per  mi  quaranta  duros? 

JULITA 

No  més  que  dugas-centas  pessetas,  y  precisament 
per  això  la  meva  resolució  es  irrevocable. 

RICARDO 

Entesos.  Procuraré  guanyarlas  aquesta  nit  al  club. 

JULITA 

Ah,  no!  Res  d'això,  Ricardo.  Ja  t'he  dit  que  havían 
de  ser  guanyadas  honradament. 

RICARDO 

Ey,  tu!  Sàpigas  que  may  faig  trampas  en  el  joc. 

JULITA 

Deixa-t  de  bromas  y  de  jocs.  Els  quaranta  duros, 
las  dugas  centas-pessetas,  entens?,  han  de  ser  el  fruit 
d'un  treball  honrat. 

RICARDO 

Noya,  això  es  posar-me  en  un  apuro. 

JULITA 

Espavila-t,  y,  com  que  no  ets  tonto,  t'exigeixo  paraula 
d'honor  de  que  ho  faràs  tal  com  te  dic! 

RICARDO 
Paiaula  d'honor! 

JULITA 

Sent  aixís,  aquí  tens  el  meu  regalo.  (Pel  coixinet.) 

RICARDO 

Sento  en  l'ànima  no  poder  acceptar  avuy  tampoc 
cap  regalo. 

JULITA 

Aquest  pots  acceptarlo  tranquil:  es  fruit  del  meu 
reball:  jo  mateixa  l'he  fet.  Y  no  hi  vegis  en  ell  cap 
indirecta  maliciosa. 

(En  Ricardo  desembolica' l paquet  ab  recel.) 

RICARDO 

dSe  pot  veure'l  que  es? 

JULITA 

Un  amic  dels  mandrosos.  (Mutis  esquerra.) 
RICARDO  (llegint  el  ròtul) 

«Sols  per  quinze  minuts.»  Me  sembla  que  aquesta 
advertència  no  resarà  ab  mi  y  que  no  podré  complir  lo 
que  marca  aquest  amic  del  descans.  (Estreny  el  coixí 
contra  l  seu  pit.)  Per  mi'l  repòs  es  el  principal  dever 
del  ciutadà  que  no  fa  res. 


ESCENA   VII 

En  Ricardo,  en  Llopisj/  /'  Aurea  pel  fondo. 

LLOPIS  (ab  una  targeta  a  la  mà) 

Fassi'l  favor  de  passar,  senyoreta.  Vaig  a  avisar  al 
senyor  magistrat. 

AUREA  (fresca  y  resolta) 

Està  bé.  Y  si  per  cas  ve  a  demanar-me  una  senyora 
de  certa  edat,  li  prego  que  la  fassi  entrar. 

LLOPIS 
Serà  servida.  (Mutis  per  la  dreta.) 

RICARDO  (gratament  sorprès) 
Si  la  memòria  no  m'es  infidel,  vostè  es  la  senyoreta... 

(Tractant  de  recordar  el  nom.) 

'  AUREA  (ad  indiferència.) 
Doncs  jo  no  recordo...  (Vivament.)  Ah,  sí!  Ara,  sí! 
L'hivern  passat,  en  el  ball  de  can  Fàbregas. 

RICARDO 

Allí  mateix. 

AUREA 

Efectivament,  fou  a  l'única  reunió  que  vaig  assistir 
a  Barcelona.  (Somrient.)  Y  com  vaig  passar  per  aquells 
salons  com  un  meteoro,  sembla  impossible  que  ningú 
m'hagi  pogut  conservar  en  sa  memòria. 

RICARDO 

Oh!  Senyoreta,  els  meteoros  deixan  darrera  seu  un 
rastre  de  llum.  En  quant  a  mi,  confesso  que  la  llum 
de  vostè'm  féu  una  impressió  immensa,  deixant-me 
enlluernat. 

AUREA 

Vol  dir?  Era  difícil  distingir  la  llum  d'un  insigni- 
ficant meteoro,  quan  en  aquells  salons  hi  havia  tantas 
estrellas  de  primera  magnitut.  Las  llums  se  confonen, 
y  l'enlluernament  de  vostè  devia  venir  d'altra  part. 
Dispensi,  però  no'l  puc  creure. 

RICARDO 

Moltas  gracias. 

LLOPIS  (per  la  dreta) 
El  senyor  magistrat  estarà  a  la  disposició  de  vostè, 
senyoreta,  d'aquí  un  moment. 

(Mutis  f oro.) 
RICARDO 

De  manera  que  vostè  ja  no's  recorda  gens  ni  mica 
d'un  vis  a  vis?  Arribar  vostè  a  casa  dels  Fàbregas  y 
perdre  jo  la  xaveta  va  ser  obra  de  moment.  Y  del 
bufet?  No  se'n  recorda  tampoc?  No's  recorda  vostè 
que  li  vaig  escriure  un  dístic  darrera  del  menú? 

AUREA 

Que  dissimuladament  va  posar-me  damunt  del  plat 

tapat  ab  el  tovalló.  Ara  me'n  recordo.  Per  cert  que  he 
conservat  l'autògrafo. 

ricardo  (satisfet) 
De  debò? 

AUREA 

Y  sé'l  distic  de  memòria. 

RICARDO  (satisfet) 
Sí? 

AUREA 

"^fc.. 

Com  que  l'havia  llegit  moltas  vegadas  estampat  a 
las  esquenas  de  las  fullas  dels  calendaris! 
RICARDO  (desairat) 
Com? 

aurea  (grave.) 

Se  coneix  que  vostè  no  es  curt  de  gènit  y  que  no 
li  manca  atreviment.  Quasi  no  m'havia  vist,  no'ns 
havíam  dirigit  quatre  paraulas,  quan  ab  una  desaprensió 
sense  precedent  té  l'ocurrència  d'escriure  aquesta  clàs- 
sica indecència  mal  traduída  del  francès. 

«No  se  la  potveure  sense  estimar-la. 
Y  quan  sel'estima,  ont  se  la  pot  veure?» 

(E?t  Ricardo,  ?nitg  avergonyit,  mira  a  a  porta 
de  l' esquerra.) 

RICARDO 

Per  pietat! 

AUREA 

Que  potser  té  por  que'ns  senti  algú  a  qui  també 
vostè  va  escriure  aquest  graciós  distic  a  darrera  d'un 
altre  menú? 

RICARDO 

Senyoreta,  vostè  castiga  ab  massa  crudeltat. 

AUREA 

Després  d'aquella  nit  vaig  tenir  la  curiositat  de  saber 
qui  era  vostè. 

RICARDO 

Va  pendre  informes? 

AUREA 

A  la  lleugera,  com  a  passatemps. 

RICARDO 

Y  què? 

AUREA 

Més  dolents  que  bons.  Van  dir-me  que  era  un  agri- 
cultor de  primera,  un  gran  recolector  de  carbassas. 

RICARDO 

Què? 

AUREA 

Sí,  senyoret;  que  cada  any  en  els  exàmens  el  car- 
bassejavan  y  que  s'havia  fet  cèlebre  per  las  sevas  cala- 
veradas.  Ara  vostè  pot  dir  si  això  es  veritat. 

RICARDO 

Es  veritat.  Però  prego  à  vostè  que  no'm  jutji  pels 
informes,  molt  més  per  l'episodi  de  la  nit  de  la  nostra 
coneixensa.  Si  vostè  no  hagués  desaparegut  com  una 
centella,  si  s'hagués  quedat  entre  nosaltres  tota  una 
temporada... 

AUREA  (somrient) 

Per  estudiar  y  conèixer  als  tenorios  de  la  nostra 
societat  no  es  pas  necessària  tota  una  temporada. 

RICARDO 

Per  què? 
AUREA  (senyalant  l' inscripció  que  hi  haurà  xn  el  coixi- 
net, ab  el  sarrell  del  qual  haurà  estat  jugant  maqui- 
nalment.) 

N'hi  ha  prou  ab  quinze  minuts. 
RICARDO 

Li  dono  las  gracias  en  nom  de  tots  els  tenorios. 
(Apartant  el  coixinet.)  Regalo  més  impertinent! 

AUREA 

En  lloc  me  trobo  tant  bé  y  tant  a  gust  com  en  el 
nostre  reconet  de  la  costa. 

RICARDO 

Y  en  què  passa  el  temps  en  aquell  solitari  retiro? 

AUREA 

Vaya  una  pregunta!  Cap  dóna  de  sa  casa  té  may 
temps  per  avorrir-se!  Se  distribueixen  las  horas  del  dia 
entre  la  feina  y  el  passeig. 

ricardo  (admirat) 

Vostè  també  treballa! 

AUREA 

A  vostè  això  li  fa  extrany?  Es  natural!  La  societat  en 
que  viu  vostè,  es  aquella  en  que  la  major  part  dels 
joves  passan  las  nits  ballant  y  divertint-se  y  els  dematins 
dormint.  Allà  a  la  costa,  en  aquell  reco  de  la  mar  blava, 
portem  una  altra  mena  de  vida  molt  distinta  de  la 
d'aquí.  Dejorn  al  llit  y  abans  de  sortir  el  sol  de  peus 
a  terra.  Aquesta  es  la  meva  divisa.  No  pot  vostè  imagi- 
nar-se lo  deliciós  que  es  recorre'l  camp  o  la  platja  a  las 
primeras  horas  del  matí;  veure'ls  raigs  de  l'astre  del 
dia  reflexar  sobre  la  blavor  de  las  aiguas  o  dels  camps 
plens  de  la  rosada,  que  com  perlas  abrillanta  la  llum 
del  sol.  A  l'istiu,  ab  la  fresca  matinal,  abans  de  las 
cinc,  a  cavall,  en  barca  o  bicicleta,  sempre  soc  a 
passeig. 

RICARDO 

Y  a  la  nit? 

aurea  (rient) 

Ja!  ja!  Se  coneix  que  per  vostè's  fa  de  dia  quan  el 
porc  canta,  y  li  surt  el  sol  a  l'obrir-li'ls  finestrons  de  la 
seva  cambra  a  l'hora  de  dinar. 

RICARDO 

No  tant,  senyoreta.  Moltas  vegadas  abans  de  sortir 
el  sol  ja  estic  aixecat. 

AUREA 
Ah,  ja!  Es  que  vostè  retira  dejorn.  Es  d'aquells  que 
esperan  la  sortida  del  sol  abans  de  ficar-se  al  llit,  per 
persuadir-se  de  que'l  món  no  queda  a  las  foscas.  No 
es  veritat? 

ESCENA  VIII 

Els  citats,  en  Llopis  y  la  FAUSTINA 

LLOPIS  (pelforo) 

La  senyoreta  es  aquí.  (Mutis.) 
(Entra  pel  foro   la  Faustina.    Senyora  d' edat,   molt 
correcta.  Vesteix  d'una  manera  antiquada,  però  ab 
certa   coqueteria.  El  personaJge  no  ha  de  resultar 
grotesc,  sinó  finament  còmic.  Ve  molt  sofocada.) 

FAUSTINA 

Ay,  estimada  Aurea!  Si'm  veu  viva  es  per  un  miracle! 
Miri  que  sofocada  vinc!  Fa  dos  minuts  que  ja'm  veya 
sota  las  rodas  d'un  automòbil. 

RICARDO  (ab  sentiment) 
Oh!  oh! 

AUREA  (presentant-lo) 
Faustina,  el  senyor  de...  de... 

RICARDO 

De  Quadras.  Ricardo  de  Quadras. 
(Cofitrariat perquè  V Aurea  no' s  recorda  del  seu  nom.) 

FAUSTINA 

Cavaller.. 

RICARDO  (ab  to  mofeta) 

Permeti-m  que  la  feliciti  per  haver  escapat  del  perill 
de  ser  esclafada  per  una  d'aquestas  antipàticas  màqui- 
nas  infernals  que  atropellan  a  tothom  sense  com  va  ni 
com  ve. 

FAUSTINA 

Gracias,  moltas  gracias.  Ay!  aquest  Barcelona  cada 
dia's  posa  més  inaguantable.  Sobre  tot  per  las  personas 

de  nervis  delicats.  Automòbils,  bicicletas,  tramvías, 
cotxes,  carros,  carretas,  tots  van  depressa  y  no  deixan 
transitar  ab  tranquilitat;  y  ara  diuen  que  volen  posar 
unas  màquinas  que'n  diuen  monos-planos  que  aniran 
per  sobre  dels  terrats,  y  el  dia  que'n  caigui  un  al 
carrer  aixafarà  a  mitg  món.  fS'asseti.) 

RICARDO  (agafant  la  gorra  y  disposant-se 
a  anar-se-n.J 
Sí,  a  Barcelona's  corre  tota  mena  de  perills,  senyora. 

FAUSTINA 

Senyoreta. 
(Mneca  còmica  d'en  Ricardo.  L'Aurea  interromp.) 

AUREA 

Ja  se'n  va? 

RICARDO 

Ab  el  permís  de  vostè? 

AUREA 

Vostè  es  duenyo.  Estigui  bo.  Ah!  Suposo  que  haurà 
acabat  ja  la  carrera  que,  segons  malas  llenguas,  li 
costa  a  vostè  tantas  carbassas. 

RICARDO 

Doncs  suposa  malament,  perquè  encara  no  l'he  aca- 
bada. 

AUREA 

Si  tornem  a  trobar-nos  per  casualitat,  y  de  cop  no'l 
reconec,  li  prego  per"  endavant  que'm  dispensi,  ja  que 
la  nostra  conversa  d'avuy  no  ha  sigut  gaire  més  llarga 
que  la  primera...  Apenas  si  ha  durat... 

RICARDO 

Quinze  minuts.  Senyoreta,  als  peus  de  vostè. 
(Aludint  al  coixinet.  Ràpit.   Mutis  depressa  pel  foro.) 

ESCENA   IX 

Z'AUREA,  la  Faustinaj/  /'ISlDORO^r  la  dreta 

ISIDORO 

Dispensin-me,  senyoras.  Al  llegir  a  la  targeta'l  nom 
de  Selva,  creya  trobar-me  ab  dos  clients  disposats  a 
barallar-se,  y  quina  no  serà  la  meva  sorpresa  al  trobar, 
en  lloc  de  dos  adversaris,  dugas  amables  senyoras. 

(L '  Aurea  y  la  Fanstina  saludan  ab  el  cap.) 

FAUSTINA  (apart) 
Senyoretas. 

AUREA 

Qui  ha  de  dispensar  es  vostè,  senyor  magistrat.  Soc 
filla  del  capità  Don  Lleó  de  la  Selva.  (Presentant  a  la 
Faustina.)  -La  senyoreta  Faustina,  la  meva  antiga  y 
fidel  senyora  de  companyia. 

ISIDORO 
En  què  puc  servir  a  vostès? 

AUREA 
Venim  com  qui  diu  en  forma  de  màquina  explora- 
dora. He  sabut  que  vostè  tenia  citats  per  avuy  al  papà 
y  al  seu  cosí  Virgili  de  la  Selva. 

ISIDORO 
Vui  veure  si  consegueixo  reconciliar  aquests  senyors. 

FAUSTINA 

Ah!  Si  vostè  pogués  fer  aquest  miracle!  Però  desgra- 
ciadament el  capità  es  tant  intractable,  tant  irascible!... 
La  més  petita  cosa'l  posa  furiós,  fóra  de  sí. 

AUREA 

El  meu  papà  no  pot  soportar  que  se'l  contradigui,  yj 
hem  cregut  prudent  prevenir  a  vostè  pel  seu  govern. 

ISIDORO 

En  el  exercici  de  la  meva  professió  m'he  trobat 
moltas  vegadas  ab  clients  d'aquesta  classe,  gènits  aixís, 
més  ó  menos  exaltats.  Però  jo  no  m'altero.  Li  puc 
assegurar,  senyoreta,  que  no  perdré  la  calma:  procuraré 
calmar,  conciliar.  Y  de  pas  una  pregunta:  tenen  tots 
dos  cosins  igual  temperament,  idèntic  gènit? 

AUREA 

Ah!  no,  senyor.  El  tio  Virgili  es  tojt  lo  contrari:  el 
pol  oposat,  la  calma  personificada,  l'home  més  tranquil 
y  més  flemàtic  del  món.  Per  què  ell  s'enfadi  hi  han 
d'haver  motius  sobrenaturals. 

ISIDORO  (ab  mostras  de  content.) 
Alashoras  es  cosa   feta:  jo  'Is  reconcilio.    De  totas 
maneras  agraeixo  moltíssim  que  m'hagin  posat  en  ante- 
cedents. 

AUREA 

Es  tot  lo  que  teniam  de  dir  a  vostè,  y  ara  dispensi: 
ens  en  anem  corrents  per  evitar  que'l  papà'ns  trobi 
aquí. 
(En  aquest  moment  se  sent  entre  bastidors  la  veu  de 

Don  Lleó.) 

lleó  (desde  dintre) 

Jo  no  m'espero!  Passi  recado  desseguida.  (En  to  fort.) 

FAUSTINA 

Verge  Santíssima!  Ja  es  aquí  la  fera. 

AUREA 

M'ho  temia. 

FAUSTINA 

<;Y  què  li  diem  ara? 

AUREA 

Serenitat.  Ja  sortirem  del  pas  inventant  alguna  cosa. 

ESCENA   X 


Els  citats y  Don  Lleó. 

(jo  anys.  Tipo  moreno ;  ferreny ;  ghiit  irascible,  exaltat. 
Porta  patillas  talladas  arran,  vesteix  ab  certa  ele- 
gància; sombrero  de  copa.  Entra  pel  foro  y  es  treu  el 
rellotge y  se'l  mira.) 

LLEÓ 

Senyor  magistrat,  a  la  orden.  No  hi  falta  un  minut. 
(Adonant-se  de  las  dònas.)  Llamp  de  Déu!  Vosaltres 
aquí?  (Dirigint-se  a  /' Isidoro. )  .  Senyor  lletrat:  que 
per  ventura  es  vostè  l'afortunat  mortal  per  qui  la 
senyoreta  Faustina  einpapa  tants  mocadors  ab  llà- 
grimas? 

isidoro  (rient) 

Es  la  primera  vegada  que  tinc  el  gust  de  veure-la. 

FAUSTINA  (ventant-se  sofocada.) 
Las  sevas  bromas,  senyor  capità,  m'atacan  els  nervis. 

LLEÓ 

Fa  vint  anys  que  diu  que  li  ataco'ls  nervis  y  encara 
no  ha  reventat  d'una  rabieta!  Hi  falta  carga. 

FAUSTINA 

El  recordar  fetxas  passadas  a  una  senyoreta  es  una 
falta  de  delicadesa.  Las  senyoras  no  tenim  més  edat 
que  la  que  representem. 

LLEÓ  (contemplant-la  fixament) 
Momias  de  Faraon,  piràmides  d'Egipte,  aquí  teniu 
una  precursora  vostra! 

AUREA  (carinyosa) 
Vaja,  papà,  no   siguis   pesat!   Deixa  en   pau   a  la 
Faustina. 

LLEÓ 

Però,  podré  saber,  al  cap  d'avall,  que  es  lo  que  haveu 
vingut  a  fer  aquí? 

AUREA 

Ah!  Sí:  hem  vingut... 

lleó  (fort) 
Ja  ho  veig  que  heu  vingut!  <;Però,  a  què? 

FAUSTINA 

El  cas  es  curiós. 

LLEÓ 

Curiós,  curiós,  de  què?  Vaja,  a  veure! 

FAUSTINA 

Hem...  hem... 

lleó  (cremat) 
Hem...  què?  Reventeu  d'una  vegada!  (Furiós.) 

AUREA  (trobant  una  idea) 
Hem  deixat  a  casa'l  portamonedas... 

FAUSTINA 

Això. 

AUREA 

Y  com  sabíam  que  tenías  cita  aquí,  en  lloc  de  tornar 
a  casa  hem  pujat  perquè'm  treguis  de  l'apuro. 

LLEÓ 

Has  pensat  bé.  Té:  aquí  tens  el  meu  portamonedas. 

AUREA 

Y  tu?  Et  quedaràs  sense  diners? 

LLEÓ 

Porto  bitllets  a  la  cartera. 

AUREA 

Veuen  vostès  si  n'es  de  bo'l  meu  papà? 

lleó  (furiós) 
Què?  Hi  ha  algú  que  hagi  dit  que  jo  no  sigui  bo? 

FAUSTINA 

Ni  pensar-ho! 

ISIDORO  (apart) 
Sí  que  es  fort  de  gènit! 

LLEÓ 

Entesos.  Ara  aquí  ja  sobreu.  (Ensenyant-los  la  pot  ta.) 
Rompan  filas...  mar!... 

AUREA  (saludant) 
Senyor  magistrat... 

FAUSTINA  (a  l'Isidoro.) 
Allò  dels  vint  anys  d'atacs  de  nervis  no  ho  cregui. 
Aquest  home  sempre  exagera. 

ISIDORO 

N'estic  convensut,  senyoreta.  Treurem  un  zero. 

FAUSTINA 

Y  el  dos  també. 

(Mutis  Aurea  y  Faustina  pel f oro.) 

LLEÓ 

Ara  anem  al  nostre  assumpto,  senyor  magistrat.  (Se 
treu  papers  de  la  butxaca  de  la  levita  y  s'asseu.)  Suposo 
que  estarà  vostè  al  corrent... 

ISIDORO 

De  tot.  Y  tant  es  aixís,  que  m'he  permès  la  llibertat 
de  pregar  al  seu  cosí  que  fassi  el  favor  de  venir. 

LLEÓ  (fóra  de  sí) 
Com  s'entén  això?  Aquest  home,   que  procuro  no 
trobar  al  carrer,  pretén  vostè  imposar-me  la  seva  pre- 
sencia? No,  no.  Veig  que  tindré  de  buscar-me  un  altre 
advocat.  (Disposant-se  a  anar-se-n.) 

ISIDORO 
Li  prego  que's  quedi,  Don  Lleó.  Ningú  ha  d'obligar- 
lo  a  una  avinensa. 

LLEÓ 
Això  sí  que  no! 

ISIDORO 

Y  com  que  únicament  se  tracta  de  vaguetats... 

LLEÓ 

Què?  què  diu?  Y  té  vostè  per  vaguetats  y  cosas  de 
poc  més  o  menos  las  qüestions  de  cassa?  Vostè  es 
cassador? 

ISIDORO 

No  m'ha  donat  may  aquesta  fatlera. 

LLEÓ 

Alashoras  no  pot  vostè  compendre  l'importància  de 
l'assumpto...  Hauré  d'encarregar-ho  a  un  altre  advocat, 
un  advocat  cassador. 

ISIDORO 

Potser  ho  comprengui  escoltant  a  las  dugas  parts. 

LLEÓ 

Me  fa  agafar  esgarrifansas  de  fret  l'idea  d'enraonar 
ab  aquest  home. 

ISIDORO  * 

Tampoc  hi  ha  necessitat  de  que  vostè  hi  enraoni. 
Vostè  s'explicarà  ab  mi  com  si  fóssim  tots  dos  sols,  y 
el  seu  cosí  farà'l  mateix. 

LLEÓ 

Sent  aixís,  me  quedo;  però  ja  li  dic  per  endavant 
que  tota  tentativa  d'avinensa  resultarà  temps  perdut. 
(S'asseu.)  Vostè  sab  que  las  nostras  fincas  de  marina 
són  colindants. 

ISIDORO 

Y  també  sé  que'l  seu  cosí  li  té  arrendada  la  propietat 
de  vostè. 

LLEÓ 

En  efecte:  vaig  fer  la  bestiesa  d'allotjar-lo  a  casa 
meva,  sense  pensar  els  inconvenients  que  podían  resul- 
tar. La  meva  filla  ha  crescut;  y  un  cosí,  y  solteron  per 
torna,  un  conco  que  reb  a  diari  la  visita  d'una  colla  de 
troneras  en  extrem  massa   despreocupats  y  alegres, 

vostè  compendrà  que'l  seu  tracte  no  pot  convenir  a  la 
meva  filla.  L'Aurea  es  bonica,  elegant,  simpàtica;  molt 
simpàtica... 

ISIDORO  (distret) 
Ja!  ja! 

lleó  (enfadat) 

Per  ventura  no  la  troba  vostè  simpàtica? 

ISIDORO 
Sí,  senyor!  Ja  ho  crec  que  la  trobo  simpàtica,  guapa 
y  encantadora! 

LLEÓ 

Que  li  ha  fet  l'amor,  vostè? 

ISIDORO 

Dispensi,  però  això  no  entra  en  l'exercici  de  la  meva 
professió. 

LLEÓ 

Alashoras  anem  al  gra.  Vui  de  totas  maneras  que'l 
meu  cosí  se'n  vagi  de  casa  meva. 
ISIDORO 
Oferim-li  una  indemnisació? 

LLEÓ 

Ja  ho  he  provat  y  no  vol  entrar  en  tractes.  A  las  bo- 
nàs res  conseguirèm.  L'únic  medi  es  fastiguejar-lo  fins 
que  se'n  vagi,  y  vostè  ha  d'encarregar-se  d'això.  Entén? 
ISIDORO 
'Home,  aquesta  comissió  es  engorrosa  per  mi:  això 
són  atribucions  d'un  procurador,  y,  com  a  cosa  més 
fàcil,  millor  seria  que  ho  fes  vostè,  que,  vivint  sota  la 
mateixa  teulada,  no  li  costarà  gaire. 
LLEÓ  (decidit) 
Vol  fer-ho  vostè  o  no?  Si  no,  senzillament,  prenc  un 
altre  advocat. 

ISIDORO 

Lo  més  enraonat  es  mirar  per  tots  els  medis  possibles 
si  vostès  se  reconcilien. 

lleó  (rient) 
Ja!  ja!  ja!  Deixi-m  riure! 

ESCENA  XI 

Els  citats,  e?i  Santiago,^  desseguida  en  Virgili 

Santiago  (pel fondo) 

Buenus  dias,  mi  capitàn!  Mi  senoritu  està  abaju  con 
un  coche. 

LLEÓ 
Y  a  mi  què'm  comptas! 

ISIDORO 
Diga-li  que's  prengui  la  molèstia  de  pujar. 

SANTIAGO 

Està  bien,  senor  magistradu.  (Mutis  foro.) 

ISIDORO 

Es  convenient  que  jo  parli  a  solas  ab  el  seu  cosí. 
Vol  fer  el  favor  d'esperar-se  una  estona  en  aquesta 
habitació?  (Obra  la  porta  de  la  dreta.) 

LLEÓ 

Tot  lo  que  vulgui  per  evitar  la  presencia  d'aquest 
estúpit.  (Entrant  a  la  habitació.)  Que  vostè's  diverteixi! 
ISIDORO  (sol) 
Per  la  pintura  que  fa  del  seu  cosí,  deu  ser  una  per- 
sona elegant  y  simpàtica,  un  jove  guapo,  y  per  això  '1 
capità  'n  deu  tenir  celos. 

(Surt  pel  foro  en  Virgili,  home  d'uns  40  anys,  panxut, 
flemàtic,  ple  de  galtas.  Vestirà  extrany,  fatxa  de 
senyor  rural,  pantalons  estrets  y  curts.  Quan  està 
assegut  contínuament  se  posa  las  mans  sobre' l  ventre 
en  senyal  de  satisfacció.) 

VIRGILI 

Bon  dia  tingui. 

ISIDORO 
Què  se  li  oferia? 

VIRGILI 

Com  què  se  m'ofereix?  Vostè  m'ha  cridat.  Soc  en 
Virgili  de  la  Selva. 

ISIDORO 

Ah!  Vostè  dispensi.  Sí,  sí,  efectivament:  l'estava  es- 
perant, senyor  Virgili.  Li  he  pregat  que  vingués  per 
reconciliar-lo  ab  el  seu  cosí. 

VIRGILI 

Pot  intentar  a  veure  si  pot.  Per  la  meva  part... 

ISIDORO 

Primer  de  tot  vostè  'm  té  de  prometre  que  no  s'ex- 
citarà. 

VIRGILI  (ab  calma) 

Un  servidor  no  s'excita  may. 

ISIDORO 
Ni  enfadar-se. 

VIRGILI 

Menos.  May  m'enfado:  solament  soc  jo  que  faig 
enfadar  als  altres. 

ISIDORO  (senyalant  que  parli  baix) 
Xist!   L'altre  es  aquí.    (Indicant  la  dreta.)   Fassi'l 
favor  de  seure.  (El fa  asseure  a  l' esquerra.)  I  ara  cal- 
ma, molta  calma. 

VIRGILI  (donant-se  cops  al  ventre) 
Més  calma  que  la  meva  no  la  trobarà  enlloc  del  món. 

ISIDORO 
Vaig  a  fer  entrar  el  capità. 

VIRGILI 
Encara  que  vingui'l  general  estic  tranquil. 

ISIDORO  (obrint  la  porta  areta) 
D  on  Lleó:  vol  fer  el  favor... 
(En     Virgili  xiularà  una    ca?isó  popular  qualsevol. 
Entra  en  Lleó,  que  mirarà  furiós  an  en  Virgili.  Aquest 

segueix  xiulant  distretament,  sense  7>iirar-lo.  S'asseu 
a  la  dreta,  y,  en  senyal  de  despreci,  gargalleja  sense 
escupir.   L'Isidoro  també  gargalleja,  y  en.  Virgili 
fa' l mateix.  Quadro  còmic.') 
ISIDORO 

Senyors:  A  vostès  els  lliga  un  contracte  que'ls  oca- 
siona disgustos,  y  per  què  acabin  aquests  mals  ratos,  lo 
millor  serà  que  las  parts  se  fassin  mutuas  concessions. 

VIRGILI 

Ho  veus?  Lo  que  sempre  t'he  dit. 
(E?i   Lleó  mira  furiós  an  en    Virgili,  y  ab  els  dits 
tecleja  sobre  la  taula.) 

LLEÓ 

Jo  sols  parlo  ab  el  senyor  magistrat. 
ISIDORO  (an  en  Virgili) 
Vostè  va  arrendar  una  finca  de  la  seva  propietat  al 
seu  senyor  cosí? 

LLEÓ 
Dispensi:  la  finca  arrendada  es  meva.    Si  comensa 
vostè  per  confondre  las  cosas  mes  senzillas,  tindré  de 
buscar  un  altre  advocat. 

ISIDORO 
Ha  sigut  una  distracció   meva,  y  li   prego   que'm 
perdoni.  (An  en  Virgili)  Segons  tinc  entès,  vostè  té 
una  hisenda  pròpia  colindant  ab  la  del  seu  senyor  cosí. 

VIRGILI 
Efectivament. 

ISIDORO  (ati  e?i  Lleó) 
El  conveni  estableix  que  l'amo  de  la  finca  cedida 
en  arrendament  se  reserva  la  cassa. 

LLEÓ 

Perfectament,  article  17;  y  ja  arribem  an  els  lla- 
gostins. 

VIRGILI  (paladejant y  feftt  xuclar  la  llengua) 
Són  llagostins   superiors!    Qualsevol   dia   d'aquests 

n'hi  faré  enviar  una  plata,  per  què'ls  provi,  senyor  ma- 
gistrat. Són  riquíssims. 

(Fent  anar  els  llavis,  paladejant- lo s.~) 

lleó  (fóra  de  sí,  donant  un  cop  de  pitny  sobre  la  taula) 
Això  serà  lo  que  hem  de  veure! 

VIRGILI 

Jo  sols  parlo  ab  el  senyor  magistrat.  Compti  ab  els 
llagostins. 

LLEÓ 

Jo'm  vaig  reservar  la  cassa  de  la  meva  propietat. 

ISIDORO 

Aixís  consta,  en  efecte. 

LLEÓ 

La  cassa,  en  general,  comprèn  naturalment  la  pesca, 
y  el  meu  cosí  pesca'ls  llagostins. 

VIRGILI  (ílemàtic) 
Els  llagostins  no  són  peixos. 

LLEÓ 

Doncs  què  sòn?  Quadrúpedos? 
VIRGILI 

Jo  sols  parlo  ab  el  senyor  magistrat.  Compti  ab  els 
llagostins. 

(En  Lleó  està  fóra  de  sí,  sortint- li 'Is  telis  del  cap.) 

ISIDORO 
Calma,  senyors,  calma! 

VIRGILI 
Més  calma  de  la  que  tinc... 

LLEÓ 

Doncs  a  mi  ja  se  m'acaba!  Li  dic  a  vostè  que  la 
cassa  comprèn  la  pesca. 

VIRGILI  (cal/nós) 
Els  llagostins  no  són  peixos. 

ISIDORO 

En  efecte,  els  llagostins  no  són  peixos. 

lleó  (furiós') 
Llamps  y  trons!  Es  vostè'l  meu  advocat  y  defensa  la 
part  contraria? 

ISIDORO 

Es   per   orientar-me.    En   quina   propietat   se   fica 
aquest  bras  de  mar  tan  ric  en  llagostins? 

LLEÓ 

Per  la  meva. 

VIRGILI 

Per  la  meva. 

ISIDORO 

Ja  ho  entenc:   se  tracta  d'una  mena  de  canal  di- 
visori. 

LLEÓ 

Qual  pesca'm  pertany. 

VIRGILI  (flemàtic) 
Els  llagostins  no  són  peixos. 
LLEÓ  (donant  un  colossal  cop  de  puny  sobre  la  taula) 
Per  set  mil  llegions  de  dimonis!  Doncs  què  són? 

ISIDORO 

Calma,   senyors!  Per  què  tants  disgustos  per  uns 
quants  llagostins? 

LLEÓ 

Persisteixo  en  defensar  els  meus  drets  de  cassa  y 
pesca. 

VIRGILI 

Y  jo  en  afirmar  que'ls  llagostins  no  són  carn  ni  peix, 
y  que  seguiré  agafant  els  que'm  dongui  la  gana. 

LLEÓ 

Y  jo  clavaré  un  tiro  al  que  s'atreveixi  a  tocar-ne 
tant  sols  la  closca  d'un  dels  de  la  meva  propietat. 

VIRGILI  fab  calma) 
Ja  ho  sent,  vostè:  vol  matar-me. 

LLEÓ 

Ja  ho  ha  sentit  vostè:  vol  seguir  agafant  els  meus 
llagostins.  Processi-1  com  a  cassador  furtiu. 

VIRGILI 

Nosaltres  el  processarem  per  amenassas  de  mort. 

LLEÓ 

Vostè  es  el  meu  advocat  y  no  té  res  que  veure  ab  el 
senyor.  (Agafant  a  V  Isidoro  per  un  bras  bruscament.) 

ISIDORO 

Permeti-m. 

LLEÓ 

No  li  permeto  res! 
(En  Virgili  agafa  molt  camfietxariàment  a  l' Isidoro 
pel  bras  y  se  l'emporta  cap  a  l' esquerra.) 
VIRGILI 

Insisteixo  en  això,  amic  meu.  Comensarà  vostè  per 
testimoniar  aquesta  amenassa  de  mort. 
(En  Lleó  agafa  a   l 'Isidoro  per  l' altre  bras  y  l'arro- 

cega  ab  violència  cap  a  la  dreta.) 

LLEÓ 

Vostè  no  testimoniarà  res,  o  solament  lo  que  jo  li 
mani  com  a  client. 

VIRGILI 

Aquesta  coacció  que  exerceix  contra  vostè  està  pe- 
nada pel  còdic.  Jo  ho  testimoniaré  davant  del  tribunal, 
de  paraula  o  per  declaració  escrita. 
(S'emportan  à  l' Isidoro  d'una  ba?ida  a  l 'altra,  fent-lo 

ballar  com  un  ninot.  Durant  aquest  joc,  hauran  fet 

caure  alguna  cadira.) 

ISIDORO  (cremat,  casi  furiós) 
Senyors!  Una  mica  de  cordura,  que'm  masegan  de 
mala  manera! 

VIRGILI 

Jo  demano  que  se  l'encausi  per  amenassa  de  mort. 

LLEÓ 

Jo  exigeixo  que  se'l  processi  per  atentats  contra  la 
propietat  agena. 

ISIDORO  (desprenent-se  d'ells) 
Cavallers!  Acusin-se  vostès  l'un  a  l'altre,  processin-se 

y  encausin-se  de  tots  els  delictes  que  vulguin,  però  a  mi 
deixin-me  en  pau.  La  meva  paciència  té  un  límit.  Vaja, 
senyors,  ja  hem  acabat. 
(Resolut  y  serio,  tirarà  un  trasllat  soòre  la  taula,  fent 

caure  un  gerro  o  adorno  de  porcelana,   que  també 

s esbocina.) 

LLEÓ 

Posi-mel  en  el  compte. 
(Mutis  f oro  depressa  En  Virgili  trenca  un  altre  objecte    \ 
al  agafar  el  barret.) 

VIRGILI 
Y  aquest  en  el  meu. 

(Entra  la  Mariana  depressa  pet  la  dreta,) 
MARIANA 
Jesús!    Isidoro!  Què  passa?  Què  es   aquest  esvalot? 
Què  ha  passat  aquí? 

ISIDORO  (malhumorat) 
Deixa-m  en  pau! 

VIRGILI  (rient  ab  calma  flemàticà) 
Res,  senyora:  una  escena  de  reconciliació. 

(Mutis  foro  7'ient.) 


ESCENA  XII 
L  Isidoro,  la  Mariana  y  la  Julita 

MARIANA 
Isidoro!  No't  reconec. 

JULITA  (per  l' esquerra) 
Papà:  els  has  reconciliat? 

MARIANA 

Sí,  filla  meva:  mira  las  provas.  Una  batalla  campal. 
Crida  al  criat  que  reculli  aquests  trofeus.  (Pels  testos.) 

JULITA 

Quina  avería!  La  minyona  ha  sortit  per  un  recado. 
Reculliré  jo  mateixa  aquests  testos  abans  de  que  ningú 
hi  pugui  pendre  mal.  (Mutis  esguerra.) 


ESCENA   XIÏI 

Z'IsiDORO,  la  Mariana,  un  escrivent;  desseguida 
la  Julita,  y  després  en  Carlos. 

(L 'escrivent,  pobrement  vestit,  surt  per  la  dreta,  ab  la 
ploma  darrera  l'orella.) 

ESCRIVENT 

Don  Isidoro:  hi  ha  un  senyor  que'l  demana. 

(S'entorfta  per  la  dreta.) 

mariana  (espantada) 
Vindrà  també  per  alguna  reconciliació? 

ISIDORO 
Tranquilisa-t:  suposo  que's  tracta  d'un  plet. 

(Mutis  dreta.) 
(Torna  la  Julita  ab  un  davantal  blanc  ab  peto,  una 
escombra  y  una  pala  o  arreplegador.) 

JULITA 

Mamà,  corda-m  el  davantal.  (Afentres  sa  mare  li 
corda  l  davantal  a  l'espatlla,  li  dirà.)  iPer  qué  estava 
tant  enfadat  el  papà? 

MARIANA 

Per  lo  de  sempre.  Gangas  de  l'ofici. 

JULITA 

Alashoras  té  raó  en  Ricardito  quan  no  vol  sentir 
parlar  de  la  carrera  judicial. 

MARIANA 

Filla  meva,  an  aquest  no  li  agrada  més  carrera  que 
la  de  l'ós. 

JULITA 

Quina  carrera  es? 

MARIANA 

La  del  burgès:  menjar,  beure  y  no  fer  res.  Mira:  lo 
millor  que  podrías  fer  seria  no  voler-ne  saber  res  més, 
d'en  Ricardito.  (Mutis  per  l' esquerra.) 

JULITA 

Si  al  menos  pogués  convertir-lo  jo  en  un  home  tre- 
ballador! (Escombra'ls  testos  y  els  recull,  ab  un  genoll 
posat  a  te?'ra.  Trucan  a  la  porta  del  foro.)  Endavant! 
(Apareix  en  Carlos  ab  vestit  de  visita.') 

CARLOS 

Oh!  Aixís  s'arrocega  per  terra  una  roda  de  la  jus- 
ticia?  Cuidado!  Vagi  en  compte  a  no  tallar-se. 

JULITA  (apa?'t,  somrient y  sense  aixecar  el  cap) 
(Me  sembla  que'l  que's  tallarà  es  ell.) 

CARLOS 

Y  procuri  no  deixar  la  porta  oberta  del  pis,  perquè 
a  Barcelona  n'hi  ha  molts  que  vigilan  els  descuidats. 

JULITA 

(De  genolls,  aixeca  l  cap  y  el  mira  ab  extranyesa.) 
Vol  dir? 

CARLOS 

Fassi'l  favor  de  cuitar  una  mica,  y  quan  hagi  acabat 
de  recullir  aquests  trossos  serveixi-s  anunciar  a  l'ad- 
vocat Sunyol.  (Mirant-la.)  Però,  vaia  un  parell  d'ulls 
que  té  vostè  a  la  cara!  Ni  dos  sols!  A  veure,  prenda: 
torni  a  mirar-me  com  acaba  de  fer-ho! 

JULITA 

No  veu  vostè  que  estic  enfeinada? 
CARLOS 

Vol  que  l'ajudi? 

JULITA 

Ja  ho  crec!  Sí,  senyor.  Si  es  del  seu  gust...  tingui. 
(Presentant-li  l'escombra  y  la  pala,  que  ell  rebutja.) 

CARLOS  (somrient) 
No  prengui  l'oferiment  tant  al  peu  de  la  lletra.  Veig 
que  vostè  no   es   curta  de  gènit.   Aquest  cetro  està 
millor  en  las  sevas  mans.  Ha  tingut  vostè  una  petita 
desgracia? 

JULITA  (mossegaire) 

No  tant  petita  com  sembla. 

CARLOS 

Pobra  xicotal  A  ben  segur  que  li  faran  pagar.  Vaia, 
per  aquests  ulls  divins  que  Déu  li  ha  donat,  vaig  a 
treure-la  de  l'apuro.  Tingui:  aquí  té  dos  duros.  No  crec 
que'ls  seus  amos  li  descontin  més  per  aquesta  tren- 
cadissa. 

JULITA 

Moltas  gracias.  Tinc  els  meus  estalvis. 

CARLOS 

Vaja,  dóna,  no's  fassi  pregar.  Aquí  li  deixo'ls  dos 
duros.  (Els  posa  damunt  d'un  moble.)   Diguim  vostè, 
cara  de  cel:  ja  te  promès? 
(La  Julita  contesta  afirmativament  ab  el  cap y  segtteix 

escombrant.) 

JULITA 

De  tant  poca  sort  me  creu  vostè? 

CARLOS 

Es  preguntar  per  preguntar.  Una  xicota  tan  xamosa 
y  bonica  com  vostè...  (Ademafi  de  tocar-li  la  cara, 
acariciant-la.) 

JULITA  (picant-li ' Is  dits  ab  V escombra) 
Las  mans  quietas,  eh? 

CARLOS  (btifant-se  la  mà) 
Gracias,  esquerpa!  Aixís  m'agrada!  Però,  filla  meva, 
fassi'l  favor  de  donar-se  una  mica  més  de  pressa  en 
anunciar-me. 

julita  (aíxeca?it-se  y  saludant) 

El  papà  es  al  seu  despatg.   [Senyalant-li  la  porta 

de  la  dreta,   deixant  caure  V escombreta.')   Pot  vostè 

entrar-hi. 

CARLOS  (reculant,  tremolant) 

Què?...  Pa...  pà...  Pa...  pà!.. 

JULITA 

Sí,  el  meu  papà...  papà!  Allà'l  trobarà  vostè. 
CARLOS 

Planxa!  Els  peus  a  la  galleda. 
(La  Julita  s'ajup  per  reciillir  l'escombreta.  En  Carlos 
es  precipita  per  adelantar-se-li  a  cullir-la  y  es  dona- 
ran un  cop  de  cap.) 

JULITA 

Ay! 

•     -  CARLOS 

Vostè  dispensi. 

julita  (ràscant-se  l front) 
No  hi  ha  de  què. 

CARLOS 

Li  he  fet  mal? 

JULITA 

No,  senyor.  Lo  que  ha  fet  ha  sigut  fer-me  passar  un 
ratet  molt  divertit. 
(Ab  iro?iía  saludant-lo  per  anar-sen   ab  V escombreta 

a  la  mà.) 

CARLOS 

Vostè  es  un  àngel! 

(Acostants-hi,  li  pren  l'escombreta.) 

JULITA 

Un  moment,  (Detenint-lo  ab  el  gest.) 
CARLOS 

Vostè  mani,  senyoreta. 

JULITA 

Els  seus  dos  duros.  (Presentatit-los-hi.)  Però  torni-m 
la  meva  escombreta. 

CARLOS  (sense  donar-se  compte  que  la  té  a  la  mà) 
Ah!  Vostè  dispensi.  (Li  dóna  V escombreta  y  pren  las 
monedas.)  Estic  confós  y  avergonyit.  Deixi-m  sortir  del 
seu  davant.  (Mutis  precipitadament  per  la  dreta.) 

JULITA 

Es  un  tipo  original,  però  simpàtic...  molt  simpàtic. 
(Mutis  per  l' esquerra  ab  V escombreta  y  la  pala  ab  que 
haurà1  re cullit  els  testos.) 


ESCENA   XIV 

En  RlCARDO,  sol 

ricardo  (traient  el  cap  per  la  porta  del f oro) 
No  hi  es.  (Entrant.)  Aquesta  xicota  no  sab  el  que 
exigeix  de  mi:  que  jo  guanyi  doscentas  pessetas!  Es 
inútil  que'm  trenqui'l  cap  rumiant  com  y  de  quina 
manera  tinc  de  guanyar  aquesta  quantitat.  Jo  no  cobro 
sou,  no  tinc  ofici  ni  benefici,  ni  dec  jugar...  El  pro- 
blema no  es  tant  fàcil  de  resoldre  com  a  la  Julita  li 
sembla.  Però  jo'l  tinc  de  resoldre  encara  que,  per  fer-ho, 
hagi  de  tocar  l'orga  pels  carrers 


ESCENA   XV 

En  Ricardo,  /'escrivent  y  desseguida  en  Llopis 

(L escrivent  entra  a  buscar  el  trasllat  que  V '  Isidoro  ha 
deixat  sobre  la  taula.  En  el  moment  de  recullir-lo,  en 
Ricardo' l  detura.) 

RICARDO 

Una  paraula. 

ESCRIVENT 

Què  desitja,  senyoret? 

RICARDO 

Una  simple  pregunta:  Quant  guanya  vostè  al  dia 
fent  d'escrivent? 

ESCRIVENT 

No  cobro  tant  per  dia,  sinó  tant  per  fulla. 

RICARDO 

Y  a  quant  li  paguen  la  fulla? 

ESCRIVENT 

A  quaranta  cèntims. 

RICARDO 

Y  quantas  fullas  fa  cada  dia? 

ESCRIVENT 

Trevallant  dematí,  tarda  y  part  de  la  nit,  devegadas 
arribo  a  omplir  setze  fullas. 

RICARDO 

1 6  per  40...  (Treu paper  y  llapis y  multiplica.')  són  .• 
6'4o,  y  6'40  per  30  són  192.  (Se  guarda' l  llapis y  el 
paper.)  Dimoni!  Jo  que  no  soc  llarg  d'escriure,  per 
guanyar  quaranta  duros  al  menos  hi  passaria  un  tri- 
mestre, y  encara  no  distraient-me.  Tingui,  amic  meu. 
(Li  dona  diners.)  Begui  una  copeta  a  la  meva  salut. 

ESCRIVENT 
Moltas  gracias,  senyoret. 

(Emocionat  y  content.  Saluda  y  fa  mutis  dreta.) 
RICARDO 

Guanyar-me  quaranta  duros  copiant  fullas,  no  cal 
pensar-hi.  Aquest  xicot  que  fa  poc  tocava  un  piano  de 
manubri  aquí  a  la  cantonada,  m'ha  dit  que  uns  dias 
ab  altres  no  li  surt  a  més  de  dugas  pessetas  diarias; 
de  manera  que  per  reunir  quaranta  duros  necessitaria 
res  mesos   y  mitg  molent  cafè  y  fent  mal  de  cap  al 

vemat  ab  permís  de  l'Ajuntament.  Però,  Senyor,  de 
quina  manera  podré  guanyar  aquestas  pessetas? 

(Surt  en  Llopis  pel  fondo  ab  un  dibuix.') 

LLOPIS 

La  senyoreta  Julita,  ino  es  aquí? 

RICARDO 

Llopis,  per  favor,  vostè  que  es  inteligent,  digui-m 
icom  se  poden  guanyar  quaranta  duros? 

LLOPIS 

Ay,  senyoret!  Se  necessita  fer  moltas  economias 
durant  llarg  temps  per  reunir  aquesta  quantitat.  Però, 
miri;  tinc  un  cosí  que  ab  un  ball  va  guanyar  50  pes- 
setas... 

RICARDO 

Ballant? 

LLOPIS 

De  propinas  servint  de  camarer  en  el  restaurant. 
Ab  quatre  balls  ja  té  vostè  las  doscentas  pessetas. 

RICARDO 

Llopis,  vostè  acaba  de  donar-me  la  solució  del  pro- 
blema. 

LLOPIS 

Com? 

RICARDO 

Fent-me  camarer  o  criat. 

LLOPIS 

Vostè? 

RICARDO 
JO. 

LLOPIS 
Tindrà  de  treballar. 

RICARDO 

Precisament  això  es  el  que  busco:  guanyar  quaranta 
duros  treballant. 


50  R.   FRANQUEZA 


ESCENA  XVI 


Els  citats,  y  en   Carlos  per  la  dreta,  despedint-se  de 
ISIDORO. 


CARLOS 

No's  molesti,  senyor  Lapeira:  conec  el  camí.  (Re 
parant  ab  en  Llopis  y  en  Ricardo:)  Que  destorbo? 

llopis  (an  en  Carlos) 

Per  mi  no  senyor,  ni  crec  que  pel  senyoret. 

(Mutis  esquerra.) 

CARLOS 

Noy,  m'alegro  de  trobar-te  y  m'estalviaràs  de  venir 
al  Casino  per  despedir-me.  Demà  me'n  vaig  als  banys. 

RICARDO  (tristot) 

Diverteix-te  molt. 

CARLOS 

Però,  què  tens  ab  aquesta  cara   de   pomas  agras? 
Que't  falta  alguna  cosa? 

RICARDO 

Sí:  em  faltan  quaranta  duros. 

CARLOS  (trayent-se  la  cartera) 
Però,  home,  per... 

RICARDO 

No,  no:  torna  la  cartera  a  la  butxaca:  tinc  de  guanyar 
jo  honradament  treballant,  aquesta  quantitat. 

CARLOS 

Acaba  la  carrera. 


LA  PESCA  DELS   LLAGOSTINS  5  I 


RICARDO 

Per  ser  durant  una  pila  d'anys  un  advocat  de  secà. 
Necessito  guanyar  els  quaranta  duros  desseguida. 

CARLOS 

Treballant!  Noy,  ho  veig  difícil.  Ab  tu  no  resa 
aquella  sentencia  de  Déu:  «Ganaràs  el  pan  con  el  sudor 
de  tu  rostro.»  Ets  una  excepció  de  la  regla  general.  Y, 
tractant  d'una  altra  cosa,  et  felicito  per  la  presidència 
del  «Excèntric  Club». 

RICARDO 
Un  altre  càrrec  honorífic.  No  donan  sou. 
CARLOS 

Estic  esperant  ab  curiositat  la  nova  excentricitat  ab 
que  tens  d'inaugurar  la  teva  presidència.  Veyam  com 
t'explicaràs,  y  si  la  cosa  serà  digna  del  teu  cap.  Y  prou 
palique,  noy,  que  tinc  tard  y  encara  he  de  fer  moltas 
diligencias,  y  el  que  m'amoïna  més  es  el  tenir  de 
buscar  criat  perquè'l  que  tinc  se  me'n  va  demà. 

(Moviment  d'anar  sen.) 

RICARDO  (donant-se  ten  cop  al  front) 
■  Ah!  Quina  idea!  Diga-m:  iquan  donas  de  soldada  als 
teus  criats? 

CARLOS 

Una  barbaritat:  vint  duros  al  més. 
RICARDO  (alegre) 
Aleluya!  Ja  tinc  el  que  buscava.  Tu  ets  la  meva  pro- 
videncia! Dona-m  una  abrasada. 

CARLOS 

Què  es  el  que  has  trobat?  Per  què  soc  la  teva  pro- 
videncia? 

RICARDO 

He  trobat  el  clou  de  la  nova  excentricitat,  y  dos 
mesos  a  cent  pessetas  són  dugas-centas  pessetas,  els 
quaranta  duros  justos.  Dos  pardals  ab  un  tret.  (Qua- 
drant-se:) Mira-m:  aquí  tens  el  teu  nou  criat. 

CARLOS  (ab  despreci,  prenent-ho  a  broma) 
Tu!  Vaja,  adéu!  Que  estàs  de  broma! 

RICARDO  (agafant-lo  pels  faldons  de  la  levita) 
Escolta:  no  te'n  vagis.  Tens  de  pendre-m  per  criat. 
Depèn  d'això  la  meva  felicitat. 

CARLOS  (en  ademan  d' anar-sen) 
Home,  veig  que  estàs  molt  de  broma!  Adéu. 

ricardo  (retenint-lo  de  nou) 
Et  juro  que  serà  la  darrera  calaverada,  y  la  necessito 
per  la   meva  tranquilitat,   per  la  meva  salut.  (Molt 
formal.) 

CARLOS  (dubtant) 
Me  dius  això  en  serio? 

RICARDO 
En  serio. 

CARLOS 
Paraula  d'honor? 

RICARDO 

Paraula  d'honor. 

CARLOS  (encaixant) 
Doncs,  fet.  L'home,  per  la  paraula. 

RICARDO 

Y  el  bou  per  la  banya.  Gracias,  noy.  Estaràs  servit 
millor  que  un  patxà. 

CARLOS 

Pobre  de  tu  si  imitas  els  criats  ronsas! 

RICARDO 

Et  serè  fidel  com  un  gos. 

CARLOS 

Et  vui  actiu  y  obedient:  per  això  pago  bé. 

RICARDO 

Prefereixo  que  m'aumentis  el   sou  que   no   que'm 
donguis  comoditats. 

CARLOS 
Ah!  Mira:  comensa  per  afaitarte'l  bigoti,  fora  pèl! 

RICARDO 
Y  el  cap?  Ab  màquina  del  zero  o  de  l'hú? 

CARLOS 

Del  zero.  Aixís  no't  coneixeran. 

RICARDO  itambiant  de  to) 
Escolti,  senyoret:  ïEm    pot  anticipar   alguna  cosa, 
que  no  estic  bé  de  fondos? 

CARLOS 

Que  vols  paga  y  senyal?  Té:  aquí  tens  dos  duros. 
(Apart.)  (Els  dos  duros  que  donava  a  la  seva  cosina 
y  que  no  va  voler:  aixís  tot  queda  a  la  familia.)  (Alt.) 
Recordi-s  que  demà  dematí  marxo. 

RICARDO 

Dèu  pessetes  guanyadas  honradament;  peròguanya- 
das  no  encara:  anticipadas  honradament,  si.  (An  en 
Car/os.)  A  las  sis  seré  a  casa  teva  y  marxarem  plegats 
a  l'estació. 

CARLOS 

Plegats?  T'atindràs  a  lo  que  jo  disposi.  (Cambiant 
de  tó.)  Encomani'l  cotxe,  y  vostè  m'avisarà  quan  arribi. 

RICARDO 

A  las  sevas  ordres. 

CARLOS 

Pendrà  assiento  en  el  pescante. 

RICARDO 

Cah!  A  dintre  de  Barcelona!  Això  sí  que  no  ho 
exigiràs! 

CARLOS  (serio) 

.   Eh!  Que  no's  recorda  que  soc  el  seu  amo? 
RICARDO  (de  bon  humor) 
Té  raó:  sí,  senyor.  Y  per  què  no?  Si  ho  veuen  els 

meus  companys  de  club,  van  a  reventar  d'enveja.  Té  '1 
senyoret  alguna  cosa  més  que  manar? 

CARLOS 
Per  avuy,  no;  però  demà...  (gest  de  mando  y  ame- 
nassa,  y  desseguida  transició  jovial.)  Adéu! 

RICARDO  (dubtant) 
Adéu!  (Veyent-lo  sortir,  trayent-se'ls  dos  duros  de  la 
butxaca.)  Déu  pessetas.  Ja  no   me'n  fartan  més  que 
cent  noranta. 


ESCENA   XVII 


En  Ri cardo,  la  Julitaj  dcsseguida  /TsiDORO  y  la 
Mariana. 


julita  (per  V esquerra) 
Ricardito!  Altre  cop  aquí! 

RICARDO 

Estimada  cosineta,  acabo  de  pendre  una  gran  reso- 
lució: vaig  a  treballar. 

JULITA 

De  debò?  (Apart,)  (Alashoras  la  meva  estratagema 
ha  fet  efecte.) 

RICARDO 
Demà,  de  bon  dematí,  me'n  vaig:  marxo  a  fóra. 

JULITA 

Y  per  què  te'n  vas?  No  pots  quedarte  aquí? 

RICARDO 

L'obligació  m'imposa  anar-mén.  He  acceptat  un  càr- 
rec de  confiansa  ab  inmillorables  condicions. 

JULITA 

Però  al  menos  m'escriuràs. 

RICARDO 
No  sé  si  tindré  temps;  però  olvidarte,  això  may. 

(L'abrassa.) 
ISIDORO  (perla  dreta) 
Y  ara,  què  féu? 

julita  (separant-se  d'en  Ricardo) 
Papà,  en  Ricardito  ha  trobat  una  colocació. 

ISIDORO 

De  què?  De  comparsa  del  Liceu? 

RICARDO 

No  es  cosa  de  broma,  tio.  Se  tracta  d'un  empleu 
formal  y  bastant  ben  retribuit. 

ISIDORO 
Però  quin  empleu  es?  Veyam. 
RICARDO 
La  discreció  no'm  permet  ser  més  explicit.   Passi - 
ho-bé,  tio.  Adéu,  Julita. 

(L 'abrassa.J 

MARIANA  (per  l'esquerra) 
Verge  Santíssima!  S'abrassan  y  tu  ho  consents? 
ISIDORO 

En  Ricardo's  despedeix:  demà  marxa. 

(Sense  disimular  l'alegria.) 

MARIANA 

Aont,  a  Amèrica? 

RICARDO 

No  encara,  tieta;  no  vaig  tant  lluny. 
mariana  (ab  alegria) 
Doncs,  sent  aixís,  si  te'n  vas,  jo  també  vui  abrassar-te. 
(Abrassa  an  en  Ricardo.) 
RICARDO  (durant  l'abràs) 
El  primer  misteri  de  dolor.  La  despedida. 

ISIDORO 
Però,  xicot,  ho  has  fet  molt  de  cop  y  volta. 

RICARDO 

Portava  aquesta  dèria  molt  temps  ha.  Tinc  un  desitg 
irresistible  de  dedicar-me  a  treballar. 
1SIDORO 
Ab  el  capital  que  tens? 

RICARDO 

Ay,  tio!  El  capital!  En  els  temps  que  corren  en  que 
els  kracs  financiers  estan  a  l'ordre  del  dia,  no  hi  ha 
capital  segur.  (L'Isidoro,  la  Mariana  y  la  Julita's 
miran  sorpresos.)  Sempre  tinc  por  de  perdre-ho  tot,  y 
si'l  daltabaix  m'agafés  ab  dóna  y  fills,  patiriam  molta*, 
fam  y  molta  set.  Tot  home  ha  de  tenir  un  ofici,  una 
ocupació,  fins  las  abellas  no  volen  dintre  del  rusc  als 
abellots  perquè  son  ganduls. 

ISIDORO  fa  la  Mariana) 

Em  sembla  que  se'ns  està  rifant. 

JULITA  (baix  an  en  Ricardo) 

Per  mor  de  Déu,  tingas  una  mica  de  seny!  Mira  que 
estàs  repetint  paraula  per  paraula  tot  lo  que  m'havian 
dit  els  meus  papàs! 

RICARDO  (baix  a  la  Julita) 

Sent  aixís,  no  hi  ha  altre  remey  que  cambiar  de 
cilindro  en  el  fonògrafo. 


ESCENA   XVIII 

Els  citats,  en  LLOPIS,  /'  AUREA/  la  FAUSTINA 

f En  Llopis,  pel  f oro,  fa  passar  a  V Aurea y  Faustina. 
Els  tres,  sorpresos,  s'aturan  a  la  porta  sense  ser 
vistos.) 

RICARDO  (alt) 

Diguin  vostès  el   que  vulguin:  jo  estic  cuit    y  tip 
d'aquesta  cansonera  vida  de  burgès  ric. 

JULITA 

Molt  bé! 

RICARDO  (en  tó  me's  alt) 

Hi  ha  res  més  fastigós  y  avorrit  que  passar  las  nits 
ballant  y  els  dematins  dormint?  D'avuy  endavant  la 
meva  divisa  serà  aquesta:  dejorn  al  llit  y  aixecar-me 
abans  de  sortir  el  sol.  No  poden  vostès  imaginar-se  lo 
deliciós  que  es  de  bon  dematí  recórrer  el  camp  o  la 
platja,  admirant  els  camps  plens  de  rosada  que  com 
perlas  abrillantan  els  raigs  del  sol  al  reflexar  sobre 
las  gotetas  d'aigua.  Y  després,  en  els  dias  llargs,  quan 
després  d'un  honrós  treball  un  se  sent  cansat,  hi  ve 
molt  bé  una  mitjdiada  no  massa  llarga,  sinó  de... 
(Aurea  s'haurà  acostat poquet  apoquet,  sense  ser  notada 

per  ell,  y  acaba  la  frase  saludant.) 

AUREA 
...de  quinze  minuts. 

RICARDO  (cayent  a  una  cadira  abatut) 
Misericòrdia! 

JULITA  (espantada) 
Què  es  això? 

RICARDO 

Un  altre  cilindro  del  fonògrafo  inoportú. 
ISIDORO  (reconeixent  la  cosa) 
Conseqüencias  de  ser  plagiari. 


TELO    RAPIT 


ACTE  SEGON 


Saló  d'  una  fonda  de  balneari  segons  1'  anterior  croquis 


ESCENA  I 

Z'AuREA_y  la  Faustina 


(La  primera  apareix  asseguda  a  l'esquerra,  al  costat  ae 
la  taula  de  lectura.  Llegeix,  un  periòdic  ab  la  llista 

dels  banyistas.  Moments  despre's  d' aixecar-se' l  teló, 
deixa'  l  periòdic  y  diu.) 

AUREA 

En  tota  la  llista  de  forasters,  exceptuant  el  tío  Vir- 
gili, no  he  llegit  un  sol  nom  conegut.  Quasi  tots  són 
castellans. 

FAUSTINA 

No  comprenc  com  an  el  seu  senyor  pare  se  li  ha 
ocorregut  portarnos  an  aquest  reco  de  món!  Tant  bé 
com  estariam  ara  a  la  nostra  propietat  de  la  costa,  o 
bé  lluny:  als  Pirineus,  a  Cerdanya. 

AUREA 

Tant  als  Pirineus  com  a  Cerdanya  estariam  lo  ma- 
teix que  en  aquest  balneari;  una  mica  menos  de  calor, 
però  també  rodejats  de  gent  plena  d'etiquetas  y  com- 
pliments. 

FAUSTINA 

Què  va  que  no  li  agradan,  à  vostè,  els  joves  cere- 
moniosos? 

AUREA 

Sí:  presos  en  conjunt  són  simpàtics,  ben  educats; 
sobre  tot  quan  van  de  viatge,  que  acostuman  presen- 
tar-se modestos.  Però,  individualment,  ja  son  un  altra 
cosa,  y  més  si's  titulan  de  la  bona  societat.  Aquests 
són  insufribles,  fatuos,  carregosos,  insoportables.  Acos- 
tuman usar  una  fraselogía  elevada,  però  buida  de  sen- 
tit comú,  ab  pretensions  de  gent  llesta,  infinitament 
superior  an  els  de  la  classe  menestrala. 

FAUSTINA 

Té  vostè  moltíssima  rahó:  ni  per  un  ull  de  la  cara's 
troba  avuy  en  dia  un  jove  de  caràcter  y  de  persona- 
litat pròpia. 


ÓO  R.  FRANQUEZÀ 


pSCENA    II 

Els  mateixos,  DON  Lleó,  un  Camarer,  y  desseguida 
5 
/'Enriqueta. 

(Don  Lleó  apa7-eix  pelfo)ido  seguit  del  camarer,  que  li 
pren  el  sombrero  y  el  bastó  y  els  posa  sobre  una  ca- 
dira. Parla  ab  duresa  an  cl  criat.) 

LLEÓ 

Nos  molesti,  home:  no'n  tinc  necessitat:  m'ho  sé 
fer  sol. 

CAMARER 

Permeti-m,  senyor  capità,   que  li  pregunti  si  està 
content  de  l'habitació. 

LLEÓ  (ab  sequedat) 

Si  no  n'estés  de  content  ja  li  diria. 

CAMARER 

Quan  temps  pensa  passar  aquí  el  senyor  capità? 

-  .  LLEÓ  (brusco) 

Tot  el  temps  que'm  dongui  la  gana. 

CAMARER 

Menjaran  vostès  aquí? 

LLEÓ 

Me  sembla  que  vostè  es  molt  curiós. 

CAMARER 

Sols  desitjava  saber-ho  per  mor  de  senyalar  els  Hoc?. 
Tenim  hostes  molt  distingits. 

LLEÓ 

Vostè  n'està  segur? 

CAMARER 

Li  garanteixo. 

LLEÓ 

Alashoras  posi-ns  una  tauleta  apart:  no  m'agrada 
menjar  al  costat  de  gent  desconeguda  y  massa  alta. 

CAMARER 

Que  per  desgracia  el  senyor  capità's  troba  malalt? 

LLEÓ  (cada  vegada  me's  frèstec) 
No.  El  que  està  malalt  de  la  llengua  es  vostè? 

CAMARER 

Gracias  a  Déu,  no,  senyor. 

LLEÓ 

Sent  aixís  abstinguis  de  tota  pregunta  indiscreta. 

(Se  dirigeix  cap  a  l ' Aurea.) 
CAMARER  (apart  en  el  fondo) 
(Aquest  home  es  un  erissó!) 

AUREA 

Has  fet  bé  la  siesta,  papà? 

LLEÓ 

.   No  he  pogut  aclucar  l'ull,  no  més  pensant  que'l  teu 
oncle  es  aquí. 

FAUSTINA 

Està  mol  desitjós  de  fer  las  paus  ab  vostè! 

LLEÓ 

Ja'ls  conec  els  modos  que  té  de  fer  las  paus.  (Al  ca- 
marer.)  Y  què  eran  aquells  brams  que  se  sentían  fa 
poc  per  aquí  baix? 

CAMARER 

Era'l  coro  La  Lira,  que  s'ensajava  en  el  saló.  Dintre 
de  pocs  días  darem  un  concert  instrumental  y  vocal  y 
un  ball. 

LLEÓ 

A  l'establiment? 

CAMARER 

Sí,  sefior.  Ja  poden  vostès  tenir  tota  la  seguritat  de 
que  aquí  no  s'hi  aburriràn  pas.  Quasi  totas  las  nits    : 
s'organisan  petitas  festas. 

LLEÓ  (furiós) 
Valenta  perspectiva! 

CAMARER 

Y  tots  els  istius  s'hi  concertan  també  aquí  alguns 
casaments.  (Mirant  d  l'Aurea.)  Las  aiguas  d'aques- 
tas  valls  diuen  que  son  molt  matrimonials. 

LLEÓ 

Pot  prescindir  vostè  de  més  detalls.  (S'asseu  al  costat 
de  las  senyoras.)  Afortunadament  aquest  pabelló's  troba 
en  ple  jardí,  separat  del  bullici  de  l'hotel. 

CAMARER  (retrocedint) 
Després  de  tot,  aquí  tampoc  els  mancarà  companyia, 
precisament  té  una  d'aquestas  habitacions  un  advocat 
de  Barcelona  que  acaba  de  arribar  y  que  ara's  passeja 
pel  jardí. 

LLEÓ  (a  crits  secs) 

Y  a  mi  què?  Deixi-m  en  pau  d'una  vegada! 

CAMARER  (aturdit,  però  amable) 
Sí,  senyor,  sí:  vostè  serà  complascut!  (Anant-sen  cap 
al  fondo.)  Què  un  erissó!  un  porc  senglar  es  això! 
LLEÓ 
Em  carrega  un  home  tan  xerraire!   Fillas  mevas, 
feu-me'l  favor  de  no  amistar-vos  ab  ningú.  A  las  casas 
de  banys,  per  regla  general,  no  se  sab  ab  qui's  tracta, 
y  un  cop  feta  la  coneixensa  vos  pot  resultar  algun  im- 
portú  que  acostuma  enganxar-se  com  las  manxiulas. 
AUREA 
Me  sembla  que  aquí  no's  corre  perill  de  fer  cap  mena 
de  coneixensa! 

FAUSTINA 

Ni  de  tenir  aventuras  amorosas! 

LLEÓ 

Vostè  es  natural  que  no!  Encara  que,  segons  ha  dit 
aquest  xerraire  (senyalant  al  camarcr),  las  aiguas 
d'aquí  predisposan  al  matrimoni. 

CAMARER  (ficant-se  a  la  conversa) 
Sí,  senyors;  y  que  no  respectan  edat  ni  sexo.  El  ca- 
pità por  rebre,  y  la  senyora  no  està  segura. 

FAUSTINA 
Senyoreta! 

CAMARER 

Raó  de  més!  Senyora...  dic,  senyoreta:  nos  planyi 
l'aigua. 

LLEÓ 

Prou! 

(Sui't per  la  porta  n.°  j  V Enriqueta,  aixerida  cambrera, 
ab  els  sombreros  y  sombrillas  de  l'Aurea  y  la  Fatts- 
tina,  que  posa  sobre  la  taula  de  la  dreta, 

ENRIQUETA 

Senyoreta:  quins  vestits  s'han  de  treure  dels  mundos? 

AUREA 
Papà:  que  estarem  molt  temps  aquí? 

LLEÓ 

No  ho  sé,  filla  meva.  Però  jo  no  torno  a  casa  sense 
haver  arreglat  la  qüestió  ab  mon  cosí. 
faustina  ("sospirant) 
Ay!  Alashoras  sí  que  va  llarg! 

LLEÓ 

No  ho  crec.  Tenim  cita  aquí  avuy,  y  precisament 
per  això  hem  fet  venir  el  senyor  magistrat,  y  confio  en 
que  ab  bona  voluntat  tot  s'arreglarà. 

AUREA  (a  V Enriqueta) 
Sent  aixís,  tregui  déte  mundos  lo  més  necessari. 

(Mutis  Enriqueta  per  la  porta  n."  j.) 

ESCENA   III 

Els  citats,  en  Carlos,  en  Ricardo,  y  desseguida  /'En- 
riqueta. 

CARLOS  (pelforo,  dirigiht-se  al  camarer)    . 
Està  ocupada  aquesta  taula? 

CAMARER 

Sí,  senyor. 

(En  Carlos  s' asseu  a  la  taula  de  la  dreta.  Surt  pel  f oro 
en  Ricardo,  sense  bigoti,  rapat,  vestit  de  criat,  ab  el   \ 
sobretodo  den  Carlos  al  bras.  Es  treu  el  sombrero  y 
es  çueda  d  la  porta  ab  respectuosa  actitut.) 
Em  permet  el  senyoret  que  li  pregunti  si  li  agrada 

l'habitació? 

CARLOS  (sense  fer  cas  del  camarer y  mirant  a  l'Aureaj 
Quina  xicota  més  bonica!  Això  es  de  primera! 

CAMARER 

El  senyoret  pensa  passar  molts  dias  aquí? 

CARLOS 

Això  dependeix... 

CAMARER 

No  li  mancaran  distraccions:  tenim  balls,  concerts, 
jocs,  tota  classe  de  festas.  No  hi  ha  ball  en  que  nos 
concertin  alguns  matrimonis.  Las  aiguas  hi  son  tant 
propensas  al  sant  sagrament... 

CARLOS 

Vol  dir? 

CAMARER 

Miri:  al  poble,  à  la  parròquia,"  han  tingut  de  posar-hi 
tres  vicaris  més  perquè  no  donavan  l'abast. 

CARLOS  (baix) 
Qui  es  aquella  senyoreta? 

CAMARER  (baix) 

La  senyoreta  Selva.  Són  aquí  ab  el  seu  pare  y  una 
senyora  de  companyia.  Es  un  bon  partit,  segons  diu  la 
criada.  Si  pren  las  aiguas  aquesta,  es  granota  al  cove: 
irremisiblement  es  casa. 

CARLOS 

Ah! 

CAMARER 

El  senyoret  menjarà  aquí? 

CARLOS 

Naturalment.  Guardi-m  lloc  a  la  taula,  al  costat 
d'aquesta  senyoreta!  (Li  dona  propina.) 

CAMARER  (ab  to  de  pivíecció) 

S'hi  farà  tot  lo  possible!  (Mutis  foro.) 

CARLOS  (fent  ostetisiblement  senyas  an  en  Ricardo) 

Acosta-t! 

ricardo  (sumís) 

Qué  desitja'l  senyoret? 

CARLOS 

La  petaca. 

(En  Ricardo  treu  la  petaca  de  la  butxaca  del  sobretodo 
y  li  dóna.) 
Las  estenallas. 

(En  Ricardo  li  dóna  las  estenallas  d'escapsar  cigarros 
puros,  y  n  escapsa  un  que  n'haurà  tret  de  la  ciga- 
rrera  y  se'l  posa  a  la  boca,  dient  abans:) 
Foc! 

(Al  sentir  la  paraula  «foc/»,  en  Lleó,  l'Aurea  y  la 
Faustina ' s  giran  sobressaltats.  En  Ricardo  encendrà 
una  cerilla  que  la  donarà  an  en  Carlos.  Aquest  en- 
cendrà' l  cigarro.  En  Lleó,  que  haurà  mirat  varias 
vegadas  an  en  Carlos,  dirà  a  l' Aurea  y  a  la  Faus- 
tina.) 

LLEÓ 

Ni'l  gran  Mogol! 

CARLOS  (baig  an  en  Ricardo) 
Vaig  a  veure  si  la  conquisto. 

RICARDO  (tiesso) 

No  tanta  confiansa!   El  senyoret  vol  alguna  altra 
cosa? 

CARLOS   (ab  ínfulas  de  gran  senyor) 
Posi-m  el  balancí  aquí,  y  gronxi  m  mentres  llegeixo 
els  diaris. 

LLEÓ  (d  las  senyoras) 

Aquest  es  un  portuguès,  un  finxado! 
(En  Ricardo  acosta'l  balancí.  En  Carlos  s'aixeca,  s'a- 
rregla y  es  dirigeix  a  la  taula  de  Bon  Lleó.) 

CARLOS 
Vostès  em  permetran  que  prengui  un  periòdic? 

LLEÓ  (de  mal  humor) 
Es  vostè  molt  dueno. 
(S'aixeca,  fa  seny  as  a  las  dònas  que' l  segueixin,  y  se'n 
va  pel  fondo.) 

CARLOS   (a  la  Faustina) 
Vostè  dispensi:  pendré  l'Ilustracià  Artística! 

FAUSTINA 

(s' aixeca  ab  altivesa  y  se'n  va  cap  al  fondo  dient.) 
Li  beso  la  mà. 

CARLOS  (a  l' Aurea,  que  7-ecull  la  labor) 
Sentiria  vivament  l'haverlos  destorbat,  y  en  tal  cas 
demano  a  vostès  mil  perdons! 

AUREA  (aixecant-se  y  mirant-lo  altivament) 
Beso  a  vostè  la  mà!  (Inclinació  de  cap) 

ricardo  (reconeixent  a  l' Aurea) 
Verge  santa! 

CARLOS  y  AUREA 

(girant-se  sorpresos  al  sentir  la  exclamació  den  Ricardo) 
Què  hi  ha? 

RICARDO  (apurat) 
Res...  deia...  Verge  santa!  Quin  temps  tant  hermós 

que  fa! 

(L Aurea  deixa  caure  un  llibre.  En  Carlos  y  en  Ri- 
cardo, tots  a  la  una,  s'ajupen  per  cullir-lo.  En  Ricar- 
do li  guanya  la  ventatja,  el  cully  el  dóna  a  l' Aurea.) 

AUREA 

El  seu  criat  ha  sigut  més  llest  que  vostè. 

CARLOS  (ab  to  altiu,  senyalant  an  en  Ricardo) 
Es  que  està  més  acostumat  a  doblegar-se. 

RICARDO  (fent  el  tonto) 
Però  en  saber  galantejar  à  las  senyoras,  el  senyoret 
es  el  meu  mestre. 

aurea  (després  d' examinar  an  en  Ricardo) 
Em  sembla  que'l  conec  a  vostè? 

RICARDO  (orgullós,  tornat-se  vermell,  apart) 

(Ay  la  mare!  Sempre  m'he  temut  que'ls  meus  endà- 
mits  em  denunciarían!) 

AUREA  (seguint  mirant  an  en  Ricardo) 

Ara  crec  recordar.  Vostè  va  servir  accidentalment 
un  dinar  a  casa!  Era  camarer  del  restaurant... 

RICARDO  (aixafat,  ràpit) 
Camarer...  això  es...  sí,  senyora. 

AUREA 

Oh!  tinc  una  bona  memòria  per  recordar  els  criats. 

(Mutis  pel  fondo.) 

CARLOS 

(mirant  an  en  Ricardo  ab  compassió  y  confiansa) 
Pobre  xicot!  T'ha  aixafat!  Camarer!  Criat! 

RICARDO  (ab  igual  to) 

Això  mateix  et  dic!  Pobre  xicot!  La  teva  manera  de 
conquistar  es  assombrosa.  Has  fletxat  a  tota  la  familia, 
que  fins  han  fugit  a  la  desbandada. 

CARLOS  (donant-se  aires  de  senyor) 

Eh,  no  tanta  confiansa!  No  s'oblidi  vostè  que  soc  el 
seu  amo. 
(En  Ricardo  s' asseu  sobre  la   taula  y  "balanceja   las 

camas. 

RICARDO 

Y  tu  olvidas  el  que's  deu  al  criat  d'un  senyor  que's 
respecta  y  es  fa  respectar.  Mira,  m'han  donat  un  allot- 
jament a  dalt  de  las  golfas  que  no  hi  puc  passar  dret, 
y  per  finestra  una  claraboya;  sense  aire  respirable,  un 
forn,  on.t  s'hi  asfixia  un,  y  encara  m'han  previngut  que 
quan  l'Hotel  sigui  ple,  tindrà  de  dormir  ab  mi'l  criat 
de  la  casa. 

CARLOS 
Aixís  tindràs  companyia. 

RICARDO 

Per  solventar  això  se  m'ha  ocorregut  una  idea.  Diré 
que  ets  sonàmbul;  que  necessitas  un  guardià  per  las 
nits,  y  dormiré  en  el  teu  cuarto  sobre  un  sofà. 

CARLOS 

Y  jo  diré  que  pateixes  de  la  mania  de  las  grandesas. 
Els  criats  ja  se  sab  que  dormen  a  las  golfas.  Per  què't 
llogavas  per  criat? 

RICARDO 

Sí?  Doncs  espera.  Si'm  fas  passar  per  monomaniàtic, 
jo  et  faré  passar  per  boig,  y  li  contaré  tantas  bogerías 
a  la  criada  d'aquesta  senyoreta,  que  ja  estàs  fresc  si 
pretens  fer-li  l'amor. 


CARLOS 

Vaja,  home,  no  siguis  estrany! 


LA   PESCA   DELS    LLAGOSTINS  69 

RICARDO 

Que't  creus  que  no  tinc  ulls  a  la  cara?  La  senyoreta 
Selva  es  una  preciositat,  de  las  xicotas  més  graciosas 
y  més  bonicas  que  he  vist! 


ESCENA   IV 
Els  citats  y  la  Enriqueta  per  la  porta  n°  j 

(En  Ricardo  salta  repentinament  de  la  taula  y  adopta 

una  actitut  sospitosa.) 

CARLOS  (altaner) 

Això  en  boca  de  vostè  es  una  inconveniència.  La 
senyoreta  pel  senyor.  Pel  criat  (senyalant  a  l' Enri- 
queta) la  criada.  (Mutis  foro.) 
(En  Ricardo' s  queda  mirant  a  l' Enriqueta,  la  que  a 

l'esquerra  recull  alguns  objectes  dels  senyors.  Pausa 

breu.) 

RICARDO 

Déu  n'hi  dó!  No  es  pa  que  se'n  puguin  fer  rosegons, 
ni  molt  menos.  Es  bonica,  vostè! 

ENRIQUETA  (coquetejant y  jugant  ab  el  davantal) 
Favor  que  vostè'm  fà! 

RICARDO 
Pura  justícia. 

ENRIQUETA 

Vostè  es  molt  amable. 

RICARDO 
Y  vostè  molt  simpàtica. 

ENRIQUETA 

No  tant  com  vostè. 

RICARDO  (apart) 

(El  meu  nou  ofici  sembla  que  també  té  las  sevas 

ganguetas!) 

(En  Ricardo  segueix  a  la  dreta  de  la  taula,  y  V Enri- 
queta a  l'esquerra,  y  devora  an  <?#  Ricardo  ab  els 
ulls.) 

ENRIQUETA  (apart) 

(Es  molt  guapo  y  molt  simpàtic,  no  hi  ha  dubtel) 

ricardo  (apart) 
(Ja'm  tuteja  ab  els  ulls!)  (Alt,  acostant-se  an  ella,  ab 
mimo.)  Em  dic  Ricardo! 

ENRIQUETA 

Y  jo  Enriqueta. 

RICARDO 
Em  permet  vostè  que  li  digui  Glòria? 

Enriqueta  (salamera) 

Ay!  ay!  no  tantl  Però  a  vostè  no  es  possible  negar-li 
res.  Y  digui-m,  es  casat? 

RICARDO 

Que'n  faig  cara? 

ENRIQUETA 
Però  tindrà  promesa? 

RICARDO 
No  he  promès  res  a  ningú. 

ENRIQUETA 
Vol  dir  que  no  té  cap  Ho?  cap  trafegot? 

RICARDO 

Però  per  què]  tant  sols  pensa  cosas  dolentas  de  mi? 

ENRIQUETA 
Per  què?  per  qut?,„ 

RICARDO 

Digui,  per  què? 

ENRIQUETA 

Perquè  fa  una  cara  de  tunante  y  llaminer,  que  se'm 
figura  que  es  un  pillet  dels  de  marca  major! 

RICARDO 

Mercès  tantas! 

ENRIQUETA 

Miri,  té  de  saber  que  estava  resolta  avuy  mateix  a 
anar-me'n  dels  amos  perquè  n'estic  fins  aquí  dalt:  el 
senyor  es  un  capità  de  cafres,  inaguantable,  y  com 
que'l  criat  se  n'ha  anat,  jo  també  estava  decidida  a 
despedir-me;  però  desde  que  vostè  ha  entrat  a  la  plassa 
que  he  cambiat  de  parer  y  em  quedo. 

RICARDO 

Decisió  que  celebro  moltíssim  y  estimo. 
ENRIQUETA  (el  toca  del  costat) 
Sols  per  vostè. 

RICARDO 

Enriqueta,  que'm  fa  pessigollas! 

ENRIQUETA 

Y  ara  remullem  la  nostra  amistat  (agafa  una  am- 
polla de  conyac  que  hi  haurà  sobre  la  taula),  y  de  pas- 
sada, el  posaré  al  corrent  dels  secrets  del  negoci. 

RICARDO 

Hi  ha  negocis  secrets! 

ENRIQUETA  (senyalant  l'ampolla) 
Domec  extra  cinc  estrellas.  El  capità  tanca'l  tap  ab 
clau;  però  apretant  aixís,  crac!  s'obre  desseguida. 

(Ho  fa  com  marca.) 
RICARDO 
Admirable!  Vostè  es  una  alhaja! 

ENRIQUETA  (que  haurà  omplert  una  copa) 
Vaja,  begui! 

RICARDO 

No,  no,  una  altra  hora!  (Fent  el  desdenyés.) 

ENRIQUETA 

Al  menos  tasti-1! 

RICARDO 

Alashoras  tastem-lo.  Primer  vostè;  begui  la  part  de 
dalt. 
(L 'Enriqueta  beu  la  meitat  de  la  copa  y  la  dóna  an  en 

Ricardo,  que  se  l acaba.) 

ENRIQUETA 

A  la  seva  salut. 

RICARDO 

A  la  seva.  (L Enriqueta  tonia  a  tapar  l' ampolla. 
Apart.)  (Primera  ganga!  Conyac  de  mòmium!  Però  per 
això  es  de  primera!) 

ENRIQUETA 

Ah!  Es  fumador? 

RICARDO 

Ni  cap  xemeneia. 

ENRIQUETA 

Alashoras  vaig  a  buscar-li  un  Murias. 

(Mutis  ràpidament  per  la  porta  s.3-) 

RICARDO 

Segona  ganga.  Cigarros  de  l'Havana  d'arròs.  Aquests 
amors  incipients  van  a  fer-me  relliscar  per  la  pendent 
del  crim!  Se  m'ocorre  una  idea!  Enviaré  per  la  criada 
un  saludo  a  l'única  dóna  que  m'ha  trasvalsat  el  cervell! 
(S' asseu y  escriu  depressa.)  «Un  desconegut  saluda  a 
sa  estimada.  Si  no  endevina  qui  es,  pregunti-ho  a  la 
criada!  >  (Posa  l  paper  dint?~e  d'un  sobre.  Torna  V En- 
riqueta per  la  porta  núm.  2  ab  un  gran  cigarro  a  la 
mà.) 

ENRIQUETA 

Aquí'n  té  un  de  capità  general;  fins  porta  faixa!... 
Es  del  caixó  dels  dias  de  festa!...  L'escapso? 

(Va  a  fer-ho  ab  las  dents) 

RICARDO 

(Li  dóna  un  petit  cop  a  la  cara  com  qui  li  fa  una  fes- 
teta.  Ella  ab  las  dentetas  escapsa  la  punta  del  cigarro, 
desseguida' l  dona  an  en  Ricardo,  y  aquest  se' l  fica  a 
la  butxaca.)  Zas!  ja  està  escapsat!  En  ma  vida  havia 
fumat  un  cigarro  escapsat  per  una  guillotina  de  per- 
las.  (Treu  el  cigaiTO  y  li  fa  un  petó.)  Ara  un  favor, 
cara  de  cel. 

ENRIQUETA 
Digui: 

RICARDO 
Aqui  té  dèu  pessetas,  y  encarregui  al  jardiner  que  li 
fassi  un  ram  ben  bonic.  Una  vegada'l  tingui,  posi-hi  a 
dintre  aquesta  carta,  y  entrégui-1  a  la  seva  senyoreta. 

ENRIQUETA 

Si  se  n'entera  en  Nabucodonosor,  pobres  de  nosal- 
tres! 

RICARDO 

Qui  es  en  Nabucodonosor? 

ENRIQUETA 

El  capità,  el  papà,  que  armarà  un  escàndol.  Però 
què  no  farà  una  per  amor? 

RICARDO 

Per  amor? 

ENRIQUETA 

Oh!  conec  el  panyo!  He  estat  dos  anys  a  casa  d'una 
bailarina!  El  ram  de  flors  es  el  preàmbul  de  negocia- 
cions més  sèrias,  l'embaixada  de  l'amor,  com  diriam;  y 
a  mi  com  introductora  d'embaixadas  sempre'm  co- 
brava la  comissió.  El  seu  senyoret  dèu  ser  un  corrido 
de  primera  y  fa  cara  de  bastant  rumbós;  però  ab  mi 
no  necessita  vostè  fer  pactes  ni  partir  propinas.  Per 
vostè  faré  això  y  molt  més;  però  li  previnc  que  si'ns 
atrapa  l'amo  digui  an  el  seu  senyoret  que's  prepari. 
(Li  envia  un  petó  posant-se' Is  dits  a  la  punta  dels  lla- 
vis, y  lleugera  desapareix  pel  fondo.) 

R1CARDO 

El  senyoret?  com  s'entén?  Però,  es  natural,  no'm  re- 
cordava de  que  soc  el  criat.  Millor:  aixís,  si  torna  el 
ram,  el  desairat  serà  ell.  (Es  frega  las  mans  en  senyal 
d' estar  content.  S' asseu  a  la  taula  de  V esquerra,  de 
cara  al  públic,  y  es  posa  a  llegir  un  periòdic.)  Veiàm 
què  hi  ha  de  nou  a  la  política? 


ESCENA  V 


En  Ricardo,  /'Isidoro,  la  Julita  (després  el 
camarer) 

(L Isidoro  y  la  Julita,  vestits  de  viatge,  entran  pel 
fondo.) 

ISIDORO 

Deuen  ser  aquí.  (Mira  las  portas.)   Si  al  menos  sà- 
pigues jo  quin  es  el  quarto  que  tenen?  (Toca  an  en 
Ricardo  per  l' espatlla.)  Digui,  jove! 
(En  Ricardo  's  tomba.   Queda  terriblement  sorprès  de 

veure  a  son  oncle  y  cosina.   Tot  d'una  s'amaga  la 

cara  ab  el  periòdic, y  desseguida' s  tapa'l  cap  ab  un 

tovalló  que  hi  haurà  sobre  la  taula.) 

RICARDO 
Ells  aquí!  Horror! 

ISIDORO 

Què  té,  jove?  Mal  de  queixal? 
(En  Ricardo  a  correcuita' s  lliga'l  tovalló  perla  cara, 
gemegant  contínuament.) 

RICARDO 
Oh!...  ay!...  ay!...  ayL.  oh!... 

(Surt  el  camarer  per  la  porta  núm.  2.) 

JULITA 

Pobre  jove! 

ISIDORO 

Sols  desitjava  saber  l'habitació  que  ocupa  el  capità 
don  Lleó  de  la  Selva. 
(En  Ricardo,  tapant-se  me's  la  cara,  li  senyala  ab  el 

bras  extès  el  quarto  núm.  2.) 

CAMARER 

El  senyor  capità?  No  hi  es,  però  vindrà  desseguida. 
Prenguin  assiento. 
(L'Isidoro  y  la  Julita  s' hauran  quedat  en  el  fondo, 

arreglant  uns  papers.  An  en  Ricardo.) 

Que-t  fan  mal  las  barras? 

RICARDO 

HuuumL.  ah!  ay!... 

CAMARER 

A  pesar  d'aquests  ays  y  uys,  no  hi  ha  raó  per  fer 
servir  de  cataplasmas  els  tovallons  de  l'establiment. 

(D 'una  revolada  li  pren  el  tovalló.) 

RICARDO 

Bruto! 

(S'aixeca' l  coll  de  l'americana,  es  posa  el  mocador  da- 
vant de  la  cara  y  es  gira  d' esquena  a  la  Julita  y  a 
t '  Isidoro.) 

JULITA  (compassiva) 
Papà,  fés  que  li  portin  un  calmant  al  pobret! 
RICARDO 
(Queixant-se  s'aixeca,  y  a  grans  gambadas  se'n  va  al 
quarto  n.°  6.) 

ISIDORO 

Mira,  Julita:  no  crec  que  la  nostra  entrevista  ab  el 
senyor  de  la  Selva  duri  molt;  però  mentrestant  entre- 
ten-te  llegint  periòdics.  (Mutis  per  la  porta  n.°  2.) 

JULITA 
(S'asseu  en  un  balancí,  pren  una  revista  y  la  fulleja.) 
Aquests  bons  senyors  de  la  Selva's  desfan  pel  papà: 

vaya  una  ocurrència  fer-nos  venir  aquí  per  do.iar  fi  a 
la  seva  reconciliació!  (Fixant-se  en  una  ilustració.)  Ah! 
Joventut...  sempre  porta  alguna  cosa  interessant! 


ESCENA  VI 

La  JUL1TA  y  en  CARLOS 

CARLOS  (apart) 
(Bravo!  una  altra  sílfide!) 
(La  Julita  veu  an  en  Carlos,  y  llesta  es  taparà  la  cara 
ab  V ilustració,  de  manera  que  no  pugui  coneixe-la.) 

JULITA  (apart) 
(Si  es  el  meu  ajudant  d'escombrar!) 

(En  Carlos  es  coloca  darrera  d'ella.) 
CARLOS  (apart) 
(Em  venen  ganas  de  provar  fortuna!) 

JULITA  (apart) 
(Pobret!  Evitemli  la  confusió  de  trobar-se  altra  ve- 
gada davant  meu.) 

(En  Carlos  s'acosta  a  Julita,  que  no  li  deixa  veure  la 
cara.) 

CARLOS 

Vostè  dispensi.  Em  permet,  senyoreta,  que  prengui 
assiento? 

JULITA 

Per  què  no? 

CARLOS 

(S'asseu  a  V altre  costat  de  la  taula,  y  procura  inútil- 
ment veure  la  cara  de  Jtilita.) 
Que  potser  la  molesta  l'aire  corrent?  vol  que  tanqui 

la  porta? 

JUL1TA 

No,  senyor!  gracias!  (Es  venta  ab  l'ilustració.  Pausa.) 

CARLOS  (mirant  el  periòdic.) 
Joventut.  Es  una  magnifica  ilustració:  articles  sen" 
sats,  gravats  bonics,  y  fins  serveix  per  ventar-se. 

JULITA 

Efectivament,  es  una  ilustració  molt  útil!  (Pausa.) 

CARLOS 

Segons  se  veu,  vostè  vol  guardar  l'incògnit! 

JULITA 

Es  possible. 

CARLOS 

Però  se  serveix  d'una  màscara  molt  impròpia. 

JULITA 

En  què's  funda? 

CARLOS 

En  que  amaga  joventut  ab  Joventut. 

JULITA 

Té  gràcia!  Però  d'ont  ha  tret  vostè  que  jo  soc  jove? 

CARLOS 

Soc  inteligent  en  la  matèria.  Aquesta  maneta... 
(La  Julita   amaga    ràpidament  la   mà  esguerra,  que 

tenia  sobre  l  vestit.) 

Ya  es  fóra...  Però  hi  queda  un  peuet. 
(La  Julita  amaga  ta?nbe'  ràpidament  el  peu.) 

Oh!  per  amagar  totas  las  sevas  bellesas  necessitaria 
vostè  un  periòdic  com  La  Tribuna  de  Nueva  York. 
(La  Jtdita  gira  bruscament  el  balancí,  y  es  posa  d'es- 

quena  an  en  Carlos.J 

Sospito  que  li  faig  nosa!  Haig  d'anar-me'n? 

JULITA 

No  soc  jo  qui  pugui  donar-li  ordres.  Desgraciada- 
ment no  puc  moure-m  d'aquí...  Espero  una  persona. 

CARLOS 

Ah!  vaja!  ja  ho  comprenc!  una  cita.  Vostè  l'estimarà 
molt? 

JULITA 

Naturalment. 

CARLOS 

Quin  mal  efecte  fa  trobar-se  al  costat  d'una  senyoreta 
hermosa  y  sentir  dels  seus  llavis  que  té  una  cita  ab  un  | 
altre. 

JULITA 

S'espantarà  vostè  si'm  veu. 

CARLOS 
Ah  que  no?  Permeti-m. 
(Prova  de  treure-li  l 'üustració  ab  que '  s  tapa  la  cara.) 

JULITA  (detenint-lo) 
Fassi'l  favor  d'estar  quiet. 

CARLOS 
Estem  completament  sols.  (Joc  escènic  entre' Is  dos) 

JULITA 

Raó  de  més  per  què  vostè  no  sigui  atrevit! 

CARLOS 
Las  petitas  aventuras  d'aquest  genero  són  la  distrac- 
ció y  vida  dels  balnearis. 

JULITA 

A  mi  aquestas  distraccions  no'm  resultan,  ni  accepto 
"la  vida  d'aquests  balnearis! 

CARLOS 

Potser  no  vingui'l  que  vostè  espera!  Hi  han  homes 
tant  infiels!  jVamos!  deixi-m  veure  la  cara!  Tingui  com- 
passió! Li  prege! 

JULITA 

Tingui! 
(Ràpidament  gira'l  balancí  y  llensa  l' üustració.  En 
Ca?'los,  atontat,  s'aixeca  d" un  salt.) 

CARLOS 

Déu  del  cel!  jOh!  oh!  oh! 

JULITA 

Jo  volia  evitar-li  aquest  susto;  però  vostè  no  ho  ha 
volgut!  (Gronxant-se  suaument.) 

CARLOS 

Què's  pensarà  vostè  de  mi? 

JULITA 

Que  es  un  me  gustan  todas.  La  regla  general  dels 
homes,  tots  són  igual. 

CARLOS 
Senyoreta,  no  sé  com  explicar-li  la  meva  confusió. 

JULITA 

Sí,  ja  ho  veig  sense  necessitat  de  que  m'ho  expliqui. 

CARLOS 

M'ha  xafat! 

JULITA 

Com  l'altra  vegada.  Jo'l  crec  a  vostè  capàs  de  tot. 

CARLOS 

De  tot? 

JULITA 

De  tot.  Per  això  serà  millor  que  me'n  vagi  a  trobar 
el  meu  papà.  (S' aixeca.) 

CARLOS  (també  aixecant-se) 
Senyoreta:  voldria  demanar-li  un  gran  favor,  però  no 
m'atreveixo. 

JULITA 

Doncas   miri:  fins  ara  no  m'ha  semblat  pas  vostè 
tant  curt  de  gènit. 

CARLOS 

Per  amor  de  Déu  li  demano  que  no  digui  a  ningú  la 
meva  conducta  vergonyosa. 

JULITA 

Ningú  ho  sabrà. 

CARLOS 

Oh,  gracias!  Això  prova  que  vostè  no  te  mala  opinió 
de  mi. 

JULITA 

Si  vostè'm  promet  esmenar-se,  esborraré'l  seu  passat. 

CARLOS 

Oh!  ja  pot  esborrar,  senyoreta,  ja  pot  esborrar!  Com 
a  pago  d'aquest  favor,  si  m'ho  permet,  li  faré  companyia 
tot  lo  dia. 

JULITA 

Perquè  vegi  vostè  si  soc  bona...  li  permeto. 

(En  Carlos  li  besa  la  mà.) 
CARLOS 

Oh!  gracias!  jQuina  ditxa! 

JULITA 

Però  ey!  en  presencia  del  meu  papà! 

CARLOS 

Ah! 

JULITA 

Que  vostè  ho  pasi  bè! 

(Depressa  fa  mutis  per  la  porta  n.°  2.) 

CARLOS  (parat) 
Aquesta  xicota  serà  la  meva  dona,  o  del  contrari 
moriré  solter.  Soc  un  home  afortunat!  (S'asseu.) 


LA   TESCA   DELS    LLAGOSTINS  8 1 


ESCENA  VÏI 

En  Carlos,  en  Lleó,  /'Aurea,  la  Faustina^  /'En- 
riqueta: pel  fondo. 

(Quedant-se  un  moment  en  últim  terme  drets.  En  Lleó 
porta  un  hermós  ram  de  flors  a  la  mà.) 

lleó  (per  en  Carlos) 
Qu'es  aquest? 

aurea 
Sí,  papà,  aquest. 

FAUSTINA 

Aquest! 

ENRIQUETA 

Sí,  aquest.   (Apart.)  (Fugim  abans   no   esploti   la 
bomba!)  (Mutis  porta  n.°  j.) 

FAUSTINA     - 

Quin  atreviment!...  un  home  que  may  ens  ha  sigut 
presentat  ni  sabem  qui  es.  Això  es  escandalós! 

LLEÓ 

(S'acosta  an  en  Carlos  amagant-se' l  ram  a  darreraj 
Cavallerl  (En  Carlos  s'aixeca  molt  atent.)  Soc  el  ca- 
pità Don  Lleó  de  la  Selva,  y  no  tinc  l'honor  de  conei- 
xe-1. 

CARLOS 

Jo'm  dic  Carlos  Sunyol,  y  celebro  molt  de  conèixer  a 
vostè. 

LLEÓ 

A  mi  tant  se  me'n  dóna  que  ho  celebri  com  que  se 
n'alegri  (ab  to  agre). 

82  R.   FRANQUEZA. 


CAR  LOS   (assombrat) 
Vostè'm  permeterà... 

LLEÓ 

Jo  no  li  permeto  res!  He  sigut  jove  y  conec  el  llen- 
guatge de  las  flors. 

CARLOS 

Doncas  jo  en  aquet  llenguatge  mut  no  hi  entenc  ab- 
solutament res! 

LLEÓ 

Digui  que  vostè  no  ho  vol  compendre!  Què  es  això? 
(Li presenta  bruscament  el  ram,  que  me  li  planta  als 
nassos.  En  Carlos  recula  una  mica  sense  descompon- 
dre-s  ni  perdre  la  calma.) 

CARLOS 
Flors!  y  per  cert  molt  hermosas! 

FAUSTINA 

Quin  descaro! 

LLEÓ  (cada  vegada  més  violent) 

Ja  que  vostè  es  tant  galan,  li  prego  que  busqui  un 
altre  camp  d'operacions.  No  m'agrada  que'm  bombar- 
degin a  ma  filla  ab  flors. 

CARLOS 

Senyor  capità,  això  ja  no  fa  flaire  de  flors,  sinó  de 
reconveníment,  y  no  arribo  a  compendre  com  puc 
haver  merescut  aquesta  reconvenció  de  vostè. 

LLEÓ 

No  es  vostè  qui  ha  enviat  aquest  ram  a  ma  filla? 

CARLOS   (sec) 
Jo?  no. 

AUREA 

No? 

FAUSTINA      . 

No? 

LLEÓ 

No?  alashoras?...  Aurea,  no  m'has  dit  que  aquestas 
flors  te  las  havia  enviat  el  senyor? 

AUREA 

Efectivament,  ab  aquests  versos.  (Entrega  an  en 
Lleó  la  carta  den  Ricardo.) 

lleó  (llegint) 
«Un  desconegut  saluda  a  sa  estimada.  Si  no  ende- 
vina qui  es,  pregunti-ho  a  la  criada.  > 

CARLOS 

Bueno!   Alashoras  pregunti-ho  a  la  criada.  Ben  clar 
li  diu. 

FAUSTINA 

Ja  ho  havem  fet. 

AUREA 

El  criat  de  vostè  va  entregar  el  ram  a  la  meva 
cambrera. 

LLEÓ 

A  veure  si'n  treurem  l'aigua  clara  d'una  vegada. 

CARLOS 

El  mateix  desitjo  jo!   (Cridant  an  e?i  Ricardo.)  Ri 
cardo!  Ricardo! 


ESCENA  VIII 

Els  mateixos  y  en  Ricardo  per  la  porta  núm.  6 
RICARDO 

Que'm  crida  el  senyoret? 

CARLOS 

Què  es  això  d'aquest  ram  de  flors?  Es  cosa  de  vostè? 

RICARDO 

Ah!  un  ram  de  flors!-  (fent  el  desentès). 

CARLOS 

Sí.  D'ont  ha  sortit? 

RICARDO 

Dèu  haver  sortit  de  casa'l  jardiner.  Vaig  donar-lo  a 
la  cambrera  pera  la  senyoreta. 

CARLOS 
A  sant  de  què  vostè  va  atrevir-se...? 

RICARDO 

Vaig  pensar... 

CARLOS 

Què  va  pensar?  Un  criat  no  té  de  pensar  res.  Que  li 
vaig  manar  jo? 

RICARDO 

Directament,  no,  senyor;  però  com  an  el  senyoret  li 
agrada  tant  regalar  flors,  especialment  a  las  senyore- 
tas  guapas,  y  sent  la  senyoreta  més  que  guapa  bonica, 
vaig  pensar  obrar  conforme  als  seus  ideals. 

CARLOS 

Ja  ho  sent  el  senyor  capità. 

RICARDO 

Las  flors  son  ara  tant  abundantas  y  tant  baratas... 
que  es  una  llàstima  que's  perdin. 

CARLOS 

Ja  ho  veu  d'ont  ha  sortit;  y  es  que'l  xicot  es  un  tros 
curt  de  gambals.  Espero  que  s'haurà  convensut  de  la 
meva  ignocencia.  (An  en  Ricardo.)  Però'l  que  es  a 
vostè  no  l'aguanto  ni  un  minut  més.  Posar-me  a  sem- 
blant compromís  davant  d'aquesta  familia!  Desde  avuy 
queda  despatxat!  Busqui-s  colocació! 

RICARDO  (suplicant) 
Però  senyoret,  tant  de  cop  y  volta  y  fóra  de  casa! 
Jo  ho  vaig  fer  ab  la  més  bona  intenció  del  món,  ab  fi 
de  bé! 

CARLOS 

Ja  li  he  dit.  Els  criats  com  vostè  no'm  convenen. 

(Mutis  per  la  porta  núm.  6) 

LLEÓ   (fregant-se  las  mans  de  satisfacció) 

A  n'aquest  l'hem  xalat!  (An  en  Ricardo.)  Però  vos- 
tè'm fa  llàstima! 

AUREA 

Verdaderament  el  que  ha  carregat  ab  el  mort  es 
aquest  pobre  jove!  Vaig  a  aliviar  la  seva  situació.  Tin- 
gui. (Li  dóna  un  bitllet  de  cinc  duros.) 

ricardo  (confós) 
Oh!  senyoreta,  no!  no  dec  acceptar... 

AUREA 

Prengui  aquest  diner,  que  ara  no  li  vindrà  mala- 
ment. (Li  posa  l  bitllet  a  la  mà  y  el  pren  maquinal- 
ment.) 

RICARDO 

Un  milió  de  gracias,  senyoreta!  Vostè  es  un  àngel! 
(Apart.)  (He  guanyat  vint  y  cinc  pessetas  més;  però 
aquestas  las  faré  posar  en  un  quadro  ab  marc  d'or.) 

(Mutis  depressa  per  la  porta  núm.  J.) 

LLEÓ 

Ja  ho  veyeu!  A  lo  que  estàs  exposada,  filla  meva,  si 
no'm  tinguessis  a  mi!  Creu-me!  aquest  senyoret  es  un 
corrido,  pero'l  criat  val  un  imperi.  Em  recorda  un 
assistent  que  vaig  tenir  quan  era  tinent!  Ja!  ja!  ja! 
Encara  avuy  em  venen  ganas  de  riure  quan  penso  en 
aquell  xicot!  Ja!  ja!  ja! 

ESCENA  IX 

Els  mateixos,  en  VIRGILI,  y  desseguida  en  RlCARDO 

Virgili  (pel  fondo) 
Ja!  ja!  ja!  Deixa-m  riure  també  a  mi,  y  aixís  serem 
dos. 

lleó   (furiós) 

Llamp  de  Déu! 

VIRGILI 

Celebro  molt  trobar-te  de  tant  bon  humor! 

LLEÓ 

Jo  sempre  hi  estic,  de  bon  humor,  quan  tu  no'm 
fas  enfadar. 

AUREA  (ab  mimos) 

Vamos,  papaíto,  sigui  bo,  pobret! 

LLEÓ 

Es  que  jo  sempre  en  soc,  de  bo! 

FAUSTINA 

Deixem-los  sols  y  potser  es  reconciliin!   (Se^n  porta 
a  V  Aurea  per  la  porta  núm.  j.) 

VIRGILI 
Doncas  bé,  estimat  cosí,  no  vull  fer  te  enfadar  més. 
He  comprès  que  totas  las  nostras  disputas  y  raons  són 
una  tontería! 

LLEÓ 

Això  de  tontería... 

VIRGILI 
Tinc  culpa  y  desitjo   arreglar-ho  tot  prometent-te 
d'aquí  endavant  no  pescar  cap  més  llagostí. 

LLEÓ 

Aixís  convens  en  que'ls  llagostins  són  peixos? 

VIRGILI 

Sí,  sí!  Menja-te'ls  de  gust  per  molts  anys.  Y  ara  do- 
na'm la  mà  en  senyal  de  bons  amics. 

LLEÓ  (donant-li  la  mà) 

Aquí  la  tens.  No's  perd  res  en  provar.  Si  dec  dir-te 
la  veritat,  es  la  primera  vegada  que't  sento  enraonar 
ab  sentit  comú. 

VIRGILI 

Eh!  eh!  eh!  Què  diu  aquest...  Callem! 

LLEÓ 

Camarer!  (cridant.) 

RICARDO  (per  la  porta  mim.  j) 
A  la  orden,  mi  capitàn! 

LLEÓ 
Jo  no  crido  a  vostè! 

RICARDO   (tiesso) 

Ja  ho  sé,  senyor  capitàn;  però'l  camarer  es  a  l'hotel, 
y  si  el  senyor  capitàn  volgués  alguna  cosa... 

VIRGILI   (ab  intenció  an  en  Ricardo) 

Noy,  no't  quadris  tant,  que  no  estàs  pas  davant  del 
ministre  de  la  Guerra.  Mon  cosí  per  arribar  a  capità 
va  necessitar  martell  y  enclusa.  Es  un  capità  manaya. 

lleó   (ab  arrebato) 
Calla,  home  inútil,  paràssit!  Com  t'atreveixes  a  par- 
lar mal  de  la  milicia? 

VIRGILI 

Es  que  tu  no  ets  la  milicia,  sinó  la  malicia! 

LLEÓ  (al punt  de  dalt) 
Prou,  s'ha  acabat. 

Virgili   (tranquüament) 

Encara'm  recordo  de  la  primera  vegada  que  vares 
venir  ab  llicencia.  Eras  abanderado.  Ni  cap  pavo  real 
quan  desplega'l  vano's  passeja  més  ufanós  que  tu  ho 
feyas  ab  l'uniforme.  Et  creyas  ja  un  capità  general... 
y  ab  prou  feinas  has  arribat  a  capità  sec. 

LLEÓ 

Cuidado,  que  en  això  hi  soc  molt  susceptible.  Vaig 
pendre'l  retiro  a  causa  del  meu  mal  estat  de  salut!  que, 
si  no... 

VIRGILI 

La  excusa  del  malalt! 

lleó   (donant  un  fort  cop  de  puny  a  la  taula) 
Quan  un  veterano  ho  diu,  ningú  té  dret  a  dubtar-ne! 

VIRGILI 

Y  quan  ho  diu  un  pagès  de  la  terra  baixa,  sab  el 
com  y  perquè  ho  diu!  En  tota  ta  vida  no  has  sigut  més 
que  un  busca-raons. 

lleó  (donant  un  salt) 
Busca-raons!  Això  es  una  ofensa  que  retiraràs! 

VIRGILI 

He  vingut  aquí  ab  las  intencions  més  pacíficas;  però 
tu  prens  a  mal  cada  paraula  y  saltas  com  un  gall  in- 
glès,  però  sense  esperons. 

LLEÓ 

Y  tu,  ab  aquesta  cara  de  sant  estantís,  tens  la  fatxa 
d'un  galàpat  inflat! 

(En  Virgili  s'aixeca  y  donarà  ten  salt  al  mateix  temps 
que  un  cop  de  puny  a  la  taula.) 

VIRGILI 

Ea!  ja  n'hi  ha  prou!  Volia  tenir-te  consideracions... 

LLEÓ 

El  que  tu  vols  es  fer-me  rabiar.  Et  conec.  Y  lo  que 

suara  t'he  dit  ho  retiro.  Volia  regalar-te  llagostins,  però 
ara  te'ls  espinyaràs! 

VIRGILI 

Com  que  tu  no'm  pots  regalar  cap  llagostí,  perquè 
són  meus. 

LLÉ5 

T'enviaré'l  desauci;  el  meu  advocat  se  n'encarre- 
garà. 

VIRGILI 

Jo  també  nombraré  advocat  y  ho  veurem.  (Pren  el 
barret  y  el  bastó  an  en  Ricardo.)  Té,  noy:  aquí  tens 
una  pesseta. 

RICARDO 

Gracias:  de  qui  fa  enfadar  an  el  senyor  capità,  jo 
no'n  prenc  propinas. 

VIRGILI 

De  mal-agraits  l'infern  n'es  ple.  Aquest  també  està 
guillat.  (An  en  Lleó,  ab  to  d 'amenassa.)  En  el  tribunal 
ens  veurem  las  caras. 

(Mutis  foro.) 


ESCENA  X 

En  Lleó  y  en  Ricardo 

RICARDO 

Fa  mal  fet  el  senyor  capità  d'enfadar-se.  Els  disgus- 
tos no  són  bons  a  ningú. 

LLEÓ 

També  tens  raó.  (Apart.)  (Em  sembla  un  jove  ente- 
nimentat.)  (An  en  Ricardo.)  Y  què  vas  a  fer  ara?  (El 
uteja.) 

RICARDO 

No  ho  sè! 

LLEÓ 

Vaig  a  fer-te  una  proposició.  Ahir  vaig  despatxar  el 
criat.  Vols  entrar  al  meu  servey? 

RICARDO 

Un  servidor  servir  a  casa  seva? 

LLEÓ 

Per  què  no?  quin  inconvenient  hi  ha?  No  estàs  sense 
colocació? 

RICARDO 

Sí,  però... 

LLEÓ 

No'm  vinguis  ab  embuts.  (Cridant.)  Vols  o  no? 

RICARDO  (reculant y  quadrant-se) 
A  la  ordeni 

LLEÓ 

Però  entenem-nos:  et  vull  un  més  a  prova. 

RICARDO 

La  seva  confiansa  m'honra  molt,  senyor  capitàn! 
lleó  (ab  rudesa) 

Deixat  de  compliments,  que  són  ximplerías,  y  es 
colta.  Tinc  costum  de  que'ls  meus  criats  tinguin  cert 
aire  militar.  Ab  això  ja  ho  tens  entès;  molt  fiaso  ligero 
y  rompan  filas  quan  sigui  necessari. 


ESCENA  XI 

Els  mateixos y  /'Enriqueta  perla  porta  núm.  j 

LLEÓ 

Aquesta  minyona  t'enterarà  de  tot  y  et  donarà  l'uni- 
forme del  criat  despedit,  y  desseguida  formaràs  a  las 
filas.  Has  comprès? 

RIÇARDO 

A  la  orden! 

(Mutis  en  Lleó  per  la  forta  núm.  2.) 
(Apart.)  (Si  el  patró  dels  sants  embolics  no  m'aju- 
da, ara  sí  que  m'he  ficat  al  mitj  del  fanc!) 

ENRIQUETA 

Ricardito!  Pots  estar  content  d'haver  trobat  tant 
aviat  casa. 

RICARDO 

Em  sembla  que'l  capità  es  un  orangutan!... 

ENRIQUETA 

Una  mica  fréstec,  sí;  però  si  sabs  seguir-li  la  veta  y 
em-motllarte  an  el  seu  gènit,  tot  va  bé.  Per  lo  que  toca 
al  cuidado  de  la  casa,  deixa-m-ho  per  mi. 

RICARDO 

Sí,  ja  sé  que  vostè  sisa  tot  lo  que  cau  a  les  seves 
mans. 

ENRIQUETA 

Bada,  que  sempre  seràs  pobre!  Aviat  ho  apendràs 
tu  també.  Vina,  Ricardito! 

(Mutis  porta  núm.  j.) 

RICARDO  (sol) 

Bona  perspectiva!  Però  jo  no  dec  abandonar  aques- 
ta aventura!  Per  arriscada  y  atrevida  que  sigui,  no  ho 
serà  massa  sent  feta  pel  president  del  club  dels  esbo- 
gerrats! 

(Mutis  porta  núm.  2.) 


ESCENA  XII 

Z'aurea  y  desseguida  la  Faustina 

(L  Aurea  surt  del  quarto  núm.  5  ab  papers  de  música 
a  la'-mà.   S'asseu  al  piano  y  fulleja  las  partituras.) 

AUREA 

Veig  que  aquests  senyors  són  fóra,  y  aixís  podí 
tocar  una  mica  el  piano. 
(Surt  la  Faustina  del  mateix  qttarto  y  es  passeja  fi 

saló.) 

FAUSTINA 

Senyoreta  Aurea... 

aurea  (sense  girar-se) 
*  Senyoreta  Faustinal 

FAUSTINA 

No  puc  treure-m  del  cap  allò  de  las  flors!  Y  si'l  cru 
hagués  rebut  l'ordre  d'enviar-li'l  ram?  Y  si  aquest  jo^ 
advocat  l'estimés  en  secret? 

AUREA 

Si  fos  aixís,  el  despreciaria!  Un  senyor  que  per  tai 
poca  cosa  deixa'l  seu  criat  a  la  lluna  de  Valencià,  t 
indigne  de  que  ningú'l  serveixi. 

FAUSTINA 

Ah!  vostè  es  jove  y  encara  no  sab  las  tonterías  qu 
fa  fer  l'amor! 

AUREA 

Jo  perdonaria  las  més  graves  bogerías;  però 
geixo  que  un  home  tingui   caràcter,  enteresa  y  való 

(Ab  to  declamatori 

FAUSTINA 

Ah,  sí!...  Aixís  dèu  ser  l'home!  També  fa  temps  e 
vaig  trobar  un  pel  meu  camí.  Vaig  oblidar  a  tot  1 
món  perquè  sols  ell  ocupava  enterament  el  meu  co 
Y  jo  no  feya  més  que  plorar  sobre'l  seu  pit.  (Plora.) 

AUREA  (sense  girar-se) 
Y  ara,  per  què  plora? 

FAUSTINA 

Perquè'm  va  confessar  que  no  podia  ser  el  me 
espòs! 


d 

AUREA 

Qui  s'hi  oposava? 

FAUSTINA 

La  dóna  y  quatre  fills  que  tenia.  Era  casat. 

AUREA 

Ah! 

FAUSTINA 

Y  ara'n  té  sis,  tots  grassos  y  bons. 

(Afligida  sé'n  va  pel  f oro.) 
L'Aurea  toca  la  Polonesa  X  de  Lisst  o  la  pessa  que 
convingui,  tnentres  no  sigui  vulgar.) 


ESCENA  XIII 

L'aurea  y  en  RlCARDO 

'Entra  en  Ricardo,  per  la  porta  núm.  i,  ab  vestit  de 
rayadillo  semblant  an  el  que  portan  els  soldats  de 
quartet,  mànigas  y  pantalons  estrets  y  curts,  efecte 
ridicol.) 

RICARDO  (mirat-se) 
Aquest  traje  resulta  impossible;  el  difunt  era  més 
petit  y  estava  més  magre. 

(Escolta  y  veu  a  V Aurea.) 
Ah!  Ella! 

(Escolta  ab  gust,  y  diu  desseguida  alt:) 
Preciosa  música!  La  Polonesa  X  de  Liszt! 

(o  la  pessa  que  sigui.j 
(EAurea  para  de  tocar  y  s 'entregira.) 

AUREA 

Desde  tant  lluny  pot  vostè  llegir-ho? 

RICARDO 

Oh!  tinc  molt  bona  vista! 

(S'estirarà  contínuament  las  mànigas.) 

aurea  (girant-se  del  tot) 
Jesús  Déu  meu!  Quina  fatxa!  Com  va  vestit? 

RICARDO 

Bastant  ridicol!  El  senyor  capità  es  tant  amable 
que  m'ha  pres  al  seu  servey;  però,  sigui  dit  sense  va- 
nitat, es  veu  que'l  meu  antecessor  era  menos  bon 
mosso  que  jo.  Però  això  poc  hi  fa:  el  principal  objecte 
es  que  estem  sols  y  que  tinc  de  dir-li  quelcom  de  gran 
importància  per  vostè. 

AUREA 

Pera  mi  no  hi  pot  haver  res  de  gran  importància. 

RICARDO 

Doncas  ha  de  saber  que'l  seu  senyor  pare  desitja 
casar-la  molt  aviat. 

AUREA 

Ja! 

RICARDO 

Ho  he  sentit  casualment  fa  una  estona.  Vol  casar-la 
ab  un  jove  que  es  de  l'art  del  pagès,  perquè  cada  any 
recull  una  munió  de  carbassas  als  exàmens. 

AUREA  (enfadada) 
Doncas  las  que  li  donaré  jo  no  li  cabran  a  casa. 
Farà  negoci. 

RICARDO 

El  senyor  capità  vol  fer  prevaldré  tota  la  seva  auto- 
ritat de  pare. 

AUREA   (S'aixeca  altiva) 

Està  bé.  Vostè  m'ha  donat  compte  del  que  ha  sentit 
y  ja  n'hi  ha  prou!  Y  ara  sàpiga  que'm  disgustan  sobe- 
ranament  certas  confiansas. 
(En  Ricardo  agafa  ab  repentina  resolució'l  ram  de  flors 

que  havia  quedat  sobre  la  taula.) 

RICARDO 

Senyoreta,  lo  millor  serà  que  li  confessi  tot. 

AUREA 

Em  sembla  que  vostè  es  una  mica  fluix  de  llengua. 

RICARDO 

Aquest  ram  de  flors  es  per  vostè. 

(Lï 'Aurea  V agafa  y  sé'l  mira) 
Però  l'obsequi  no  ve  de  part  de  l'advocat. 

AUREA 

Doncas  de  qui? 

RICARDO 

De  mi. 

AUREA  (tirant  el  ram  als  peus  den  Ricardo) 
Desvergonyit! 

RICARDO 

Y  encara  no  es  això  tot,  sinó  que  no  soc  criat  de 
ningú,  ni  ho  he  sigut  may. 

AUREA 

Verge  santíssima!  Un  boig!  (Va  per  tocar  el  timbre.) 

RICARDO 

No  s'alarmi  ni  s'espanti,  senyoreta.  No  té  necessitat 
de  cridar  a  ningú.  Aquesta  vegada  tampoc  m'ha  co- 
negut? 

AUREA 

Però  qui  es  vostè? 

RICARDO 

El  seu  vis-a-vis!...  El  del  ball  de  casa'ls  senyors  de 
Fàbregas...  El  seu  veí  de  taula  en  el  buffet!... 

AUREA 

Ah!  el  del  dístic!  El  senyor  de... 

RICARDO 

Quadras;  son  atent  rendit  y  segur  servidor... 

(saludant-la) 

AUREA 

Com  volia  vostè  que'l  reconegués  fet  un  carnestol- 
tas?  Jesús  Maria  Josep,  y  quina  fatxa! 

(Es  posa  a  riure.) 
ricardo   (procurant  compondre-s  el  traje) 
La  veritat  es  que  aquesta  indumentària  no  dèu  fa- 
vorir-me  gens. 

AUREA 

Però  a  què  ve  aquesta  nova  bogeria? 

RICARDO 

Desitjava  sortir  de  l'eterna  monotonia  de  l'home 
desvagat,  fent  quelcom  original,  y  a  l'efecte  vaig  re- 
presentar el  paper  de  criat  del  meu  amic.  Però  en 
això  de  que'l  seu  senyor  papà  s'enamorés  de  mi  y 
quasi  a  la  forsa'm  fes  entrar  al  seu  servey,  ab  això  sí 
que  no  hi  tinc  art  ni  part. 

AUREA 

Bé!  però  y  ara? 

RICARDO 

Estic  a  prova...  Un  més  passa  desseguida. 

AUREA 

Oh!  Què  tranquil  que  és,  vostè!  Que's  figura  que 
hem  de  viure  plegats  a  la  mateixa  casa?  Impossible. 

RICARDO 

També  té  raó  vostè.  Vaig  a  confesar-ho  tot  al  seu 
papà! 

AUREA 

Vostè  s'en  guardarà  prou!  Fariam  un  pa  com  unas 
hostias!  Furiós,  fóra  de  sí,  per  la  calaverada  de  vostè, 
seria  capàs  de  fer  alguna  barbaritat  y  de  desgraciar-lo! 
No'l  coneix  a  n'el  papà. 

RICARDO 

Bonica  perspectiva! 

(Se  sent  a  Don  Lleó  cridar  desde'l  quarto  núm.  2.) 
lleó  (dintre) 
Joan...  Joan...  Jan!... 

AUREA 

Fassi  per  manera  que'l  despatxi.  No  crec  que  li  si- 
gui gens  difícil. 

RICARDO 

Faré  tots  els  possibles! 


ESCENA  XIV 

Els  mateixos  y  en  Lleó 

lleó   (desde  la  porta  mim.  2) 
Vaya  una  manera  de  fer  el  sord!   Las  orellas  més 
dretas,  quan  jo't  cridi,  y  no  fer-me  desganyotar!  Entre'l 
conyac  al  meu  quarto,  y  tingues  entès  que  sé  exacta- 
ment el  que  hi  ha  a  l'ampolla! 

RICARDO  (ab  descaro) 
Què  s'ha  figurat  de  mi,  el  senyor  capità? 

(Agafa  V ampolla  de  conyac y  la  posa  a  la  safata.) 

LLEÓ 

Ja  tornas  a  replicar  sense  que  t'ho  demanin.  Mut, 
sord  y  cego.  Aquesta  es  la  teva  consigna. 

RICARDO 

A  la  ordeni  Però  sàpiga  que  jo  soc  un  home  honrat, 
y  m'indigna  que  vostè  ni  ningú  sospiti  de  que'm  bec 
el  seu  conyac.  Això'm  subleva! 

AUREA 

Ab  una  puntada  de  peu  ara  mateix  me'l  tirarà  al 
carrerl 

(En  Lleó,  furiós,  avansa  sobre  en  Ricardo;  però,  tot 
d'una,  repentinament ,  cambia  d^actitut  y  li  diu  ab 
amabilitat:) 

LLEÓ 

Bravo,  xicot!  Ben  xafat!  Un  antic  militar  no  dèu  to- 
lerar jamay  la  més  petita  ofensa.  Tu  tens  l'orgull  de 
l'honor,  y  de  l'honor  ben  arrelat.  Aixís  m'agrada.  Ets 
digne  d'una  recompensa.  Després  entra  y  beuràs  una 
copeta.  Y,  ara,  media  vuelta  d  la  derecha,  paso  redo- 
blado,  mar!... 

(En  Ricardo  dirigeix  una  mirada  a  V Aurea  y  dóna  la 
mitja  volta,  marcant  quatre  passos  militars;  y  tor- 
nant a  posar-se  de  prente,  li  diu:) 

RICARDO 

Encara'm  queda  alguna  cosa  per  dir-li,  mi  capitàn! 

LLEÓ  (enfutismat) 
Què  tens  que  dir-me?  Veyam! 

RICARDO 

Vostè  acaba  de  cridar-me  Jan,  y  a  mi'm  varen  bate- 
jar ab  el  nom  de  Ricardo.  Ofendria  als  meus  pares  y 
als  meus  padrins  si  deixés  batejar-me  de  nou. 

AUREA  (apart) 
(Ara  sí  que  l'engega  a  passeig!) 

LLEÓ 

Això  es  propi  d'un  bon  fill!  Honrar  pare  y  mare... 

RICARDO 

Y  padrins. 

LLEÓ 

D'aquí  endavant  et  cridaré  Ricardo.  Tens  res  més 
que  dir-me? 

RICARDO 

Per  ara  no,  senyor. 

lleó  (a  r Aurea) 
Aquest  es  tot  un  home.  Aixís  m'agradan  a  mi. 

(An  en  Ricarao.) 
Ja  no't  prenc  a  prova  sinó  definitivament,  y  et  pujo 
de  dos  duros  la  soldada. 

(Mutis  per  la  porta  núm.  2.) 

RICARDO  (ab  la  safata  a  la  mà) 
Com  més  anem  menos  valem.  Això  s'embolica  y... 

AUREA 
Em  temo  que  acabi  malament. 

RICARDO 

Y  jo  també. 

lleó   (desde  dintre) 
Però...  que  no  ve  aquest  conyac?  vatua'l  món! 

AUREA 

No  té  més  remey  que  portar-li! 

(En  Ricardo  mou  el  cap  sense  moure-s.) 

RICARDO 

Si  no  puc!  Allí  dintre  hi  ha'l  magistrat  Lapeira. 

AUREA 

Y  això  què  hi  fa? 

RICARDO 

Friolera!   Es  el  meu  oncle,  y  si'm  coneix,  bonic  fan- 
dango s'armaria! 

AUREA 

Vaig  a  treure-1  de  l'apuro. 

(Crida  a  V Enriqueta.) 
Enriqueta!  Enriqueta! 


ESCENA   XV 

Els  citats,  /'Enriqueta  y  desseguiddl  Camarer 

ENRIQUETA  (per  la  porta  núm.  i.) 
Senyoreta! 

AUREA 

Porti  això  an  el  papà! 
(E  Enriqueta  pren  la  safata  de  las  mans  den  Ricardo 
mirantse-l  amorosament.) 

ENRIQUETA 

Ab  molt  de  gust. 

( Mutis  per  la  porta  núm.  2.) 

RICARDO 

Gracias,  senyoreta.  Al  costat  de  vostè,  tant  bona, 
tant  magnànima  y  tant  noble,  jo'm  trobo  horriblement 
petit! 

(Es  fa  fosc  de  mica  en  mica.) 

AUREA 

Però  amic  meu;  si  ha  fet  una  solemne  tontería!  y 
segurament  no  serà  la  darrera! 

RICARDO 

Sent  aixís  vostè  no'm  condemna?  Vol  donar  la  mà 
a  n'aquest  pobre  pecador,  en  senyal  de  perdó? 
(L'Aurea  reflexiona  un  instant,  sé'n  riu,  y  ab  repen- 
tina  resolució  li  allarga  las  dugas  mans,  que  en  Ri- 
cardo  las  hi  agafa  besant-las  varias  vegadas  ab  pro- 
fusió.) 

AUREA 

No  es  possible  guardar-li  rancúnia!  Tingui! 
(Apareix  el  camarer pel  foro  ab  un  quinqué  encès  a  la 
mà.  Veu  els  dos,  y  es  queda  parat.  Després  de  reme- 
nar el  cap,  deixà'l  quinqué  sobre  la  taula,  y  contem- 
pla la  parella  ab  maliciosa  rialleta.  Desseguida 
baixa  la  llum,  tus,  y  a  Vanarse-n  diu:) 

CAMARER 

Casas  de  banys,  casas  de  b....s.  Sembla  que  això 
crema  per  dins! 

(VAurea  retira  las  mans  espantada.) 
Oh  poder  de  las  aiguas  sulfatadas  arsènico-sòdicas- 
matrimonials! 

(Mutis  foro.) 

AUREA 

Per  Déu!  què  pensarà  aquest  home? 

RICARDO 

Està  vist  que  no  li  ocasiono  més  que  disgustos! 

AUREA 

Efectivament! 


ESCENA  XVI 


Els  mencionats,  la  Julita  y  /'ENRIQUETA 
per  la  porta  núm.  2 


ENRIQUETA 

Aquí  té  la  senyoreta. 

RICARDO 

Ma  cosina! 
(Sorprès,  d'un  salt  s'amaga  darrera1 1  biombo.  L'Enri- 
queta donarà  /orsa  al  quinqué,  quedant  V escena  ilu- 
minada,  y  desseguida  fa  mutis  per  la  porta  núm.  i.) 

JULITA 

La  conversació  d'aquests  senyors  s'anima  un  xic 
massa,  y  el  meu  papà  m'ha  pregat  que  vingués  a  fer-li 
companyia. 

AUREA 

De  lo  que  m'alegro  molt,  per  tenir  tan  amable  com- 
panyera.  Fassi  el  favor. 
(Se  gira  vers  en  Ricardo,  però  no' l  veu;  y  s'assentan  a 

la  taula  de  la  dreta.) 

Vostè,  senyoreta,  sempre  viatja  ab  el  seu  papà? 

JULITA 

El  papà  quasi  sempre  se  me'n  porta.  Estic  tant  sola, 
a  casa! 

AUREA 

No  té  cap  germanet? 

JULITA 

No,  senyoreta;  sols  un  cosí,  a  qui  estimo  molt. 
(En  Ricardo1  s  deixa  veure  del  públic  darrera  del  biom- 
bo,  però  de  manera  que  las  noyas  no'1 1  puguin  veure 
y  expressant  successivament  ab pantojnima  V  seu  goig 
ó'l  seu  disgust.) 

AUREA 

Y  qui  es  el  seu  senyor  cosí? 

JULITA 

Per  desgracia  encara  no  es  ningú.  Els  meus  papàs 
opinan  que  es  un  cap  sense  cervell,  desballestat  ab 
calaveradas. 

(En  Ricardo  fà  reverencias ,  donant  las  gracias.J 

Però  a  mi'm  sembla  que  arribarà  a  ser  alguna  cosa. 
Ara  té  una  bona  colocació. 

AUREA 

Quina  classe  de  colocació  es? 

JULITA 

Ah!  no  ho  sé!  s'ho  té  molt  callat!  Segurament  vol- 
drà donar-nos  alguna  agradable  sorpresa. 

AUREA  (agafant  la  mà  a  la  Julita) 

Y  aquest  cor  no  fà  més  que  llensar  sospirs  pel  fugi 
tiu:  eh? 

JULITA 

Parlant-li  ab  franquesa,  no! 

(En  Ricardo  posa  la  cara  molt  trista.) 
AUREA 
No?  (ab  alegria). 

JULITA 
Al  principi'm  figurava  estar  terriblement  enamorada 
d'ell,  no  poder  soportar  la  seva  separació;  però,  desde 
que  es  fóra,  apenas  si  m'he  recordat  d'ell. 

AUREA 

Ojos  que  no  ven,  corazón  que  no  siente! 

JULITA 

Si  tinc  de  dir  la  veritat,  alguna  vegada  he  somiat  el 
seu  bigoti,  que  era  l'únic  que  m'agradava  de  debò.  El 
portava  aixís,  tirat  enlaire,  que  donava  gust  de  veure  1. 
Però  ell  es  massa  boig!  . 

AUREA 

Véu?  a  mi  m'agradan  els  homes  que  se  surtin  de  lo 
vulgar,  de  la  regla  general;  que  fassin  alguna  cosa  de 
extraordinari;  que  tinguin  iniciativa,  que's  distingeixin, 
que  siguin  originals. 

JULITA 

Llàstima  que  no  conegui'l  meu  cosí! 


ESCENA   XVII 


Las  mateixas,  el  Camarer,  desseguida  en  Lleó, 
y  després  l'ISIDORO 


CAMARER 

(Surt  per  la  porta  núm.  i  ab  un  servey  de  te  en  una 
safata.) 
Senyoreta!  puc  servir  el  tè  aquí? 

AUREA  (a  la  Julita) 

Si  a  vostè  li  sembla  bé,  podem  anar-lo  a  pendre  allà 

fóra  al  jardí. 

(S'aixecan.) 
JULITA 

Ab  molt  de  gust;  y  li  podré  contar  moltas  extrava- 
gancias  d'aquest  boig. 

(Mutis  f oro,  seguidas  del  camarer.  En  Ricardo,  enfilat 

damunt  del  sofà,  las  veurà  sortir  per  damunt  del 
biombo.) 

RICARDO 

Mireu  com  s'explica  la  gateta  moixa! 
(Al  voler  baixar  fa  caure'l  biombo  ab  un  gran  soroll.) 
lleó  (desde  la  porta  núm.  2,  ab  barret y  bastó) 
Llamps  y  trons!  Què  fas  aquí,  xicot? 

RICARDO 

Volia...  volia  retirar  una  mica  aquest  biombo,  y  ha 
caigut. 

(Torna  a  aixecar-lo.) 

lleó  (calmat) 
Ah,  vamos!  Això  li  pot  passar  a  qualsevol! 

(Parlant  ab  algú  de  dintre.) 
Asumpto  arreglat,  no'n  parlem  més,  senyor  magis- 
trat: baix  la  seva  responsabilitat,  ara  mateix  vaig  a 
buscar  a  mon  cosí. 

(Mutis  pel  fondo.  Ent7-a  l'Isidoro  per  la  porta  núm.  2, 
y  es  queda  admirat  de  veure  an  e?i  Ricardo.) 

RICARDO 

Se  n'ha  anat...  Ara  sí  que  jo  també  me'n  vaig! 

(Va  per  fer  mutis  per  la  porta  mim.  1.) 

ISIDORO 
Ricardo! 

RICARDO 

Tardis  piulastis! 


ISIDORO 
Tu  aquí  y  ab  aquest  traje? 

RICARDO 

Es  el  meu  uniforme. 

ISIDORO 

Que  has  sentat  plassa? 

RICARDO 

Sí  senyor!  Faig  de  criat! 


(Admirat.) 

isidoro  (no  entenent-ho) 
Criat  de  què? 

RICARDO 

Serveixo! 

ISIDORO 

Fill  meu!  arribo  a  creure  que  estàs  esperitat! 

RICARDO 

Però,  tio,  sigas  conseqüent.  No  volías  que  treballés? 

ISIDORO 

D'això'n  dius  treballar? 

RICARDO 

Tu  diràs  si'l  respallar  la  roba,  o  neteijar  el  calsat, 
es  divertir-se. 

ISIDORO 

No  tens  cura:  ets  boig  rematat. 

RICARDO 

Perquè  treballo?  El  treball  ennobleix! 

ISIDORO 

Ara  mateix  agafas  els  trastets  y  te'n  vens  a  casa  ab 
nosaltres. 

RICARDO 

Faria  un  mal  paper  abandonar  el  servey,  sense  des- 
pedir-me. 

ISIDORO 

Ni  un  moment  més  puc  permetre  aquesta  comèdia 
indigna. 

RICARDO 

Ho  agafas  malament:  als  Estats  Units  els  fills  dels 
milionaris  portan  maletas  a  las  estacions. 

ISIDORO 

Vés-te'n  allà,  si  vols  fer  el  ximple.  Això  es  treure  la 
feina  als  pobres!  El  senyor  de  la  Selva's  podria  figurar 
que  soc  còmplice  en  aquesta  calaverada. 

RICARDO 

Mira,  vés-te'n  aviat:  procuraré  fer  desseguida  un  pa- 
rell de  etzegalladas  de  las  grossas  perquè'm  despatxi. 

ISIDORO 

Jo  t'hi  ajudaré.  Explicaré'l  cas  a  Don  Lleó  en  qua- 
tre ratllas  que  li  entregaràs  tant  bon  punt  jo  sigui  fóra. 
Aixís  no  tindràs  necessitat  de  fer  cap  ximpleria  y  po- 
dràs sortir  d'aquí  decorosament  sense  anar  disfressat. 

RICARDO 

Està  bé,  tiet.  Escriu  la  carta.  Jo,  per  més  seguretat, 
deixaré  això  a  las  foscas! 

(Apaga'l  quinqué,  y  queda  la  escena  fosca.) 

ISIDORO  (ab  tó  d amenassa) 
Y  desseguida  a  casa!  Ho  sents? 

(Mutis  per  la  porta  núm.  2.) 

RICARDO  (SOI) 

No  hi  ha  com  els  parents  carinyosos! 
(Va  per  sortir  pel  fondo,  y  d'un  bot  recula  al  veure 
arribar  las  noyas,  amagant-se  altra  vegada  darre- 
ra'l  biombo.) 
Altra  vegada  ellas! 


ESCENA  XVIII 

En  RICARDO,  /'AUREA,  la  ] U LIT A,  y  desseguida  /'EN- 
RIQUETA. Desprès  en  Carlos 

aurea  (pel  fondo,  ab  la  fulita) 
Fà  bastanta  fresca,  a  fóra. 

ricardo   (apart)  . 
(En  cambi,  jo  cremo!) 

AUREA 

Això  sembla  una  gola  de  llop.  Dispensi-m  un  mo- 
ment; vaig  a  que  portin  llum. 

(Mutis  porta  núm,  j) 
(La  Julita  avansa  a  las  palpentas.) 

JULITA 

L'Aurea  es  una  senyoreta  encantadora. 

RIGARDO    (apart) 
Gracias  a  Déu  que  de  la  seva  boca  n'ha  sortit  una 

paraula  halagadora! 

(Aixeca'l  biombo  y  fa  fressa  al  voler  caminar.  La  Ju- 
lita, espantada,  se  deté.) 

JULITA 

Què  ha  sigut,  això? 

(Al  retirar  el  biombo,  frega  ab  una  clau  y  fa  un  so?vll 
extrany  que  alarma  a  la  Julita.  L  Enriqueta  surt 
del  quarto  núm.  i  y  atravessa  l' escena  a  las  pal- 
pentas.) 
Ay,  quina  por! 

(S'aixeca  las  faldillas  y  puja  damunt  d'una  cadira.) 
Això  està  ple  de  ratas  y  gats! 

(L'En?  iqueta  rasca  un  misto  ab  la  capsa  y  no  pot  en- 
cendre-l.  En  Ricardo,  agafat  ab  el  biombo,  se'n  va 
davant  del  quarto  núm.  4.  En  sent  allí  deixa'l 
biombo  davant  de  la  porta  y  desapareix.) 


RICARDO    (apart) 


RICARDO    (apart) 
Ah!  quina  idea!   M'amago  en  el  quarto  de  la  senyo- 
ta  Faustina.  Allà  ningú  vindrà  a  trobar-m'hi! 


JULITA 

Per  allà  s'ha  mogut  alguna  cosa!  Sembla  una  casa 
encantada. 

ENRIQUETA  (apart) 

(En  aquell  quarto  hi  ha  llum...  Veyam...) 
(Palpant  se  dirigeix  fins  al  quarto  núm.  6,  l' obre  y  el 

torna  a  tancar  d'una  revolada.) 

Jesús!  L'advocat  que's  vesteix! 
(En  Carlos  surt  precipitadament  del  núm.  6,  en  màni- 
gas  de  camisa,  cordantse  l'ermilla.) 

CARLOS 
Enriqueta!  Enriqueta! 
(Arriba,  a  las  fos  cas,  fins  a  la  cadira  sobre  la  que's 
troba  la  Julita.  Aquesta  salta  a  terra y  ell  l'agafa.) 
No  sigui  tant  escrupolosa,  dóna,  que  no  serà  Ja  pri- 
mera vegada  que  vostè  veu  un  home  en  mànigas  de 
camisa. 

JULITA    (apart) 
(Si  es  altra  vegada'l  meu  ajudant!) 

CARLOS 

Enriqueta,  estimada  Enriqueta;  vostè  ha  de  fer-me 
un  gran  favor. 

julita  (ab  veu  fingida) 
Ab  molt  de  gust! 

CARLOS 

Ja  dèu  saber  que  fa  poc  han  arribat  el  magistrat 
Don  Isidoro  Lapeira  y  sa  filla...  Ay!  Enriqueta!  No's 
pot  figurar  el  que  l'estimo! 

(En  el  seu  entusiasme,  pretén  abrassar-la.) 

julita  (reculant) 
Què  fa,  senyoret? 

CARLOS 

Dispensi.  Oh!  no  anava  per  vostè,  sinó  per  aquella 
senyoreta. 

JULITA 
Doncas  abràrssi-la  an  ella  y  no  a  mi! 

CARLOS 

Si  no  sé  ont  s'ha  ficat.  Ab  ella  sempre  jugo  a  fet  y 
perdo. 

JULITA 

Sí  que  es  desgraciat! 

CARLOS 

Molt!  Però  vostè,  que  es  una  noya  aixerida,  llesta' 
no  podria  fer  per  manera  que  aquesta  senyoreta  sortís 
un  moment  al  jardí? 

JULITA 

Ara,  ab  aquesta  fosca,  no  crec  que  ho  fassi! 

CARLOS 

El  mateix  he  pensat  jol  Si  al  menos  fes  lluna! 

JULITA 

Però  què  vol  dir-li? 

CARLOS 

Això  corre  del  meu  compte  y  crec  que  a  vostè  res 
li  importa!  Per  si  acàs,  he  preparat  una  carta.  Tingui: 
vol  fer  el  favor  d'entregarli  en  secret?  Sobretot  que 
no  se  n'enteri'l  seu  papà. 

JULITA  (prenent  la  carta) 
Per  què  no  prefereix  donar-li  la  carta  vostè  mateix? 

CARLOS 
No  sigui  llonza!  Si  jo  pogués  fer-ho,  es  natural  que 
no  recurrería  a  vostè. 

(Li  dóna  diners.) 
Tingui:  aquí  té  un  duro.  Compri-s  una  bruseta  de 
seda. 

(Surt  l' Enriqueta  per  la  porta  núm.  i  ab  dos  llums. 
L'escena  queda  sobtadament  iluminada.  Quadro.  L' 
Enriqueta  a  l'esquerra  ab  el  llum  a  la  mà,  en  Car- 
los  al  centre,  y  la  Julita  a  la  dreta.  En  Carlos,  esve- 
rat, mira  a  V Enriqueta.) 
Enriqueta!! 

ENRIQUETA  (tremolant) 

Jesús!  Senyoret!  Per  què'm  mira  d'aquest  modo? 

CARLOS 

Qui  es  la  que...? 
(Se  gira  cap  aont  es  la  Julita,  mentres  V Enriqueta 

deixa'ls  llums y  se'n  va  per  la  porta  núm.  i  movent 
el  cap.) 

JULITA 

La  llonza,  soc  jo! 

(Saluda  graciosament.) 

CARLOS 

Déu  del  cel!  Per  quan  guardeu  els  llamps?  Senyo- 
reta, tingui  llàstima  de  mi  y  torni-m  la  carta! 
JULITA  (ficànt-se-la  a  la  butxaca) 
Ho  sento,  però  ja  l'he  entregada. 

CARLOS 

Aixís  tota  la  responsabilitat  es  de  vostè.  Jo  me  n 
rento  las  mans. 

JULITA 

Ja's  veu!  com  que  encara  no  s'ha  acabat  de  vestir. 

CARLOS 

Veritat!  Y  li  he  fet  una  declaració  d'amor  en  màni- 

gas  de  camisa!  Als  peus  de  vostè! 

(Se  'n  va  per  la  porta  núm.  6,  fent  una  profonda  reve- 
rencia.) 

JULITA 

Verdaderament  es  poc  afortunat  ab  mi!  tot  li  surt  al 
revés!  Què  m'haurà  escrit? 

(Treu  la  carta  y  llegeix.) 

«Demà,  de  frac,  clak  y  sabatas  jde  xarol,  aniré  a 
visitar  al  seu  papà.  Confio  que  vostè  accedirà  a  la 
demanda  acceptant  la  visita.  Fassi-m  de  procurador.» 

(Se  guarda  la  carta.) 

Quin  advocat  més  curt  de  gènit!  No  necessitava  es- 
criure que  vindria  de  frac,  perquè'm  sembla  que  no's 
fan  las  visitas  ab  mànigas  de  camisa! 

ESCENA  XIX 

La  Julita,  /'Isidoro  y  dessegmda  Enriqueta 

ISIDORO   (de  la  porta  iiúm.  2,  ab  una  carta  a  la  mà) 
Sola,  filla  meva? 

JULITA 

Sí,  papà.  Aquí  passan  cosas  extraordinarias.  Creu- 
me:  no'ns  hi  quedem;  entornem-nos-en  a  casa. 

ISIDORO 

No  he  vingut  més  que  per  compromís.   Crec  haver 
enllestit:  per  lo  tant,  ara  mateix  ens  en  anirem.  Pre- 
para-t. 
(Se  disposa?i  per  anar-se'n.    L Enriqueta  traspassa 

V escena  anant  del  mim.  i  al  núm.  j.) 

Fa  un  moment  que  he  deixat  aquí  un  criat.  Aont 
s'haurà  ficat? 

ENRIQUETA 

No  sabria  dir-li! 

ISIDORO 

Es   igual.    Fàssi-m  el  favor   d'entregar-li    aquesta 
carta. 

ENRIQUETA 

Serà  servit,  senyor  magistrat. 

ISIDORO 

Sobretot  no  se'n  descuidi,  perquè  es  de  molta  im- 
portància. 

(A  Julita.) 

Y  ara,  filla  meva,  lo  més  lògic,  per  que  no'ns  fassin 
quedar,  serà  que'ns  en  anem  a  la  francesa. 

JULITA 

No  serà  una  descortesia,  papà? 

ISIDORO 

Ja  donarem  una  excusa  ab  una  targeta.  Cuita,  cuita; 

sinó  se'ns  escaparà'l  tren  y  es  el  darrer  que  passa  al 

vespre. 

(Mutis  la  Julita  y  l ' Isidoro  pel  foro.  L  Enriqueta  s'a- 
costa a  la  llum  y  llegeix  el  sobre  de  la^  carta.) 

ENRIQUETA 
Pel  senyor  de  la  Selva!  Però  per  quin?  Perquè'ls  se- 
nyors de  la  Selva  son  dos:  el  manso  y  el  fiero.  Més 
que  tonta  que  soci  Pel  meu  amo  no  serà,  tota  vegada 
que  ara  s'acaban  de  deixar.  Serà  per  l' altre,  pel  panxa 
contenta  de  Don  Virgili. 


ESCENA  XX 

Z'enriqueta,  en  Santigaojc  desseguida  en  Virgili 

Santiago  (pel  fondo) 
Buenas,  Enriqueta! 

ENRIQUETA 

Hola,  Santiago!  Vens  com  l'anell  al  dit!  Aquí  tens 
una  carta  pera'l  teu  amo! 

SANTIAGO  (Pren  la  carta) 
Y  aquí  hay  una  tarjeta  para  el  suyu! 

ENRIQUETA 

Això  es  un  cambi  de  papers  ab  tota  solemnitat. 

SANTIAGO 

Pues.  El  capitàn  acaba  de  dejarnus  esa...  y  ya  cum- 
prenderàs  purquè...  El  senor  magistradu  quiere  ha- 
blarnus. 


LA   PESCA  DELS  LLAGOSTINS  1 13 

VIRGILI   (Pel  fondo) 

Ya  m'ho  pensava  que'l  trobaria  aquí  xerrant  en  lloc 
d'anunciar  que  venia.  Es  ben  bé  un  cataplasma.  Se- 
nyor Santiago,  no  serveix  per  res!  Ont  es  el  senyor 
magistrat? 

ENRIQUETA 

Acaba  de  marxar. 

VIRGILI 

Com  s'entén!  Alashoras  per  què  m'envia  a  buscar? 

ENRIQUETA 

Aquí  hi  ha  una  carta  seva. 

(En  Santiago  li  dóna  la  carta.) 

VIRGILI 

Per  mí? 

ENRIQUETA 

Sí. 

(En  Santiago  li  tira  petons  ab  els  dits,  d '  amagatotis . 
Ella  no'n  fà  cas y  se'l  mira  ab  despreci  arronsant 
las  espatllas.  Fà  mutis  per  la  porta  núm.  i.) 

VIRGILI 

Del  magistrat!  Què  voldrà  de  mi? 

SANTIAGO 
Ahí  se  lu  dirà. 

VIRGILI 

Quan  jo  dic  que  vostè  es  un  solemne  cataplasma! 

(S'acosta  al  centro,  vora  la  llum.   Obra  la  carta  y  la 
llegeix  a  mitja  veu.  Remena  moltas  vegadas  el  cap. 
Mentrestant  en  Santiago  es  queda  vers  el  fondo  es- 
querra. Llegeix.) 
«Tinc  el  dever  d'innovar-li  que'l  meu  nebot  es  el 

criat  de  vostè.  Es  una  insensates  insolent! 

(Petita  pausa.  Mira  an  en  Santiago.) 
»Li  prego  que'l  despedeixi  y  que  li  mani  que  torni 

tot  seguit  a  casa.  Tots  el  gastos  que  per  això  li  per- 

vinguin  jo'ls  hi  abonaré  a  nostra  vista.  Donant-li  un 
milió  de  gracias,  soc  de  vostè  afectuós  S.  S. 

Isidoro  Lapeira.» 
(Mira  tot  extranyat  an  en  Santiago  y  torna  a  llegir 
la  cay-ta,  no  donant-se' n  compte  y  remenant  el  cap. 
Apart.) 

(Com  pot  ser!  El  meu  criat,  aquest  tros  d'ascle,  ne- 
bot seu!) 

SANTIAGO  (apart) 

(L'amu  nun  me  saca  lus  ojus  de  encima.  Estu  huele 
à  cuernu  quemadu!   Lu  mejor  serà  que  me  escabulle!) 

(Va  a  fer  mutis.) 

VIRGILI 

Cavaller! 

SANTIAGO  {apart) 
(Nun  lu  dije?  Habrà  truenus  largus!) 

VIRGILI  (gratant-se' l  cap,  apai't) 

(Quin  apuro!) 

(Alt.) 
Fassi'l  favor,  serveixi-s  pendre  assiento. 

{Li  acosta  una  cadira.) 
SANTIAGO 

Gracias,  gracias:  nun  se  mulesta:  prefieru  estar  en 
pie,  nun  estoy  cansadu. 

VIRGILI 

Fassi-m  l'obsequi! 
(En  Santiago  s'assenta,  recelós,  en  una  cadira,  a  l'ex- 
trem, mirant  de  reüll  an  en  Virgili.) 

SANTIAGO  (apart) 
(Vamus  à  ver  en  que  pararà  todu  esu.  Me  temu  que 
ha  olidu  algú! 

VIRGILI   (amable) 
Haig  de  manifestar -li  que'm  trobo  ab  vostè  en  una 
situació  molt  particular.  » 

SANTIAGO 
Ca!  nun  senor! 

VIRGILI 

Abans  que  tot  me  dispensarà  si  alguna  vegada  l'he 
tractat  massa  bruscament. 

SANTIAGO 

Oh!  nun  le  hace! 

Virgili  (rient) 

May  podia  imaginar-me  las  ocurrencias  de  vostè. 
Perquè,  francament,  el  que  vostè  ha  fet  es  imaginable. 

SANTIAGO  (apart) 

(Ya  pareció  el  peine!) 

(Alt.) 

jAy,  senuritu!  Crea  usted  que  hoy  solu  le  he  tumadu 
dos  cigarrus,  nun  mas  que  dos,  y  pur  tan  poca  cosa 
nun  me  despide  usted. 

(Se  treu  dos  cigarros  de  la  butxaca.) 

VIRGILI 

Si  no  parlo  de  despedir-Io,  però  sí  que,  si  m'ho  per- 
met, l'acompanyaré  a  casa  del  seu  tio. 

SANTIAGO  (estranyat) 
A  dónde? 

VIRGILI 

A  Barcelona,  a  casa  del  seu  tio. 

SANTIAGO 

Ah!  tengu  un  tíu  en  Barcelona!  Quién  es  ese  tíu? 
Qué  queire  de  mi  ese  tíu? 

VIRGILI 

Senyoret:  prou  fingir!  Ho  sé  tot! 
SANTIAGO  (apart) 

(En  cambiu,  yo  nun  sé  nada! 

(Alt.) 

Me  quedu  gust-osu  con  usted;  nun  queiru  tíus. 

VIRGILI 
Cavaller:  el  seu  tio  ho  pendria  a  mal. 

SANTIAGO 

Siendo  así,  tampocu  queiru  agraviar  à  ese  tíu! 

VIRGILI 

Però  com  es  que  li  va  donar  a  vostè  per  semblant 
ocurrència? 

(No  sabent  que  dir,  en  Santiago' s  grata  el  cap.) 
Ab  tot,  respecto'ls  seus  assumptos.  Pot  ser  es  un  se- 
cret de  familia. 

SANTIAGO 

Sí,  algú  así  debe  ser.  La  cosa  se  va  poniendu  en 
claru  (no  sabent  ont  es). 

VIRGILI 

Tinc  de  fer-li  justicia.  Ha  representat  el  paper  com 
un  consumat  actor.  Y  miri,  no  s'ofengui:  moltas  vega- 
das  jo  l'havia  pres  per  tonto! 

SANTIAGO 

Yo  tontu!  Pues  el  queà  mi  me  la  pegue...!  Ya'n  debe 
de  haber  almurzadu!... 

VIRGILI 

El  seu  tio  m'autorisat  per  anticipar-li'ls  fondos  que 
necessiti. 

SANTIAGO 

Tengu  su  bolsillu  à  mi  disposición? 

VIRGILI  (trayent  la  cartera) 
Sí,  senyor. 

SANTIAGO 

Lo  que  hace  mi  tíu  està  bien  hechu.  Esu  sí  que  es 
un  tíu! 

VIRGILI 
En  té  prou,  per  ara,  ab  cent  pessetas? 

(Donant-las-hi.) 

SANTIAGO 

jCien  pesetas!  iveinte  duros!  Ya'n  lu  creu! 

VIRGILI 

Aquesta  nit  soparem  plegats  ab  alegria!  Veritat  que 
no  tindrem  criat,  però  ja'ns  arreglarem!  Fins  a  des- 
prés. 

(Mutis  /oro.) 
SANTIAGO 

Hasta  la  vista! 

(Sol.) 
Estaré  sufïandu? 

(Se  pessiga  brassos  y  camas.) 
Nun!  Sí,  aquí  estan  las  cien  pesetas!  El  misteriu  se 
va  aclarandu.  Fui  abandunadu  en  la  cuna  y  ahora  se 
descubre  todu. 

(S'asseu  al  balancí  donantse  to,  y  encén  un  cigarro.) 
Mientras  tantu  esperemus  sentadu  el  resultadu! 


ESCENA  XXI 

En  Santiago,  /'Enriqueta,  y  desseguida  la 
Faustina 

ENRIQUETA  (per  la  porta  núm.  i,  ab  un  parell  de  sa- 

batas  de  setiyora  y  altras  d'home.) 

Aont  s'haurà  ficat  en  Ricardo?  Tot  el  calsat  està 
encara  per  llimpiar! 

(Veu  an  en  Santiago.) 

Hola,  Santiago!  Anda,  amigo!  sembla  que  estigui  a 
cal  sogre!  Si  li  atrapa'l  capità! 

SANTIAGO  (molt  inflat,  apart) 
(Por  pocu  me  dejú  pescar  pur  esta!  El  matrimoniu 
hubiera  sidu  algú  desigual!) 

(S'aixeca  y  li  toca  la  cara  en  senyal  de  protecció.) 
Hija  mía,  nun  puedu  casarme  contigu;  peru,  si  en 
algú  puedu  serte  útil,  lu  haré  cun  muchu  gustu! 

ENRIQUETA 

Però  què  es  això,  Santiago? 

SANTIAGO 

Un  misteriu;  una  novela,  queiru  <*Iecir  una  historia 
extraordinària.  Probablemente  fui  robadu-pur  unus  gi- 
tanus  siendu  aún  rapacinu,  y  ahora  han  descubiertu 
mi  paraderu. 

ENRIQUETA  (Recula  espantada,   tocant-se' l 
front  ab  el  dit.) 
Ay,  Senyor!   Quants  n'hi  ha  a  l'ombra  quan  el  sol 
es  post!  A  vostè  la  guilladura  li  ha  donat  per  aquest 
cantó. 

faustina  (pel fondo,  prenent  un  llum) 
Enriqueta;  fassi'l  favor  de  dir  a  la  senyoreta  Aurea 
que,  trobant-me  molt  cansada,  me  n'he  anat  al  llit. 
Bona  nit. 

(Mutis  porta  núm.  4.) 

SANTIAGO   (Molt  Jinxat) 
Buenas  noches,  Faustina! 

ENRIQUETA 

Boig  rematat! 

(Mutis  per  la  porta  núm  j .) 


ESCENA  XXII 

En  Santiago  assegut,  en  Lleó,  /'Aurea,  la  Faus- 
tina, /'Enriqueta y  en  Ricardo,  aniran  sortint 
segons  ho  indiqui'l  dialec. 

LLEÓ  (pel  fondo,  veyent  an  en  Santiago) 
Y  ara!  Què  fa  vostè  aquí,  Sidi  Mahomet  Pachà?  Es 


LA  PESCA  DELS   LLAGOSTINS  Iig 

dir  que  la  seva  feina  es  gronxar-se  y  empesta*  l'habi- 
tació ab  el  fum  del  seu  caliquenyo? 
(En  Santiago's  queda  molt  tranquil,  tirant  enlaire 

bocadas  de  fum.   Treu  la  petaca  y  l'ofereix  a  Don 

Lleó.) 

SANTIAGO 

Son  veguerus  de  la  vuelta  de  abaju.  Si  usted  gusta... 

LLEÓ 

Poca  vergonya!  Desvergonyit!  Bribó!  Al  cap  d'avall 
el  meu  cosí  ha  tingut  de  dar-te  las  dimisorias?...  Au,  al 
carrer! 

SANTIAGO 

Al  contrariu,  mi  queridu  capitànl 

LLEÓ 

Insolent! 

(Ab  intenció  de  pegar-li,  s'abalansa  contra  d'ell.) 

SANTIAGO  (S'aixeca  y  recula  ab  llestesa.) 

Dígame  todu  lun  que  quiera,  però  nun  me  toca. 
(Surt  la  Faustina  del  núm.  4,  en  enaguas  y  xambra, 
esverada  y  ab  un  candelero  a  la  mà.) 

FAUSTINA 

Socors!  Socors!  Assistència!  Ca-pi-tà!...  Un  atentat! 
Protegeixi  la  meva  virtut! 

LLEÓ 

Què?  Aont?  Què  hi  ha? 
(Surt  J'Aurea  del  núm.  5  ab  l' Enriqueta,  y  totas  du- 
gas  ab  un  candelero  a  la  mà.) 

FAUSTINA  (sofocada) 

Entro  en  el  meu  quarto  sense  sospitar  res,  em  trec 
el  vestit  y  em  poso  la  xambra  davant  del  mirall;  y 
tot  d'una  veig  al  seu  nou  criat  amagat  darrera  las 
cortinas. 

(Surt  en  Ricardo  del  núm.  4.) 

LLEÓ 

Y  per  això  crida  y  escandalitza  d'aquesta  manera? 

(An  en  Ricardo.) 
Què  hi  anavas  a  buscar  en  aquest  quarto? 

FAUSTINA 

Venia  per  abusar!... 

LLEÓ 

Calli  vostè,  que  no  li  pregunto. 

(An  e?i  Ricardo.) 
Digas:  què  hi  anavas  a  fer  allà  dins? 

RICARDO 

Mi  capitàn...  jo...  jo...  jo... 

(Mira  a  V Aurca.) 

ENRIQUETA  (amatenta,  auxiliant-lo) 

Jo  vaig  enviar  al  pobre  Ricardo  allà  dins. 

(An  en  Ricardo:) 
Confessi-ho  tot! 

RICARDO 

Sí,  sí,  tot  ho  confesso! 

ENRIQUETA 
Tenia,  el  pobret,  un  atac  de  mal  de  queixal!...  y  com 
en  el  quarto  de  la  senyoreta  Faustina  hi  ha'l  botiquin 
de  viatge... 

RICARDO 

Hi  vaig  entrar,  y,  al  punt  que  la  senyoreta  va  co- 
mensar  a  despullar-se,  ens  vam  donar  un  susto!... 

FAUSTINA 

Don  Lleó:  li  prego,  per  lo  més  sagrat,  que  despatxi 
aquest  home.  Es  un  llibertí! 

AUREA 

Sí,  papà,  despatxi-1. 

RICARDO 

Ho  reconec,  mi  capitàn:  m'he  guanyat  honrosament 

aquest  càstic! 

LLEÓ 

Quedas  ja  bastant  castigat  ab  l'espant.  Et  quedas 
y...  prou! 

RICARDO  y  AUREA 

Ay! 

LLEÓ  (senyalant  a  l' Enriqueta) 

Si  t'hagués  arreplegat  al  quarto  d'aquesta,  d'una 
puntada  de  peu  et  planto  al  mitj  del  jardí;  però  trac- 
tant-se de  vostè,  estimada  Faustina,  crec  en  el  mal  de 
queixal. 

FAUSTINA  (indignada) 

Senyor  capità! 

LLEÓ 

Vés-te'n  al  llit,  Ricardo.  Aquesta  nit  en  Santiago'm 
treurà  las  botas. 

SANTIAGO  (donant-se  fums  dejsenyor,  ab  las  mans  a  la 
butxaca.) 

Caballeru,  lo  sientu  muchu,  però  nun  pudrà  ser:  esta 
noche  comú  cun  mi  amigu  su  primu,  que  antes  era  m 
amu! 

LLEÓ 

Que  s'ha  tornat  boig,  vostè? 

SANTIAGO 

Y  comeremus  Iangustinus! 

LLEÓ 

Del  meu  canal? 


(Furiós.) 


SANTIAGO 

Del  nuestru  canal! 

LLEÓ 

Mira,  gallego  mal  criat!  sàpigas  que'l  que  pesqui  un 
llagostí  de  casa,  li  clavo  una  perdigonada.  Ab  això, 
ojo! 

SANTIAGO 

Los  langustinus  nun  son  carne  ni  pescadu! 

.    (Ab  mofa.) 


lleó   (fóra  de  sí,  agafant  un  bastó y  aixecant-lo  sobre 
en  Santiago.) 

Esperat:  veyam  si  seran  garrotadasl 

(Va  per  bastonejar-lo,  y  tots  s'hi  oflosan.  Quadro.) 
(Teló  ràpit.) 


FI    DE    L'ACTE    SEGON 


ACTE  TERCER 


La  mateixa  decoració  de  l'acte  primet 


ESCENA  I 


La  Mariana  y  /'Isidoro 


mariana  (ab  una  labor  de  senyora,  en  el  sofà) 
Es  a  dir,  actuant  de  criat  completament  desconegut 
y  ab  gent  estranya?  Y  es  cert  que  l'has  vist  de  librea? 

ISIDORO 
Volia  emportar-me'l,  però's  va  donar  vergonya  de 
que  la  Julita'l  veges  ab  aquella  fatxa  capàs  de  fer  per- 
dre a  la  nena  totas  las  ilusions  que  pogués  tenir  sobre 
ell!...  Era  un  verdader  carnestoltas! 

mariana 
Allavors  encara  creus  que  segueix  pensant  en  la 
Julita?  Et  recomano,  Isidoro,  energia,  molta  energia! 
Protegeix  a  la  nostra  única  filla,  salva-la  de  que  caigui 
a  las  garras  d'aquest  monstre! 


ISIDORO 


Calma!  calma! 

MARIANA 

Com  vols  que  tingui  calma  una  mare  que  veu  la  seva 
filla  a  las  urpas  del  llop!  Escolta  bé  lo  que  vaig  a  dir- 
tel  Prefereixo  enterrar  en  vida  a  ma  filla,  veure-la  mon- 
ja, abans  que  donar  el  consentiment  pera  que's  casi  ab 
aquest  canalla,  desvergonyit! 

ISIDORO 

No  t'enfadis.  Si  es  el  cas  que  aquest  truan  fassi  la 
demanda,  ja  ho  veuràs  com  ho  arreglo.  Però  que  no 
vingui  això,  calma,  molta  calma! 

MARIANA 

Aquest  perdut  no  ha  de  posar  may  més  els  peus  en 
aquesta  casa.  Ho  sents?  Per  un  may  més! 


ESCENA   II 


Els  mateixos  y  en  Ri CARDO,  pel  fondo,  elegantment 
vestit,  molt  alegre. 


RICARDO 

Bon  dia,  tios!  Ja  torno  a  ser  aquí!  Altra  vegada  a  la 
vora  vostra!  Al  seno  de  la  família!  Toqui-la,  tio! 

(Li  dóna  la  mà.) 
Un  petó,  tieta! 

(Va  per  besar-li  la  mà.) 

MARIANA  (donant-li  un  cop  a  la  mà,  apartant-se' l) 
Vés-te'n,  fuig  de  davant  meu,  estrafalari!  perdut! 

RICARDO 

Quan  me'n  vaig  anar,  en  senyal  de  despedida  vostè 
'm  va  fer  un  petó,  y  ara  just  es  que  jo  li  torni  en  senyal 
d'arribada.  Siguem  lògics! 

MARIANA 

Ni  en  el  dit  petit!  El  que  tindrías  de  fer,  tarambana, 
es  anar-te'n  d'aquesta  casa  y  no  posar-hi  may  més  els 
peus. 

RICARDO 

Deu  me'n  guard,  tieta,  de  fer  semblant  bogeria! 
Això  sí  que  ho  fóra,  una  bogeria!  Y  vosaltres  tampoc 
podriau  resignarvos  a  no  tornar-me  a  veure! 

MARIANA 

Però,  Ricardo;  a  què  va  conduir-te  aquesta  darrera 
canallada?  Quin  profit  n'has  tret?  Rebaixar-te  a  servir 
de  criat! 

RICARDO 

Ay,  tieta!  Què  no  es  capàs  de  fer  un  home,  per 
amor? 

MARIANA 

Ab  l'estirabot  del  teu  amor  ets  capàs  de  marejar 
mitja  humanitat!  Deixa-ns  tranquils! 
ISIDORO 

El  cert  es  que  la  teva  conducta  es  ridícola  y  repro- 
bable! 

RICARDO  (satisfet) 
Veritat  que  va  ser  una  pensada  original? 
ISIDORO 

Las  tevas  pensadas  pecan  d'insensatas:  se  semblan 
més  a  casos  patològics  de  bogeria  que  no  a  inventivas 
d'un  cervell  ben  assentat.  El  nou  Còdic  civil  castiga 
ab  presó  las  tevas  ocurrencias! 

RICARDO 
El  Còdic  Civil!  Digas,  aixís,  que  aquestas  novas  lleys 
castigan  el  treball.  Això  no  pot  ser.  Dels  meus  actes, 
no  fent  mal  a  ningú,  sols  jo'n  soc  responsable,  y  el  teu 
Còdic  Civil  no  té  dret  a  ficar-shi. 

MARIANA  (a  Isidoro,  que  no  pot  menos  de  riure) 
Isidoro:  noi  sents?  Si  encara  sembla  burlar-se  de  tu! 
Díga-li  quantas  son  quinze! 

RICARDO 

Es  en  va,  tieta.  Els  escàndols,  sermons  y  crits  del 
meu  darrer  amo  m'han  acostumat  tant  an  aquesta 
classe  de  vida,  que  per  una  orella  m'entran  y  per  l'al- 
tra'm  surten.  Millor  serà  que'm  digueu  aont  es  la  Ju- 
lita. 

MARIANA 

No  es  a  casa. 

RICARDO 

Quina  llàstima!  (S'asseu.)  Alashoras  l' esperaré.  Tinc 
totas  las  feinas  fetas.  Que  tardarà  molt? 

MARIANA 

Per  tu  no  tornarà  may  més!  Ab  això... 

RICARDO 

Tíoü 

ISIDORO 

Ja  ho  has  sentit.  (Senyalant  a  Mariana.') 

RICARDO  (ab  aire  de  compassió  y  arronssant-se  d'.es- 

patllas) 

Sí,  sí;  ja  ho  he  sentit,  y  sembla  impossible  que  sem- 
pre tinguis  de  fer  lo  que  la  teva  dóna  vol. 

MARIANA 

Sols  et  faltava  que  a  las  tevas  ximplerías  hi  afegis- 
sis ser  mal  parlat  y  pocs  modos. 

ISIDORO 

Sabs  el  que  mereixes?  que  a  garrotadas  et  fes  ficar 
la  llengua  a  una  altra  part.  (Enfadat.) 

RICARDO  (mirant-lo  alterosament  ab  aire  mofeta) 

M'apar  que  aquest  matí  no  estàs  de  bon  humor:  et 
déus  haver  llevat  malament.  Vaig  a  donar  un  tom  pel 
Parque,  y  després  tornaré. 

(Agafa'l  barret  y  se'n  va  cap  a  la  porta  del  fondo.) 

Adiós! 

MARIANA 

Sí,  sí!  Adéu,  adéu!  La  del  fum!  Ni  may  que  tornis. 
(En  Ricardo  retrocedeix.) 

ISIDORO 

Y  ara  què  vols? 

RICARDO 

Em  descuidava  d'una  cosa.  Tinc  l'encàrrec  de  salu- 
dar-vos  afectuosament  de  part  de  la  senyoreta  Autea 
de  la  Selva. 

ISIDORO 

Y  de  part  de  son  pare'l  capità  no?  (Ab  ironia.) 
Què  hi  va  dir  a  la  meva  carta? 

RICARDO 

A  mi  no  me'n  vares  donar  cap. 

ISIDORO 

No  vaig  poder  trobar-te  en  lloc,  y  li  vaig  enviar  per 
conducte  de  la  seva  criada.  Et  deuria  tirar  al  carrer 
desseguida? 

RICARDO 

Que't  pensas  que  tothom  es  com  vosaltres?  Al  con- 
trari: em  va  estrènyer  la  mà,  dient-me  que  era  un  jove 
que  no  tenia  preu. 

MARIANA 

De  tant  poc  com  vals. 

ISIDORO 

Es  incomprensible! 

RICARDO 

Ningú  es  profeta  a  la  seva  terra!  Aquí  ningú'm  fa 
cas! 

MARIANA 

T'equivocas.  Els  ximples  com  tu,  els  de  la  teva  ca- 
lanya,  et  tenen  per  una  gran  cosa. 

ISIDORO 
Fins  et  nombran  president. 

RICARDO 

Ni'm  doneu  l'mportancia  que  mereixo! 

ISIDORO 

Quina  llàstima! 

RICARDO 

Y  el  més  gran  es  que  en  els  meus  actes  hi  ha  quel- 
com d'assombrós,  y  es  que  l'amor  ha  fet  el  miracle  de 
convertir  un  gandul  de  naixensa  en  un  model  de  labo- 
riositat! 

ISIDORO 

Conec  la  teva  laboriositat! 

MARIANA 

Que'n  suaràs  pocas  de  camisas! 

RICARDO 

Estic  decidit  a  dedicar-me  a  l'estudi  y  a  la  freqüen- 
tació del  teu  bufet  per  al  cap-d'avall  ser  un  digne  co- 
lega  teu. 

ISIDORO 

Gracias  per  tant  honor. 

MARIANA 

Sí,  tu  d'aquí  a  cinquanta  anys  et  llicenciaràs  y  tot 
desseguida  et  farem  jutge  de  la  Vall  d'Andorra. 

RICARDO 

No's  xulegi,  tieta,  que  tot  vindrà  pels  seus  passos 
comptats,  y  tant  aviat  com  sigui  casat  em  rebreu  ab 
els  brassos  oberts!  ' 

(Despedint-se.)  A  reveure!  (Mutis  pel  fondo.) 

MARIANA 

Encara  segueix  ab  la  dèria  de  casar-se.  Es  una  xifla- 
dura.  (Posant-se  l  dit  al  front.) 

ISIDORO 

Sí,  sí:  està  ben  desballestat  de  cervell!  Però'l  que  no 
arribo  a  compendre,  com  el  meu  colega  Sunyol  s'avin- 
gués  a  emportar-se'l  de  criat! 

MARIANA 

Qui  dèu  ser  ell!  Per  tal  amo  tal  criat!  Ja  pots  comp- 
tar! Un  altre  cap  de  casa!  Dèu  els  cria... 

ESCENA  III 


Els  mateixos,  /'Escrivent,  y  desseguida  en  Carlos 

ESCRIVENT  (per  la  dreta) 

L'advocat  Don  Carlos  Sunyol  desitja  enraonar  ab  el 
senyor  magistrat! 

(Fa  entrar  an  en  Carlos  y  se'n  torna  per  la  dreta.) 

CARLOS  (de  frac,  barret  de  copa,  corbata  blanca  y  saba  - 
las  de  xarol) 

'  Senyora,  als  peus  de  vostè.  Li  beso  la  mà.  M'he  per- 
mès fer-los  una  visita! 

(L'Isidoro  s'aixeca  y  li  dóna  la  mà.) 

ISIDORO 
Sí  que  l'ha  feta  curta,  vostè,  la  temporada  de  banys. 
Ha  tornat  desseguida. 

CARLOS  (cotlfós) 

En  efecte...  un  assumpto  d'importància... 

MARIANA  (s'aixeca) 
Vostès  tindran  d'enrahonar  las  sevas  cosas.  No  vull 
destorbar-los.  (  Va  per  anar-se' n.) 

CARLOS 

Al  contrari,  senyora;  el  que  tinc  de  dir  pertany  a  la 
seva  jurisdicció!  (Disposant  -  se  apariar.)  Em!  em  I 
Molt  respectable  y  distingida  senyora:  honorable  senyor 
magistrat:  Suposo  que  no  necessito  enterar-los  sobre  la 
meva  professió,  y  crec  que  la  millor  recomanació  ab 
que'm  puc  presentar  a  la  senyora  es  dir-li  que  soc, 
desde  fa  molts  anys,  amic  íntim  del  seu  nebot  Ricardo. 
(L'Isidoro  li  dóna  cops  a  l'espatlla  ab  ironia.) 

ISIDORO 

Bé,  molt  bé!  (Apart.)  (Aquest  es  nega!) 

mariana  (ab  severitat) 
Ara  comprenc,  estimat  senyor  advocat!  estalviïs  tota 
paraula  més  d'aquest  discurs.  Estic  molt  disgustada 
ab  vostè. 

Carlos  (sorprès) 
Disgustada  ab  mi,  senyora? 

mariana 
Precisament  estavam  parlant  de  la  seva  complicitat 
inexplicable  ab  una  de  las  majors  calaveradas  del  nos- 
tre nebot! 

carlos 

Oh!  Això  no  té  importància,  es  secundari,  un  fet 
aislat. 

mariana 
Vostè  dispensi...  Això  es  el  principal.  Y  tingui  vostè 
per  entès  que'ls  còmplices  del  meu  nebot  em  disgustan 
sobre  manera,  y  tota  mediació  en  son  favor  es  inútil, 
perquè  soc  inexorable.  Beso  a  vostè  la  mà. 

(Mutis  per  l' esquerra.) 

CARLOS  (Es  queda  parat  davant  de  semblant  metra- 

llada,  seguint- la  ab  la  vista.) 

Em  sembla  que  ni  esma  he  tingut  per  contestar  al 
saludo  de  la  senyora. 

ISIDORO 

No  hi  fa  res.  Però'l  cas  es,  amic  Sunyol,  que  vostè 
ha  informat  malament,  y  li  veig  la  causa  mitj  perduda. 
L'atenuant  de  vostè  es  una  agravant  pel  jutge! 

CARLOS 

Quina  llàstima!  Precisament  avuy  necessitava  de  la 
benevolensa  de  sa  senyoria.. 

ISIDORO 

Vostè  vindrà  per  lo  del  meu  nebot?- 

CARLOS 

No,  senyor.  Porto  assumpto  propi.  Soc  advocat  de 
mi  mateix.  Ab  aquest  incident  he  perdut  el  fil  del  meu 
parlament,  y  vaig  a  sintetisar,  a  ser  breu.  Venia  a  de- 
manar a  vostè  la  mà  de  la  seva  filla. 

ISIDORO 

En  efecte,  no  podia  vostè  ser  més  breu. 

CARLOS 

Em  sembla  que  no.  La  causa  està  per  sentencia. 

ISIDORO 

Ha  dit  a  la  meva  esposa  quelcom  de  la  seva  pre- 
tenció? 

CARLOS 

La  seva  senyora  m'ha  deixat  ab  la  paraula  a  la 
boca! 

ISIDORO 

Però  al  menos  ho  sabrà  la  meva  filla? 

CARLOS 

Aquesta  ja  ho  crec...  Pot  vostè  interesarse  per  mi  en 
aquest  asumpto? 

ISIDORO 
Estimat  colega:  m'alegraria  molt  de  tenir  un  gendre 
com  vostè;  però,  respecte  a  ma  filla,  val  més  que  vostè 
sigui'l  seu  propi  advocat.  Vaig  a  cridaria:  Julita! 

(Cridant  a  la  porta  de  l' esquerra.) 

CARLOS 

Con  tal  de  que  no'm  manquin  arguments  y  frases 
apropiadas! 

ISIDORO 

Vostè,  que  ab  tanta  manya  y  eloqüència  ha  defensat 
a  tants  delinqüents,  no  sabrà  defensar-se  a  sí  mateix? 
(Se'n  va  rient  per  la  dreta.) 

CARLOS 

Em  fa  més  por  una  dóna  que  un  lladre.  No  las  tinc 
totas. 

ESCENA   IV 

En  Carlos,  y  la  Julita  per  l'esquerra 

CARLOS  (ab  ufta  firo/onda  revereticia) 
Distingida  senyoreta...  vostè  s'extranyarà  de  veurem 
aquí? 

JULITA   (aò  frescura) 

De  cap  de  las  maneras.  Com  que  m'ho  va  escriure!... 
(Examinant- lo. ,)  Frac...  sombrero  de  copa...  sabatas  de 
xarol... 

CARLOS 

Em  vaig  descuidar  de  posar  a  la  carta  la  corbata 
blanca. 

JULITA 

Però  la  porta.  (Pren  un  aire  més  serio.')  Més,  pera 
evitar  tota  mala  inteligencia,  dec  dir-li  que'm  dic  Julita 
y  que  soc  la  filla  del  magistrat  Don  Isidoro  Lapeiral 

CARLOS 

Ay,  senyoreta!  Aquí  mateix  va  comensar  la  meva 
mala  sort  ab  vostè. 

JULITA 

Mala  sort? 

CARLOS  (preocupat) 

No,  no:  dispensi-m...  vull  dir...  naturalment...  al  con- 
trari. Ho  veu?  Y  abans  que  no  vingui  una  nova  des- 
gracia, o  un  incident  imprevist,  vaig  a  dir-li  d'una 
vegada,  y  sense  dilacions  ni  entorpiments,  que  l'estimo 
ab  tota  la  passió  de  l'ànima  y  que  desitjo'm  concedeixi 
la  seva  mà.  (Pausa.) 

(Ab  dolsura.)  Julital  Nom  contesta... 
(Pausa   més   llarga,  y  tot  d'una,  ab  vehemència,  li 

dirà.) 

Vostè  vol  casar-se  ab  mi  o  no  vol  casar-s'hi? 

JULITA 
Per  favor,  no'm  precipiti:  això  es  a  boca  de  jarro,  y 
sàpiga  que  abans  de  contestar  a  vostè'm  cal  contestar 
a  algú  més! 

CARLOS 

Pot  donar-me'l  sí  sense  cap  mena  de  temor:  el  seu 
papà  ja  hi  ve  bé. 

JULITA 

Del  que  m'alegro  moltíssim.  Però  encara  tinc  d'en- 
raonar ab  una  altra  persona.  Torni  avuy  mateix  al 
mitjdia. 

carlos  (trist) 

Com  si  ho  veges:  hi  sortirà  algun  destorb. 

JULITA 

Vostè  no  fassi'l  perquè  y  eviti  que  ningú  hi  pugui 
posar  cap  obstacle. 

CARLOS 

Estigui  tranquila.  Me'n  vaig  a  donar  voltas  pels 
claustres  de  la  Catedral.  No  veuré  a  ningú,  no  diré 
una  paraula  a  ningú,  perquè  no  conec  cap  canonge  ni 
'm  freqüento  ab  el  clero;  y,  no  parlant  ab  ningú,  què 
vol  que'm  passi? 
(Se  dirigeix  vers  la  porta  del  foro,  mira  el  rellotge  y 

recula.') 

Quedem  al  mitjdia!  Està  bé!  y  quan  es  el  mitjdia, 
en  aquesta  casa?  '  * 

JULITA 

Quan  els  manobres  van  a  dinar. 

CARLOS 

Tinc  tant  mala  sombra,  que  es  molt  possible  que 
avuy  els  manobres  hagin  perdut  la  gana  y  no  vagin  a 
dinar  en  tot  lo  dia!  (Mutis  fondo.') 

julita  (sola) 

M'agrada  moltíssim!  Ja  li  hauria  donat  el  sí  tot  se- 
guit; però  fent  això  destrosso'l  cor  del  pobre  Ricardo. 

Per  donar-me  provas  d'amor  ha  fet  aquest  xicot  ver- 
daders  sacrificis,  treballs  d'Hèrcules,  y,  francament, 
de  cop  y  volta  no  puc  ni  dec  donar-li  un  disgust  tant 
gros.  Li  donaré  la  noticia  suau,  a  petitas  dosis. 


ESCENA   V 

La  Julita,  /'Isidoro,  y  desseguida  en  LlopiS  y  en 
Virgili 

isidoro  (per  la  dreta) 

Y  bé,  filla  meva,  què  tal? 

JULITA 

Papà,  em  sembla  que  aquest  es  el  verdader,  el  que 
'm  convé. 

ISIDORO 

Y  has  sigut  tan  calladeta  que  t'has  deixat  enamorar 
a  las  mevas  espatllas!  Ah!  dolenta!  (Li  estira  las  ore- 
llas.)  Té!  Té! 

JULITA 

Ay!  ayl  ay!  Mira,  papà;  ha  sigut  impremeditat.  Ni 
jo,  que  soc  l'interessada,  me  n'he  donat  compte!  Per- 
dona-m! 

ISIDORO   (besant-la) 

Sigas  ben  felís,  filla  meva!  Y  ara  vés  a  trobar  a  la 
teva  mare  y  anuncia-li  la  gran  novetat! 

JULITA 

Deu  fassi  que  a  la  mamà  li  vingui  bé  y  no's  disgusti! 

En  aquests  darrers  dias  parlava  tant  den  Ricardo,  dels 

casaments,  que  tinc  por  que  s'hi  oposi.  Ay!  quins  salts 

que'm  dona'l  cor!  (Mutis  per  l'esquerra.) 

ISIDORO  (sol) 

En  aquesta  qüestió  la  meva  dóna  ha  sigut  diplomà- 
tica, y,  francament,  no  ha  predicat  en  desert. 

LLOPIS  (pel  fondo') 
Fassi'l  favor  d'entrar.  EI  senyor  es  aquí. 
(Fa  entrar  an  en  Virgili  y  després  se  retira  pel fo?ido.) 

VIRGILI 
Se'l  saluda,  senyor  magistrat!  El  desertor  torna  a  ser 
aquí. 

ISIDORO 

Ja  ho  sé,  senyor  de  la  Selva.  Ja  ha  vingut  a  veurem 
VIRGILI 

Per  major  seguretat  jo  mateix  he  volgut  acompa- 
nyar-lo. Perquè  vagi  a  saber  de  lo  que  es  capàs,  en- 
cara, un  bútxara  com  aquest! 

ISIDORO 

Vostè  es  molt  amable! 

VIRGILI 
Ara  sigui   dit  entra  nosaltres:  no  es  veritat  que  es 
una  mica  curt  de  gambals,  el  seu  nebot? 

ISIDORO 
Ca!,  No  senyor!  Es  llest,  es  perd  de  vista;  y,  ademés, 
un  còmic  consumat!  Haurà  fingit!  El  que  es  per  mi  un 
geroglífic  es  el  perquè  li  va  donar  l'ocorrencia  de  llo- 
gar-se com  a  criat! 

VIRGILI 

Jo  m'atreveixo  a  creure  que  ha  sigut  per  qüestió  de 
faldillas. 

ISIDORO  (dubtant) 
Vol  dir  qüestió  d'amors? 

VIRGILI 
Sí,  senyor.  L'Enriqueta  es  una  xicota  molt  bonica 
molt  viva  y  moltíssim  llesta! 

ISIDORO  (parat) 
Enriqueta?  Y  qui  es  aquesta  Enriqueta? 

VIRGILI 

La  cambrera  de  casa  mon  cosí. 

ISIDORO 

Això  seria  pitjor  que  taca  d'oli!  No  tindria  perdó  de 
Déu! 

VIRGILI 

Jo  li  puc  dir  que  anava  darrera  d'ella  com  un  deses- 
perat... Jo  fins  me  temo  que  no  li  hagi  donat  paraula 
de  casament! 

ISIDORO 

Ho  dirà  de  broma,  vostè,  tot  això,  senyor  de  la 
Selva! 

VIRGILI 

Res  de  broma:  en  serio.  Potser  en  un  moment  de 
febre!...  Ell  beu  d'amagatotis!... 

ISIDORO 
Això  sí  que  no  ho  sabia!  Es  nou  per  mi! 

VIRGILI 

Encara  no  giro  l'espatlla  y  pot  agafar  l'ampolla...  ja 
hi  som! 

ISIDORO 

No  li  faltava  res  més!  Sembla  impossible!  Boig  com 
es,  el  dia  que  n'agafi  una...  Jesús,  quin  cataclisme!  De 
totas  maneras,  li  dono  moltas  gracias  per  lo  que  vostè 
s'ha  molestat!...  Digui:  que  li  ha  fet  algun  gasto? 

VIRGILI 

Li  vaig  donar  cent  pessetas  y  avuy  ha  tingut  el  ca- 
pritxo  de  comprar-se  un  anell.  Se  l'ha  posat  al  dit 
gros. 

ISIDORO 

Ont  diu  que'l  porta? 

VIRGILI 

Al  dit  gros.  Dèu  ser  moda. 
'QJJIsido.ro  mira  an  en  Virgili  com  si  dubtés  del  seu  ca- 
bal judici.') 

ISIDORO 
Està  bé.   Fassi'l  favor  de   pasar,   que  li   abonaré 
aquests  gastets.  (Senyalant  la  porta  de  la  dreta.) 

YIRGILI 

No  corre  pressa,  don  Isidoro. 

(Mutis  tots  dos  per  la  dreta.) 


ESCENA  VI 


En  Santiago,  en  Llopis,  desseguida  la  Julita 
y  després  la  Mariana 

(En  Santiago  surt  pel  fondo  ab  en  Llopis.  Anirà  vestit 
ab  grotesca  elegància;  una  flor  grossísima  en  el  trau, 
monocle,  y  una  tremenda  pedra  de  cul  de  got  posada 
en  un  anell,  que  portarà  en  el  dit  gros  de  la  mà  d7'e- 
ta.  Es  presentarà  molt  presumit.) 

SANTIAGO 

Fijo  meo,  si  el  senor  magistradu  ahora  està  en  ocu- 
paciones,  nun  lu  destorbes.  Tengu  tiempu,  nun  llevu 
prisa...  y  puedu  esperar.  Tomé  usted  mi  sumbreru... 
mi  baston...  Pur  ahora  nun  necesitu  nada  màs...  Ah,  sí; 
mira,  mancebu:  inun  tienes  pur  aquí  una  novela? 

LLOPIS 

No'n  tinc  cap.  Però,  si  vostè  vol,  puc  anunciar-lo  a 
las  senyoras. 

SANTIAGO 

Si  las  senoras  estan  en  casa.  Tienes  razón,  mucha- 
chu,  puedes  anunciarme. 

LLOPIS 

Vol  fer  el  favor  de  la  seva  targeta? 

SANTIAGO 

Mi  tarjeta?  Pues  tarjetas  de  visita  aun  nun  he  tenidu 
tiempu  de  encargarlas.  jComo  aun  nun  sé  cuncreta- 
mente  quién  soy  y  comú  me  llamu!... 

LLOPIS  (cada  vegada  més  admirat) 
A  qui  anuncio,  doncas? 

SANTIAGO 

Nun  te  preocupes  por  esu.  Anuncia  à  SantiaguL. 
(Apart.)  (Ahora  nun  sé  si  cuandu  no  se  sabé  un  nom- 
bre se  pone  X  ú  Z;  pundré  Z!)  (Alt.)  Anuncie,  pues,  à 
Santiagu  Z,  su  pariente  cercanu. 

LLOPIS 

Està  bé!  (Apart.)   Quin  tipo! 
(Mutis  per  l' esquerra.  En  Santiago  mira  al  seu  vol- 
tant molt  enfaticament .) 

SANTIAGO 

Entonces  esta  es  mi  casa.  Quién  se  lo  iba  à  figurar 
cuandu  estuve  aquí  por  primera  vez  y  el  senor  magis- 
tradu  me  esplicó  lo  del  asnu!  Debe  ser  casa  rica,  pur- 
què  todu  es  muy  hermosu...  muy  hermosu... 
(Surt  la  Juhta,  per  l'esquerra,  acompanyada  den  Llo- 

pis.  Aquest  dirigeix  una  mirada  an  en  Santiago  y 

se'n  va  pel foro.) 

JULITA  (apart) 

Un  foraster  desconegut?  (Alt.)  Fassi'l  favor  de  pen- 
dre  assiento!  La  mamà  s'està  acabant  d'arreglar,  y 
sortirà  desseguida!  (S'asseu.) 

SANTIAGO 

Oh!  nun  importa!  me  tomu  la  libertad...     (S'asseu.) 

JULITA 

Em  permetrà  que  li  pregunti  ab  qui  tinc  l'honor  de 
parlar? 

SANTIAGO 

Le  permitu  que  lo  pregunte,  però  nun  lu  puedu  con- 

testarle,  purqué  ha  de  saber  usted  que  es  cosa  que  aun 
està  pur  aclarar. 

(La  Julita,  dura.7it  el  diàlec,  va  extranyant-se,  contetn- 
plant  el  personatge  y  retirant  la  cadira,  separant-se 
poc  a  poquet  den  Santiago.) 

JULITA 

Me  sembla  recordar  el  seu  físic,  cavaller.  No  hi  ha 
dubte:  jo  l'he  vist,  a  vostè,  alguna  altra  vegada  y  en 
una  altra  part. 

SANTIAGO 

Lu  que  usted  nota  seguramente  es  el  parecidu  de 
família...  Comú  somus  parientes! 

JULITA 

Vostè  parent  meu? 

SANTIAGO 

Natural!  Ahí  està  precisamente  el  ladu  obscuru  del 
casu.  Fui  cambiadu  en  la  cuna  y  ahora  se  ha  descu- 
biertu. 

JULITA 

Y  el  meu  papà  ho  sab? 

SANTIAGO 

Yo'n  lu  creu!  Todu!  Comú  que  es  mi  tíu! 

JULITA 

Serà  una  equivocació! 

SANTIAGO 

Ca!  Si  he  recibidu  cien  pesetas  à  cuenta  de  la  he- 
rència, y  ademàs  esta  sortija. 

(Frega  V anell  ab  la  màniga  y  l' ensenya.) 

Mírale  usted  cómu  reluce!  Oru  de  ley  de  trece  quin- 
tales!  Preciosa!  verdad?  Cuandu  de  buenas  à  primeras 
me  cubren  de  oru,  habrà  muchu  guardadu!  Usted  debe 
ser  aquí  la  hija? 

JULITA 

Sí. 

SANTIAGO 

Pues  siendu  mi  tíu  su  papà,  usted  es  mi  prima,  y 
quién  sabé  si  aun  es  mi  hermana!  Todu  podria  ser! 
(La  Julita  mira  espantada,   creyent-se   que's   tracta 
d'un  boig.  S'aixeca  depressa  y,  poruga,  es  posa  da- 
rrera d'una  cadira.) 

JULITA 

Vostè  dispensi:  vaig  a  buscar  a  la  mamà! 

SANTIAGO 

Bien,  primita:  busque  usted  à  mi  tia! 

(La  Julita  s'en  va  depressa  per  V esquerra.) 

Linda  muchacha!  bien  miradu,   yo  podia  haberla 
dadu  un  besu. 
(Surt  la  Mariana  ab  la  Julita  per  l' esquerra.  En 

Santiago' s  dirigeix  a  la  Mariana  y  li  estreny  la 

mà.) 

Me  alegru  muchu  de  conucerla.  (S'asseu.)  Haga  el 
favor:  siéntase  también! 

MARIANA  (ab  ironia) 
Vostè  es  molt  amable.  (S'asseu.)  M'ha  innovat  la 
nena  que  vostè  li  havia  dit  que  era  parent  nostre. 

SANTIAGO 

Y  pariente  muy  cercanu,  con  todu  respetu. 

MARIANA 

Jo  conec  tota  la  familia  del  meu  marit,  y  may  li  he 
sentit  dir  que  tingués  un  altre  nebot! 

SANTIAGO 

Pues  lu  tiene,  y  este  soy  yo! 

MARIANA 

No  puc  creure-ho.  A  més,  la  nostra  familia  es  cata- 
lana y  vostè  es  gallego. 

SANTIAGO 

Esu  nun  le  hace  nada.  Su  maridu  debe  haber  estadu 
alguna  vez  en  Galícia! 

MARIANA 

Crec  que  sí. 

SANTIAGO 

Entonces  es  fàcil  le  sea  algú  màs  que  subrinu. 

MARIANA 

Què  diu? 

SANTIAGO 

Yo  suspechu  que  quizà  soy  su  hijo! 

MARIANA 

Reina  del  Cel!  Allavors  qui  va.  ser  la  seva  mare? 

SANTIAGO 

Esu  lu  sabrà  su  maridu. 

MARIANA 

Y  vostè  té  probas? 

SANTIAGO  (Senyala  a  la  Julita) 

Mi  primita  bien  me  reconoció  pur  el  parecidu  y  pur 
el  aire  de  la  família. 

mariana  (aixecant-se) 
Prou,  cavaller!  Parlaré  ab  el  meu  marit.  Torni  més 
tard. 

SANTIAGO 

Podria  usted  ser  un  pocu  màs  amable  con  sus  pa- 
ri entès! 

MARIANA   (ab  to  sec  y  aspre) 
Senyor  meu:  allà  hi  ha  la  porta.  Torni  més  tard. 

SANTIAGO 

jVaya  si  volveré!  iHasta  la  vista,  pariente!...  (Apart.) 
Esta  nun  es  mi  madre! 
(Mutis  porta  del  foro  ab  moltas  monadas y  reverencias 

ridiculas.) 

MARIANA 

M'he  quedat  de  pedra! 

JULITA 

Aquest  home  per  mi  es  un  boig,  mamà!  Vaig  a  se- 
guir-lo fins  que  sigui  fóra  del  pis. 

(Mutis  pel  fondo.) 


ESCENA  VII 

La  Mariana.  Z'Isidoro  per  la  dreta 

ISIDORO 
Ets  aquí? 

MARIANA 

Sí,  aquí  soc! 

ISIDORO 

La  calaverada  den  Ricardo  ratlla  a  verdadera  bo- 
geria! Figúra-t  que  fins  està  embolicat  ab  la  cambrera! 

MARIANA 

Encara  hi  han  calaveradas  molt  més  bojas  y  més 
grossas. 

ISIDORO 
Com  aquesta,  impossible. 

(La  Mariana  s 'encara  ab  ell.) 

MARIANA 

Isidoro,  mira-m  cara  a  cara.  Tu  tens  un  passat... 

ISIDORO 

Natural,  que  si  soc  vell  tinc  un  passat;  però  molt 
honrós! 

MARIANA 

A  la  teva  vida  hi  tens  un  punt  negre! 

ISIDORO 

Un  punt  negre?  Que  jo  sàpiga,  ni  negre,  ni  blau,  ni 
de  cap  color. 

MARIANA 

Doncas  n'hi  tens  un!  Ha  estat  aquí! 

ISIDORO 

Qui?  El  punt  negre? 

MARIANA 

No:  el  teu  suposat  nebot! 

ISIDORO 
Suposat  nebot!  En  Ricardo? 

MARIANA 

Què  Ricardo?  L'altre,  el  gallego. 
ISIDORO 

Però  si  no  tinc  família  a  Galícia  ni  may  hi  he  estat! 

MARIANA 

Tu  no  tens  un  fill? 

ISIDORO 

Un  fill  meu!  Tu  diràs  si  me  n'has  donat  algun! 

MARIANA 

Jo  no,  però  te  l'ha  donat  un  altra:  una  gallega. 

ISIDORO 

Però,  dóna,  si  t'he  dit  que  no  he  posat  els  peus  a 
Galícia. 

MARIANA 

En  cambi,  ella'ls  podia  haver  posat  a  Catalunya! 

ISIDORO 

Mariana,  tu  deliràs! 

MARIANA 

A  la  nostra  intimitat,  al  capd'avall,  et  perdonaria  tas 
antigas  faltas;  però  que  la  teva  filla  hagi  d'enterar-se 
d'aquests  escabrosos  misteris  en  semblant  dia,  es  molt 
trist!  Confessa-ho,  home! 

ISIDORO  (ab  calma,  prenent-la  per  boja) 

T'ho  confessaré  tot;  però  calma-t,  per  Déu! 

MARIANA 

Ara  ja  no'm  sorprenen,  al  contrari,  se  m'explican, 
las  calaveradas  den  Ricardo.  La  teva  família,  per  lley 
d'herencia,  dèu  ser  liviana,  sicalíptica! 

ISIDORO  (prenent-ho  a  broma) 

No't  preocupis,  que  a  la  meva  edat  no't  donaré  més 
disgustos! 

MARIANA 

No  te'n  burlis!  El  teu  fill  tornarà! 

ISIDORO 

Molt  bé!  Quan  sigui  aquí  fes-me'l  favor  de  ferme 
avisar.  Ara  tinc  assumptos  més  importants  de  que 
ocupar- me.  (Mutis  dreta.) 


ESCENA  VIII 

La  Mariana,  la  Julita,  y  dessegmda  en  Ricardo 

julita  (pel  fondo) 
Mamà,  ja  es  fóra;  però  ara  ve  en  Ricardo. 

MARIANA 

Està  bé:  quan  aquell  sigui  aquí,  fes  el  favor  de  avi- 
sarme:  ara  tinc  altras  cosas  més  importants  de  que 
ocupar-me.  (Mutis  per  V esquerra.) 

JULITA 

Ja  ho  se,  vol  ocupar-se  de  la  meva  felicitat. 

ricardo  (pel  /oro) 
Julita!...  estàs  sola? 

JULITA 

Sí,  Ricardo:  estic  sola!  Tinc  cosas  moltíssim  graves 
que  dir-te.  Fes-me'l  favor  de  seure  per  què  no't  faltin 
forsas! 

RICARDO 

Tant  interessants  y  tant  graves  són  aquestas  cosas, 
que  las  haig  de  sentir  assegut? 

JULITA 

Ja  ho  veuràs.   (S'asseuen.)  Escolta... 

RICARDO 

Comensa.  Tot  soc  orellas! 

JULITA 

Estimat  Ricardito...  ja  sabs  que  som  amics  d'infan- 
tesa. 

RICARDO 

Com  que  som  cosinets,  es  natural  que  siguem  més 
que  amics. 

JULITA 

T'he  dit  una  munió  de  centas  vegadas  que  t'estimo; 
però's  diuen  moltas  cosas  de  que  no  se'n  pot  respon- 
dre. 

RICARDO 

Molt  bé! 

JULITA 

Y  quan  es  tenen  pares  se'ls  ha  d'obeir!... 

RICARDO 

Molt  bé!  Ves-te  explicant! 

JULITA 

Perquè'ls  pares  ja  sabs  tu  que  s'han  d'obeir! 

RICARDO 

Naturalment!  Els  manaments  de  la  lley  de  Deu  ho 
manan. 

JULITA 

Just!  Honraràs  pare  y  mare! 

RICARDO 

Segueix... 

10 

JULITA 

Doncas  bé,  estimat  cosinet:  els  meus  papàs  no  con- 
sentirían  may  que'ns  caséssim,  y  jo  me'he  proposat 
obeir-los:  entens? 

RICARDO 

A  las  mil  maravillas!  Y  com  m'agrada  que  complei- 
xis els  devers  filials! 

julita  (ploriquejant  còmicament) 
Ay  Ricardito!  t'estimo  tant!... 

RICARDO  (secament) 
Sí,  ja'l  conec  aquest  amor! 

JULITA 

Sols  desde  avuy  sé'l  que  es  l'amor  verdader. 

RICARDO 

Vols  dir? 

JULITA 

Et  faig  a  saber  que  estimo  ab  tota  l'ànima  a  un  altre 
home! 

RICARDO  (tranquil  y '/ret) 
Casat  ab  aquest  altre  home. 

JULITA 

No  t'enfadaràs? 

RICARDO 

Al  contrari! 

JULITA 

Per  això,  Ricardo,  el  meu  elegit  es  persona  cone- 
guda teva.  Es  tracta  del  teu  amic  Carlos  Sunyol. 

(Apoyant-se-li  a  l' espatlla.) 

RICARDO  (abrasant-la  ab  alegria) 
Bravo,  nenal  Sigui  l'enhorabona! 

ESCENA  IX 

Els  citats  y  en  Carlos  pel  f oro 

CARLOS  (pel  foro,  ab  el  rellotge  als  dits;  y,  al  veure  a?i 
en  Ricardo  y  a  la  Julita  abrassats,  queda  sorprès  y 
anant  per  recular) 
Si  destorbo... 

julita  y  ricardo  (sorpresos) 
Ah! 

carlos  (mirant  el  rellotge) 
Ja  no  queda  cap  manobre  que  no  dini. 

RICARDO 

Què  vols  dir  ab  això? 

CARLOS 

Venia  per  una  contestació,  però  he  sentit  aquell 
bravo,  y  he  vist  las  conclusions,  que,  francament,  com- 
prenc que  no'm  caldrà  tornar  ni  quan  els  manobres  so- 
pin. Els  felicito. 
(En  Ricardo,  que  tot  ho  ha  comprès,  se'n  riu,  y,  fent 

donar  mitja  volta  a  la  Julita,  diu.) 

RICARDO 

T'equivocas,  amic  Carlos...  Si  felicito  a  la  teva  fu- 
tura! (Eabrassa.) 

CARLOS 
A  la  meva  futura? 

JULITA  (imitant  an  en  Carlos) 
Sí.  Vol  casar-se  ab  mi  o  no  vol  casar-s'hi? 

CARLOS  (alegre) 
Que  si  vull?...  Però  de  las  abrassadas  me  n'encarrego 
jo  sol.  (E  abrassa.) 

juliia  (defensant-se) 
Sí,  però  després  de  la  boda. 

CARLOS 

Sols  era  un  petit  anticipo. 

JULITA 

Encara  no  pot  ser. 

CARLOS 
Per  què?  (Suplicant.) 

JULITA 

Ha  de  fer-se  registrar,  primerament,  la  firma! 

RIGARDO 

Y  després  t'obriràn  compte  corrent. 

(La  Julita  se'n  va  cap  a  l'esguerra.) 

CARLOS 

Qui  porta  aquí  la  teneduría  de  llibres? 

julita  (desde  la  porta,  senyalant  a  dintre) 
La  meva  mamà!  (Mutis.) 

CARLOS   (fent  ballar  el  barret,  d'alegria) 
Alashoras  vaig  a  que  m'obri  un  crèdit  ilimitat. 

(Mutis  per  l'esquerra.) 


RICARDO 

Ay!  Si  jo  també  pugues  cantar  victorià! 


ESCENA   X 


En  Ricardo  y  /'Aurea,  introduida  per  en  Llopis, 
que's  retira  desseguida) 


aurea  (pel fondo) 
Ah!  (Veyent  an  e?i  Ricardo.) 

RICARDO 

Senyoreta,  vostè  aquí? 

AUREA 

Per  culpa  de  vostè.  La  seva  ocurrència  pren  via  per 
arribar  a  una  mala  solució.  Aquest  matí  ho  he  explicat 
tot  an  el  meu  papà,  y  s'ha  posat  fóra  de  sí.  He  tractat 
d'amoixar-lo...  però  tot  inútil.  Las  ha  agafadas  en  que 
la  ocurrència  de  vostè  es  una  burla  infame  de  no  molt 
bon  genero,  y  per  lo  tant  que  es  un  assumpto  personal 
y  que  sols  ha  de  resoldre-s  per  las  lleys  de  l'honor. 
Vostè  diu  que's  va  emmotllar  an  el  tracte  militar,  don- 
cas  a  las  sevas  costums  s'aculleix:  per  lo  tant,  vol  desa- 
fiarlo.  Ara  ha  sortit  a  buscar  el  meu  tio  Virgili,  perquè 
organisi'l  desafio.  Per  favor  fassi  per  manera  que  no'l 
trobin. 

RICARDO 

Què  diu?  fugir?  Altre  cop  amagar-me?  No  pot  ser. 
El  seu  papà'm  pendría  per  un  covard. 

AUREA 
Y  encara  que  sigui  aixís!  què  hi  fa?  Calculi  vostè  la 
desgracia  que  podria  ocasionar-se.   Es  tracta  del  meu 
pare! 

RICARDO 

D'això,  senyoreta,  no  se'n  preocupi:  El  seu  pare  es 
sagrat  per  mi! 

AUREA 

Però  vostè  no  ho  es  per  ell! 

RICARDO 

No  hi  fa  res!  Jo  he  creat  la  situació  y  haig  d'accep- 
tar las  conseqüencias! 

AUREA 

Precisament  això  vull  evitar-li. 

RICARDO 

Tant  s'interessa  vostè  per  mi? 

AUREA 

N©  he  dit  tant! 

RICARDO 

Sent  aixís  deixi  que's  compleixi'l  destí  y  acabem  d' 
una  vegada.  Jo  soc  un  membre  inútil  de  la  societat 
humana,  una  cosa  neutra  com  si  diguéssim  una  mostra 
sense  valor... 

AUREA  ;    ' 

Perquè  vostè  vol. 

RICARDO 

Perquè  vostè  no'm  vol  a  mi  com  jo  voldria! 

AUREA 

Si  fos  veritat  lo  que  vostè  diu... 

RICARDO 

Pósi-m  a  prova! 

AUREA 

L'amor  verdader  no'n  necessita,  de  provas  ni  de  pe- 
dras  de  toc. 

RICARDO 
Jo  l'estimo,  l'admiro  y  l'adoro! 

AUREA 

Jesús!  quina  descarga  cerrada!  Dient-ho  tot  a  la  ve- 
gada, una  s'atorrolla!  Miri:  si  jo  no  tingués  cor,  l'aban- 
donaria al  seu  destí.  Però  no  vull  abandonar-lo. 

RICARDO 

Oh!  gracias! 

AUREA 

Ara  no  vagi  a  donar  a  ma  conducta  una  falsa,  inter- 
pretació, perquè'l  mateix  faria  jo  per  un  altre. 

RICARDO 

Alashoras  gracias  també,  en  nom  de  l'altre! 

AUREA  (rient) 
Vostè  es  incorretgible!  Vaig  a  pregar  a  la  seva  tia 
que  m'ajudi. 

RICARDO 

A  mal  sant  encomana  l'ànima.   No  li  demani  infor- 
mes de  mi,  perquè'ls  hi  donarà  dolents,  fatals! 

AUREA 

Jo  m'encarrego  de  defensar-lo. 

(Mutis  per  l'esquerra.) 

RICARDO 

Ab  un  àngel  com  aquest  per  advocat,  aquest  plet 
no's  pot  perdre! 


ESCENA  XI 


En  RlCARDO,  y  en  SANTIAGO  pel  fondo  ab  un  paquet 
a  la  mà. 


RICARDO 
Santiago!  Què  es  això? 

(Admirat  de  la  seva  tivatitor.) 
SANTIAGO 

Sefior  Santiagu....  si  le  parece  bien!....  Sí,  sí;  ya 
puede  usted  mirarme.  Soy  el  subrinu  del  magistradui 
sefior  Lapeira. 

RICARDO 

Ja  ho  sab  ben  bé,  senyor  Santiago? 

SANTIAGO 
Mi  propiu  tiu  lu  ha  escritu! 

RICARDO 

Per  supuesto,  ab  una  carta?  El  felicito. 

SANTIAGO  (s'asseu  ab  molta  prossopopeya)- 
Los  tiempus  cambean,  mi  buen  amigu. 

ricardo  (S'asseu.  Apart) 
(Pobre  xicot!) 

SANTIAGO 

Se  siente  usted  sin  que  se  lo  autorice!...  Esu  nun 
està  bien! 

RICARDO  (aixecant-se) 

Vostè  dispensi,  senyor  Santiago:  no  sabia  que  s'ha- 
gués tornat  tant  orgullós! 

SANTIAGO 

Lu  veu  de  paisanu!  Que  ha  saltadu  de  casa  del  ca- 
pitàn?  Venga  usted  à  verme:  puede  que  le  tome  à  mi 
serviciu...  y  le  permitiré  que  se  case  con  Enriqueta. 

RICARDO 

Vostè  es  molt  generós  y  esplèndit!  Però  es  tant  ric 
que's  pot  permetre'l  luxo  d'un  criat  com  jo? 

SANTIAGO 

Aun  nun  cunozcu  exactamente  la  importància  de  mi 
fortuna. 

RICARDO 

Li  adverteixo,  pel  seu  govern,  qus'l  magistrat  no  ad- 
met ganduls  al  seu  costat! 

SANTIAGO 

Oiga:  ide  que  conoce  tan  bien  à  mi  tiu?  Ha  servidu 
usted  con  él?  Nun  le  dé  vergüenza  el  confesarlu,  que 
al  fin  y  al  cabu  nun  es  ningún  deshonor.  Yo  guardé 
puercus  en  mi  juventud,  y  recuerdu  que  mi  amu  me 
llamaba  rey  de  los  puercus  ó  el  puercu  mayor,  purque 
nunca  me  lavaba  la  cara  y  me  daba  cada  pescuzón 
que  me  volvia  tontu! 

RICARDO 

Ja's  coneix,  que  n'hi  va  donar  molts! 

ESCENA  XII 

Els  citats  y  en  Virgili  pel  fondo 

VIRGILI  (an  en  Santiago) 
Gracias  a  Déu  que'l  trobo!  haig  d'enraonar  a  solas 
ab  vostè! 

SANTIAGO   (an  en  Ricardo,  acompanyant  el  gest  a  la 
paraula.) 
Eh!  largu  de  aquí! 

ricardo  (rient y  ab  burla) 
Faré  lo  que  mani:  el  senyoret  serà  obeit! 

(Mutis  per  l' esquerra.) 

SANTIAGO 

Primeru  haga  el  favor...  mírame!...  Comú  me  sienta 
el  traje?  Ni  pintadu:  eh?  (Dóna  mitja  volta  sobre  sí.) 
Esu  es  elegància!  Ya'n  se  cunoce  que  soy  senuritu! 

VIRGILI 

Sí!  sí!  però  ara  hem  de  parlar  de  cosas  més  serias! 

SANTIAGO 

Sabé  usted  algú  ya? 

VIRGILI 

Mon  cosí  Lleó,  el  capità,  ha  vingut  a  casa,  y  m'ha 
dit  molt  enfadat,  fóra  de  sí:  «T'exigeixo  un  favor: 
busca  desseguida'l  nebot  del  magistrat  Don  Isidoro 
Lapeira,  y  desafia-1  de  part  meva!» 

SANTIAGO 

iDesafiarme  à  mi?  Y  purqué  razón?  (Esperant.) 

VIRGILI 

Com  que  mon  cosí  es  tant  enigmàtic,  no  m'he  pogut 
fer  càrrec  del  tot  dels  motius  que  alega! 


,154  R-   FRANQUEZA 


SANTIAGO 

Nun  puede  serl 

VIRGILI 

Y  el  desafiu  es  a  pistola! 

SANTIAGO 

Ca! 

VIRGILI 

De  segur  que  vostè  haurà  ofès  en  alguna  cosa  al 
capità. 

SANTIAGO 

Que  yo  sepa...  (Recordant.)  Ah!  calle!...  Ya  caigu!... 
Comú  nun  sea...  Ayer  quería  que  yo  le  quitase  lus  za- 
patus,  y  yo,  naturalmente,  me  negué  purque  el  actu  era 
indignu  de  mi.  El  se  lo  tomo  muy  à  mal,  hubo  entre  él 
y  yo  una  pequena  pelutera,  y  yo  acabé  pur  decirle  que 
lus  langustinus  nun  eran  ni  carne  ni  pescadu! 

•      VIRGILI 

Ay!  Allavors  sí  que  l'ha  ofès!  li  ha  tocat  la  llaga. 
Digui-m:  què  vol  fer?  Li  sembla  prudent  donar-li  una 
satisfacció? 

SANTIAGO 

Nun  hay  para  tantu! 

VIRGILI 

Exigeix  que'l  desafiu  sigui  a  dèu  passos  avansant. 
Un  dels  dos  ha  de  quedar  al  siti. 

SANTIAGO 

Ca!  yo  nun  voy:  que  se  quede  él  solu  en  el  sitiu! 

VIRGILI 

Enviim  els  seus  padrins.  L'assumpto  s'ha  de  solven- 
tarse  demà  dematinet  darrera'l  Parc  de  la  Montanya. 
Vostè  sabrà'l  que  li  toca  fer  com  bon  cavaller! 

SANTIAGO 

Pues  claru  està  que  soy  todu  un  caballeru!   Mírame! 

(Se  pavoneja.) 

VRIGILI 

Alashoras  parli,  contesti! 

SANTIAGO 

Bien,  qué  es  lo  que  pasa? 

VIRGILI 

Però  que  no  ho  ha  sentit?  Es  tracta  d'un  desafiu  a 
mort! 

SANTIAGO 

Entonces  quieren  quitarme  de  enmediu,  purque  es 
torbu!  Esu  es  un  cumplct  de  familia  pur  apuderarse 
de  mis  dinerus!  Yo  nun  me  batu!  (Apart.)  Este  casu 
yo  lo  he  leído  en  una  novela  de  Rocambole! 

VIRGILI  (enfadat) 

Molt  senyor  meu:  passem  comptes.  Vostè's  val  d'una 
intriga  punible  per  introduir-se  a  casa  meva;  vostè's 
beu  els  meus  vins,  es  fuma'ls  meus  cigarros,  y,  per 
colmo  de  tant  se  me'n  dóna,  es  nega  a  reparar  una 
ofensa  o  quan  menos  donar  una  satisfacció!  Jo  ja  li  he 
dit  el  que  fa  al  cas:  ara  no'm  culpi  a  mi  si  mon  cosí  li 
trenca  una  vara  de  freixa  per  l'esquena  y  li  fa  bocins 
de  tots  els  ossos  de  l'espinada. 

SANTIAGO  (ab  altivesa  y  menyspreu) 

A  ese  hombre  nun  le  vuelvu  yo  à  saludar  en  mi 
vida!" 

VIRGILI 

Jo  tampoc  a  vostè.  Y  el  magistrat  sabrà  quina  classe 
d'home  es  el  seu  nebot.  (Mutis  dreta.) 

ESCENA  XIII 

En  Santiago,  y  en  Lleó  pel  fondo  ab  una  caixa  de 
pistolas. 

SANTIAGO 

Comú  se  pone  este  hombre!  Pur  Santiagu,  mi  pa- 
trón,  que  nadie  diria  que  ayer  comimus  juntus  tan  ale- 
gremente! 

LLEÓ   (entrant  d'una  revolada) 

Ont  es  el  meu  cosí? 
(Posa  la  caixa  de  pistolas  sobre  la  taula.  En  Santiago, 

mort  de  por,  s'amaga  darrera  del  sofà.) 

Li  he  pregat  que  vingués  desseguida! 

(Reparant  an  en- Santiago .) 

Llamp  de  Deu!  quina  fatxa!  Vostè  sembla  un  ma- 
niquí! 

SANTIAGO 

Y  lu  pareceré  de  hoy  en  adelante. 

LLEÓ 

Veu?  Aquí  hi  ha  una  caixa  de  pistolas!  Acosti-s, 
home! 

SANTIAGO 

Me  guardaré  muy  bien! 

LLEÓ  (dii-igintse  vers  ell) 
Acosti-s  com  cent  mil  dimonis,  o  li  arrenco  las  ore- 
llas! 

SANTIAGO  (sempre  retirant-se,  apart.) 

(Estu  es  una  pantera!)  (Alt.)  Pocu  à  pocu,  caballeru! 
Escucha:  desde  este  mumentu  los  langustinus  nun  sun 
carne,  sun  pescadu! 

LLEÓ  (perseguint-lo  ab  el  bastó  enlaire) 
Espera:  ja  te'ls  clavaré  al  mitj  de  l'esquena!  Poca 
solta! 

SANTIAGO 

Esu  es  la  fuerza  bruta!  Socorru!  socorru!  (Pren  la 
caixa  de  pistolas.)  Voyme  à  buscar  lus  del  orden!  (Mu- 
tis corrents  pel  /oro.) 

LLEÓ 

Aquest  gallego  no  para  fins  a  Sant  Boy.  Es  ben 
boig!  Qui  l'haurà  enlairat? 


ESCENA  XIV 

En  Lleó,  en  Ricardo,  y  desseguida  en  Virgili 

ricardo  (per  l'esquerra) 

Qui  es  que  crida  aquí  d'aquesta  manera?  (Reparant 
en  Don  Lleó.)  Ah!  vostè  dispensi,  senyor  capità! 
(En  Lleó  s'arronsa  d'espatllas  ab  decpreci  y  desvia  la 

niirada.) 

Senyor  capitàn!  (Ab  molta  amabilitat.)  Jo  vaig  co- 
metre una  solemne  tontería,  y  ho  sento  ab  l'ànima! 

LLEÓ 

Jo  a  vostè  no'l  conec. 

ricardo 
Alashoras  permeti-m  que  li  digui  qui  soc.  Em  dic 
Ricardo  de  Quadras. 

LLEÓ 

Ha  rebut  la  visita  de  mon  cosí  Virgili? 

ricardo 
No,  senyor  capità.  Espero  que  sense  ell... 

LLEÓ 

Res  de  paraulas  inútils.  Mon  cosí  li  comunicarà  inon 
cartell. 

RICARDO 

Es  per  mi  una  alta  honra,  y  estic,  naturalment,  a  la 
seva  disposició.  Sàpiga  que  es  la  noranta-sis  vegadas 
que  agafaré  las  armas  per  anar  al  camp  de  l'honor; 
però  abans  sento  l'imperiosa  necessitat  de  pregar  aten- 
tament al  senyor  capità  que'm  perdoni! 

LLEÓ 

Lo  que  hem  de  fer  es  batre-ns! 

RICARDO 
Com  vulgui,  no  refuso!  Podrà  disparar  contra  mi  las 
vegadas  que  vulgui!  Jo  no  faré  foc  contra  vostè! 

LLEÓ 
Què  significa  això? 

RICARDO 

Significa  que  jo  tinc  tota  la  culpa,  y  seria  una  covar- 
dia dirigir  la  meva  arma  contra  un  home  a  qui  res- 
pecto, contra  un  valent  a  qui  admiro  y  contra  una  per- 
sona que  m'es  sagrada. 

LLEÓ 

Jo  no  soc  cap  santl 

RICARDO 

Però  es  el  pare  d'una  senyoreta  a  qui  estimo. 

LLEÓ 

Fassi'l  favor  de  no  embolicar  la  meva  filla  en  aquest 
assumpto. 

RICARDO 

Doncs  ella  va  ser  l'iman  que'm  va  atreure  a  casa 
seva.  Abans  de  ser  capità,  em  presumo  que  vostè  de 
segur  va  ser  un  galant  y  gallard  tinent,  y  em  sembla 
que  no  seria  pas  un  enza,  sinó  que  també  devia  fer 
tronar  y  ploure! 

lleó  (somrient) 
Pot  ser  sí!  Y  no'm  tira  en  cara,  el  molt  truan,  els 
meus  pecats  passats!  Vostè  es  de  la  pell  den  Barrabàs! 

RICARDO 

Sols  li  demano  que'm  perdoni. 

LLEÓ 

No  hi  ha  perdó! 

RICARDO 

Alashoras,  mati-m  d'un  tiro;  però  al  menos,  abans, 
dongui-m  la  mà  de  la  seva  filla! 


ESCENA  XV 

Els  mateixos,  en  Virgili,  y  desseguida  /'Isidoro 

Virgili  (per  la  dreta) 
No  accepta  el  desafiu:  es  un  gallina. 

lleó 
Si  encara  no  has  parlat  ab  ell! 

VIRGILI 

Et  dic  que  sí,  home!  Es  enemic  declarat  del  desafiu. 
Dèu  ser  soci  de  la  lliga  antiduelista.  No  vol  veure-t  la 
cara  ni  tornar-te  a  saludar  may  més. 

lleó  (an  en  Ricardo) 
Com? 

ricardo  (rient) 
Un  quid  pro  quo,  una  equivocació. 
Virgili  (bruscament) 
Què  sab  vostè? 

LLEÓ 

Y  no  ho  ha  de  saber!  Si  aquest  es  el  nebot  del  ma- 
gistrat! 

(En  Virgili  mira  de  fit  a  fit  an  en  Ricardo.  Pausa. 
Desseguida  s'asseu,  y  7-ient  es  donarà  cops  als  ge- 
nolls.) 

VIRGILI 
Aquesta  sí  que  es  bona!   Prens  el  teu  criat  per  ell? 

Ja!  ja!  ja!   Això  sí  que  es  agafar  el  rave  per  las  fullas! 

lleó  (serio) 
Em  jugaria  qualsevol  cosa  que  tu  has  pres  el  teu 
pel  nebot! 

Virgili  (serio) 
Naturalment! 

lleó  (com  en  Virgili,  rient) 
Aquesta  es  la  bona!  Ja!  ja!  ja!   Que  no  veus,  sant 

cristià,  que  es  gallego?  Tu  has  agafat  las  fullas  pel 

rave! 

(Tot  d'una  s'aixeca,  es  posa  serio  y  allarga  la  mà  an 
en  Ricardo.) 
Senyor  de   Quadras,  aquest  fet   em  reconcilia  ab 

vostè:  ara  li  perdono  tot. 

(Mira  an  en  Virgili  y  es  riu  d'ell.  En  Ricardo' l  se- 
cunda, y  se'n  va  rient  per  l' esquerra.) 

VIRGILI 

Voldria  saber  de  què's  riuen,  aquests  ximples!  Aquí 
tinc  la  carta  del  magistrat.       (Senyalant  la  butxaca.) 

LLEÓ 

En  tot  cas  el  ximple  seràs  tu!  Es  a  dir  que  si  t'escri- 
guessim  que'l  teu  Santiago,  que  es  un  beneit  del  ca- 
bàs, es  l'emperador  de  la  Xina,  també  t'ho  creurías? 

VIRGILI 

Cosí,  no'm  provoquis! 

LLEÓ 

Però  si  no  faig  més  que  riure-m  de  tu! 

VIRGILI 

Riure  sens  motiu,  no  ho  fan  més  que'ls  poca-soltas, 
els  necis! 

LLEÓ  (sulfurant-se) 
Que  jo  soc  neci?  que  soc  poca-solta? 

VIRGILI 

No't  sulfuris,  que  no  n'hi  ha  per  tant! 

LLEÓ 

Tu  diràs:  em  dius  ximple  y  tonto! 

VIRGILI 

Abans  m'ho  has  dit  tu,  y  aixís  quedem  en  paus.  Y 
mira:  per  què  puguis  riure  més  al  teu  gust,  fins  et  dono 
la  partida  guanyada  y  et  rescindeixo'l  contracte  d'a- 
rrendament. (Entra  l ' Isidoro  per  la  dreta.) 

Però  escolta:  desde  la  part  de  casa  seguiré  agafant 
llagostins,  encara  que  pledejant  hagi  de  gastar-me  la 
darrera  pesseta. 

ISIDORO 

Però  senyors!  Altra  vegada  ab  els  ditxosos  llagos- 
tins! 

LLEÓ 

Don  Isidoro!  Victoria!  Ala  fi  me  l'he  pogut  treure 
de  casa! 

VIRGILI 

Perquè  m'ha  donat  la  gana.  He  denunciat  el  con- 
tracte. 

ISIDORO 

Sent  aixís,  estan  completament  d'acord! 

VIRGILI 

En  lo  del  contracte,  sí,  senyor! 

ISIDORO 

Y  en  lo  demés  també  hi  estaran. 

VIRGILI 

En  lo  demés  visquem  y  veyem!  Jo  agafaré  llagostins 
a  tot  temps  de  l'any,  fins  al  temps  de  veda! 

LLEÓ 
Ja  ho  sent,  magistrat:  cassador  furtiu  y  esgarria-crias. 

Prengui-n  nota. 

11 

ESCENA  XVI 


Els  mateixos,  Z' AUREA,  per  l' esquerra,  seguida  den  Rl- 
cardo,  la  Julita,  en  Carlos  y  la  Mariana.  Més 
tard,  pel  fondo,  en  Santiago  y  dos  policias  o  muni- 
cipals seguits  den  Llopis. 


AUREA 

(Surt  corrent,  plena  d'alegria,  y  es  tira  al  coll  de  Don 
Lleó.  Segueixen  ab  més  calma  en  Ricardo,  la  Julita, 
en  Carlos  y  la  Mariana.) 
Papà!  el  meu  estimat  papà! 

lleó  (encongit) 
Què?  Cóm?  A  què  ve?  Què  vol  dir  això? 

RICARDO  (avansant  ab  atreviment) 

He  contat  quant  bo,  quant  atent,  quant  amable  y 
quant  noble  es  vostè!  Tant  es  aixís  que  avuy  no  pot 
desatendre  cap  demanda,  ni  desairar  a  ningú,  en  prova 
que  consent  en  lo  que  li  he  demanat  no  fa  gaire! 

AUREA 

Papà,  la  teva  benedicció! 

LLEÓ  (an  en  Ricardo) 
Vostè  es  un  home  terrible!  (Recotivénint-lo.) 

RICARDO 

D'això'n  diu  benehir? 
(Es  presenta  en  Santiago  pel  foro,  seguit  den  Llopis  y 
dos  agents  de  l' autoritat.  En  Santiago  portarà  una 
pistola  a  cada  mà.) 

SANTIAGO 

Aquí  traigu  la  autoridad!  Ella  lo  descubrirà  todu. 
(Senyalant  an  en  Lleó.)  El  senor  es  el  cuerpu  del  delitu! 

VIRGILI  (furiós) 

Ea,  fóra  d'aquí,  animal!  burro! 

SANTIAGO 

Nun  me  insulte!   (Veyent  a  l'Isidoro.)  Ah!   Aquí 
tengu  mi  tíu!  El  me  salvarà! 

RICARDO 

No  deya  que  era  més  que  tío,  que  era'l  seu  pare? 

SANTIAGO 

A  buen  seguru.  Nun  es  verdad,  padre  miu,  que  yo 
soy  su  hijo?  (Abrasant-lo  brutalment.) 

ISIDORO 

No  n'he  tingut  may  cap,  de  fill! 

(An  els  policias  o  agents  de  V autoritat.) 
Poden  retirar-se! 
(Els  policias,  reconeixent  el  magistrat,  saludan  yfa?t 
mutis.) 

SANTIAGO 

Entonces,  quién  soy  yo? 

VIRGILI 

Tu  ets  un  criat  desvergonyit,  un  poca  solta  que  se'm 
bebía'ls  vins  y  se'm  fumava'ls  cigarros. 

SANTIAGO 

Pur  que  me  han  echadu  esta  broma? 

LLOPIS  (a  l'orella  an  en  Santiago) 
Por  més  que  se  vista  de  seda  la  mona,  mona  se  queda. 
Han  confós  els  criats. 

(Senyalant  an  en  Ricardo.) 
Aquell  es  el  nebot. 

SANTIAGO  (quadrant-se) 
Esu  nun  queda  así.  Queiru  una  indemnisación! 
(En  Lleó  y  en  Virgili,  cada  tm  pel  seu  costat,  agafan 
an  en  Santiago y  a  empentas  el  t?-euen  de  l'escena.) 

VIRGILI 

Fóra  d'aquí,  brètol! 

LLEÓ 

Ea!  cap  al  carrer,  tros  d'ascle! 
(Mutis  Santiago,  a  empentas,  pel  foro.  El  seguirà  en 
Llopis.) 

CARLOS  y  JULITA 

Papà!... 
( Tots  dós  acostant-se  a  l'Isidoro.  L'Isidoro,  baix  l'im- 
pressió de  l' abrassada  den  Santiago,  recula,  però,  al 
veure  la  pare  fia,  els  abrassa  y  els  uneix  las  mans.) 

ISIDORO 

Ah!  Fills  meus,  sigueu  felisos! 
(Quadro.  En  Carlos,  la  Julita  y  l'Isidoro  a  un  costat. 
L'Aurea,  en  Ricardo  y  en  Lleó  a  l' altra.  Al  centi'e 
la  Mariana  y  en  Virgili.) 

MARIANA  (senyalant  las  dugas  parellas) 
El  triunfo  del  amor!  (Ab  to  declamatiu.) 
RICARDO  (imitant-la  còmicament) 
Sin  la  pata  de  cabra! 

VIRGILI 

Y  per  obra  dels  llagostins! 


(Teló  ràpit.) 


FI   DE   LA    FARSA 


0BRR5  DE  L'RÜTOR 


Bona  nit  y  bona  hora,  apropòsit  còmic  líric  en  I  acte. 

Estigan  bons,  monòlec. 

A  cavall  del  dimoni,  monòlec. 

R.  Bertran,  mestre  d'esgrima,  monòlec. 

A  reveure,  monòlec. 

Un  marquès  emmanllevat,  comèdia  en  I  acte. 

Las  Moscas,  sainet  en  i  acte  y  3  quadros. 

Lo  general  Bum...  Bum...,  comèdia  en  2  actes. 

La  casa  dels  valents,  pas  de  comèdia  en  1  acte. 

La  S  del  mòn,  ignocentada  en  1  acte  y  2  quadros. 

El  pare  pròdich,  fantasia  còmica  en  1  acte. 

Aucellots  de  rapinya,  comèdia  en  1  acte. 

El  Baró  de  la  Blava,  comèdia  en  1  acte. 

Bessonada!,  humorada  en  1  acte. 

La  taca  de  cafè,  comèdia  en  3  actes. 

La  Marquesa  d'Sthephanotis,  comèdia  en  3  actes. 

En  Pau  de  las  calsas  curtas,  comèdia  en  1  acte. 

Tot  ha  anat  bé...  es  un  noy,  comèdia  en  1  acte. 

Els  Poruchs,  comèdia  en  2  actes. 

L'Hostal  de  la  Llebra,  comèdia  en  1  acte. 

El  testament  de  la  tia,  comèdia  en  3  actes. 

La  Cambrera,  comèdia  en  3  actes. 

La  pesca  dels  llagostins,  farsa  en  3  actes. 

L'oncle  Ramon,  comèdia  en  3  actes. 

La  torre  dels  sustos,  comèdia  en  1  acte. 


